കരണ്‍ജോഹറിന് രവി പൂജാരിയുടെ ഭീഷണി സന്ദേശം? | After Boney Kapoor, film producer Karan Johar gets extortion threats - Malayalam Oneindia\nകരണ്‍ജോഹറിന് രവി പൂജാരിയുടെ ഭീഷണി സന്ദേശം?\nUpdated: Sun, Sep 8, 2013, 13:05 [IST]\nമുംബൈ: കുപ്രസിദ്ധ അധോലോക ഗുണ്ടാത്തലവന് രവി പൂജാരി പണം ആവശ്യപ്പെട്ട് കൊണ്ട് ബോളിവുഡിലെ പ്രശസ്ത സംവിധായകനും നിര്‍മ്മാതവുമായ കരണ് ജോഹറിന് ഭീഷണി സന്ദേശങ്ങള് അയച്ചതായി റിപ്പോര്‍ട്ട്. പൊലീസാണ് ഇക്കാര്യം പറഞ്ഞത്. എന്നാല് രവി പൂജാരി കരണ് ജോഹിനോട് ആവശ്യപ്പെട്ട പണം എത്രയാണെന്നതിനെപ്പറ്റി പൊലീസ് കൃത്യമായ വിവരം പറഞ്ഞിട്ടില്ല. ടെക്സ്റ്റ് മെജേജ് ആയിട്ടാണ് ഭീഷണി സന്ദേശം ലഭിച്ചെതെന്നും പൊലീസ് പറഞ്ഞു.\nകഴിഞ്ഞ ഏതാനും ദിവസങ്ങള്‍ക്ക് മുന്‍പാണ് രവി പൂജാരി അന്താരാഷ്ട്ര ടെലിഫോണ് നന്പറിലൂടെ കരണ് ജോഹറിന് സന്ദേശം അയച്ചത്. പൊലീസിന് കണ്ട് പിടിയ്ക്കാന് കഴിയാത്ത തരത്തില് ഇന്റര്‍നെറ്റ് ടെലിഫോണിംഗിലൂടെയാണ് പൂജാരി ഭീഷണിപ്പെടുത്തുന്നത്. ഇയാള് രാജ്യത്തിന് പുറത്ത് ഒളിവില് കഴിയുകയാണ്.\nസംഭവത്തെത്തുടര്‍ന്ന് കരണ് ജോഹറിന്റെ സബര്‍ബന് ഖറിലെ വസതിയില് സുരക്ഷ ഏര്‍പ്പെടുത്തി. അടുത്തകാലത്ത് ബോളിവുഡിലെ ശ്രദ്ധേയനായ നിര്‍മ്മാതാവ് ബോണി കപൂറിനും ഇത്തരത്തില് പണം നല്‍കാന് ആവശ്യപ്പെട്ട് കൊണ്ട് ഭീഷണി ഫോണ്‍കോള് വന്നിരുന്നു. പൂജാരിയുടെ സംഘത്തില്‍പെട്ടവര് തന്നെയായിരിയ്ക്കും ഈ കോളിന് പിന്നിലെന്നാണ് പൊലീസ് പറയുന്നത്. രവി പൂജാരി ഇപ്പോള് ഓസ്‌ട്രേലിയയില് ഉണ്ടെന്ന് സ്ഥിരീകരിയ്ക്കാത്ത വിവരങ്ങള് ഉണ്ട്.\nകൂടുതൽ karan johar വാർത്തകൾ\nപാക് താരങ്ങളുടെ സിനിമാ റിലീസ്; തങ്ങളെ വലിച്ചിഴയ്ക്കരുതെന്ന് ആര്‍മി\nഇന്ത്യയില് അസഹിഷ്ണുത വര്‍ദ്ധിക്കുന്നു, അഭിപ്രായം പറയുന്നതില് ഭയമില്ലെന്ന് കരണ് ജോഹര്\nമനസ്സിലുള്ള കാര്യം തുറന്നു പറഞ്ഞാല് ജയിലിലാകുമെന്ന് കരണ് ജോഹര്\nപരസ്യമായി തെറിവിളിച്ച താരങ്ങള്‍ക്ക് പണികിട്ടി\nനാവു പിഴച്ചു: രാജ് താക്കറെ വിവാദത്തില്\nkaran johar under world sms film bollywood കരണ് ജോഹര് അധോലോകം എസ്എംഎസ് സിനിമ ബോളിവുഡ്\nMumbai police have said that Bollywood filmmaker Karan Johar has received an extortion threat allegedly from underworld goon Ravi Pujari.


സി.കെ നായിഡു: കേരളത്തിന് വമ്പന് തോല്‍വി • Suprabhaatham\nസി.കെ നായിഡു: കേരളത്തിന് വമ്പന് തോല്‍വി\nNovember 14, 2017 | 4:13 am IST\nകൃഷ്ണഗിരി(വയനാട്): സി.കെ നായിഡു ട്രോഫി അണ്ടര് 23 ക്രിക്കറ്റ് ടൂര്‍ണമെന്റിലെ അയല്‍പ്പക്കപ്പോരില് കേരളത്തിന് 189 റണ്‍സിന്റെ വമ്പന് തോല്‍വി. രണ്ട് ദിനങ്ങളും ആറ് വിക്കറ്റുകളും കൈയ്യിലുണ്ടായിട്ടും കേരളത്തിന് കൃഷ്ണഗിരിയില് വിജയം പിടിക്കാനായില്ല. പന്തുകൊണ്ട് തമിഴ്‌നാടിനെ വരിഞ്ഞുകെട്ടിയ ഫനൂസ് ബാറ്റ് കൊണ്ടും തന്നാലാവും വിധം പൊരുതിയെങ്കിലും മറ്റുള്ളവര്‍ക്കൊന്നും പിന്തുണ നല്‍കാനായില്ല.\nകഴിഞ്ഞ ദിവസത്തെ സ്‌കോറില് തന്നെ ഫാബിദ് അഹമ്മദ് പുറത്തായതോടെ കേരളത്തിന്റെ പതനം തുടങ്ങി. കൃത്യമായ ഇടവേളകളില് വിക്കറ്റ് വീഴ്ത്തി തമിഴ്‌നാടും തകര്‍ച്ചക്ക് ശക്തിയേകി. അഞ്ചിന് 92 എന്ന നിലയില് കരകയറാന് ഫനൂസ് ശ്രമം നടത്തിയെങ്കിലും മറ്റുള്ളവരില് നിന്ന് കാര്യമായ പിന്തുണയൊന്നും ലഭിച്ചില്ല. 26 പന്തുകളില് നിന്ന് മൂന്ന് സിക്‌സും നാല് ബൗണ്ടറിയുമടക്കം 36 റണ് നേടിയ ഫനൂസ് മോഹന്‍പ്രസാതിന്റെ പന്തില് ഷാരൂക് ഖാന് ക്യാച്ച് നല്‍കി പുറത്തായതോടെ കേരളത്തിന്റെ പരാജയം പൂര്‍ണമായി.\nതമിഴ്‌നാടിനായി അശ്വത് മുകുന്ദന് മൂന്ന് വിക്കറ്റുകളും സംറൂദ് ബട്ട്, മോഹന്‍പ്രസാദ് എന്നിവര് രണ്ടും നായകന് കൗഷിക്, അഭിനവ് എന്നിവര് ഓരോ വിക്കറ്റും വീഴ്ത്തി. ഇതോടെ നാലുകളികളില് തമിഴ്‌നാടിന് 22 പോയിന്റായി.\nഇത്രയും കളികളില് നിന്ന് കേരളത്തിനുള്ളത് നാല് പോയിന്റുകളാണ്. ഇതോടെ ടൂര്‍ണമെന്റിലെ കേരളത്തിന്റെ മുന്നോട്ടുള്ള പ്രയാണം ത്രിശങ്കുവിലായിരിക്കുകയാണ്.


രാധാമീര (ചന്ദ്ര ബിന്ദു): 2014\nPosted by raadha chandra at 12:39 No comments:\nഇനി ഒരിക്കലും തിരിച്ചു കിട്ടാതെ പോകുന്ന എന്‍റെ ഓര്‍മ്മകളെ തിരിച്ചു പിടിക്കാമെന്ന് ഞാന് വ്യമോഹിക്കുന്നില്ല . ഇടയ്ക്കെന്നിലേക്ക് തിരിച്ചുകിട്ടിയ എന്‍റെ സ്മൃതികളെ .. ഞാന് നിനക്കായി എന്നേക്കുമായി കുറിച്ച് വയ്ക്കുകയാണ് . അടുത്ത നിമിഷം മുതല് ഞാന് വീണ്ടും alzheimer's (സ്മൃതിനാശം) എന്ന നീരാളിയുടെ പിടിയിലേക്ക് നടന്നു കയറി നീയെന്ന എന്‍റെ ഉണര്‍വിനെ.. ഊര്‍ജ്ജത്തെ ..മറന്നു തുടങ്ങും മുന്നേ ... നീ അറിയുക .. മുന്നേ വായിച്ചു കളഞ്ഞ ഒരു കുറിപ്പ് .. "നിന്നെ മറക്കുകയെന്നാല് മരണമെന്ന് .." അതെ ... ഞാന് ഇപ്പോള് മരണം കൊതിച്ചു തുടങ്ങിയിരിക്കുന്നു . ഓര്‍മ്മയുടെ അവസാന കണികയും തുടച്ചു നീക്കപ്പെടും മുന്നേ .. വീണ്ടും ഞാന് നിന്നെ മറന്നു തുടങ്ങും മുന്നേ .. നിന്നെ ഞാന് എത്രത്തോളം സ്നേഹിക്കുന്നുവെന്ന് നീ അറിയുക .. ഒരു വശം ചരിഞ്ഞു, തിരിച്ചു കിട്ടിയ എന്‍റെ സ്മൃതികളെ പുല്‍കി എല്ലാം മറന്നു , നീ ഉറങ്ങുന്ന ഈ വേളയില് .. ഇനി ഒരു ഇണചേരല് നമുക്കുണ്ടാകുകയില്ലെന്നു അറിഞ്ഞു കൊണ്ട് .. ഇനിയും നിന്നെ മറന്നു സ്മൃതിനാശം വന്നു ഈ ലോകം കാണുവാന് ഞാനിഷ്ടപ്പെടുന്നില്ല . നിന്നോടുള്ള തീവ്രമായ എന്‍റെ അനുരാഗം വിരല്‍ത്തുമ്പിലൂടെ ഒലിച്ചിറങ്ങുന്നത് പോലും അറിയാന് കഴിയാതെ ഇനിയും എനിക്ക് ജീവിക്കണ്ടാ ...! മരണത്തിന്‍റെ കൈകള് എന്നെ പുണരുമ്പോഴും നിന്നോടുള്ള സ്നേഹം എന്‍റെ മനസ്സിലുണ്ടാവണം . അതുകൊണ്ട് ഞാന് എന്നെ ഇവിടെ അവസാനിപ്പിക്കുകയാണ് .. എന്നേക്കുമായി !\nനിന്നെ ഓരോ അണുവിലും ഉള്‍ക്കൊണ്ട് സ്നേഹിച്ചുകൊണ്ട് .. എന്‍റെ പ്രണയിനിക്ക് വിട !\nPosted by raadha chandra at 19:25 No comments:\nമഴനൂലുകള്‍ക്കിടയിലൂടെയാണ് ഞാന് എന്‍റെ പ്രണയത്തെ തിരിച്ചറിയുന്നത് . കണ്ണുകളില് വശ്യഭാവമുണ്ടായിരുന്നു .. ആരെയും പ്രണയത്തിലാഴ്ത്തും വിധം . ഒരു നിമിഷം എനിക്കു തോന്നി ഞാന് എത്രയോ മുന്നേ അറിയുകയും പ്രണയിക്കുകയും ചെയ്യേണ്ടതായിരുന്നു എന്ന് . പ്രണയം തിരസ്കരിക്കാനുള്ളതല്ല എന്നെന്നെ പഠിപ്പിച്ചതും ആ മഴനൂലുകളാണ് .. ഇപ്പോള് എനിക്ക് പ്രണയമാണ് .. തഴുകുന്ന കാറ്റിനോട് .. ഒഴുകുന്ന പുഴയോട് .. നനുത്ത മഞ്ഞിനോട്... ഈറന് നിലാവിനോട് .. നീലരാവുകളോട്.. പീലി വിടര്‍ത്തുന്ന മയിലിനോട് .. ആര്‍ദ്രഗീതങ്ങളോട്... ഒടുവില് എന്നില് പ്രണയം ജനിപ്പിച്ച ആ കണ്ണുകളോട് .. പിന്നെ ..... പിന്നെ .... നിന്നെ പ്രണയിക്കുന്ന എന്നോടും !\nPosted by raadha chandra at 19:23 No comments:\nഎം ടി യുടെ കഥകള് 1\nനായകന് ഒരു ആത്മഹത്യാശ്രമത്തിന്‍റെ പരാജയത്തിനു ശേഷം ഇന്ത്യയില് നിന്നും അമേരിക്കയിലുള്ള ചേച്ചിയുടെ അടുത്ത് ഒരു മാറ്റത്തിനു വേണ്ടി എത്തുന്നിടത്താണ് കഥ തുടങ്ങുന്നത് . ഷെര്‍ലക്ക് എന്ന പൂച്ച ചേച്ചിയുടെ വീട്ടിലെ അംഗത്തെ പോലെയാണെങ്കിലും നായകന് അത് അംഗീകരിക്കാന് വളരെ ബുദ്ധിമുട്ടായി തോന്നി . മറ്റൊന്നുമല്ല .. തന്‍റെ സ്വകാര്യതയില് പൂച്ച കടന്നുകയറ്റം നടത്തുന്നു എന്ന തോന്നല് കൊണ്ട് . പലതവണയും ഈര്‍ഷ്യ ഉണ്ടാക്കുന്ന തരത്തില് പൂച്ച പെരുമാറുകയും, ഒരു ചാരനെപ്പോലെ വര്‍ത്തിക്കുകയും, ചേച്ചി വരുമ്പോള് പകല് ഉണ്ടാകുന്ന സംഭവ വികാസങ്ങള് അവര്‍ക്കു മാത്രം സംവദിക്കാന് കഴിയുന്ന ഭാഷയില് ചേച്ചിയെ അറിയിക്കുകയും ചെയ്യുന്നു . അവസാനം തന്റെ കൈയ്യില് ആകെ ശേഷിക്കുന്ന തുക ചിലവാക്കി ഒരു മദ്യം വാങ്ങി പൂച്ചയെ കുടിപ്പിക്കുകയും ചെയ്യുന്നു . എന്നിട്ട് മദ്യപിച്ചവശനായ നായകനെ പൂച്ച ഉറങ്ങിക്കോ എന്ന് പറഞ്ഞു നെഞ്ചില് തടവി അമ്മയെപ്പോലെ പെരുമാറുമ്പോള് കരഞ്ഞുകൊണ്ട് അയാള് കണ്ണടയ്ക്കുന്നിടത്തു കഥ തീരുന്നു . ഒരു വ്യത്യസ്ത ശൈലിയില് എം ടി കഥ പറഞ്ഞു പോകുന്നു . മൃഗങ്ങള്‍ക്കും മനസ്സുണ്ട് .. ഭാഷയുണ്ട് .. മനസ്സിലാക്കാനുള്ള കഴിവുണ്ട് എന്ന് പറഞ്ഞു വയ്ക്കുന്നു\nനന്ദി നമസ്കാരം !\nPosted by raadha chandra at 22:17 No comments:\nനീയെന്നില് പ്രളയമായി പതിച്ചിട്ടും\nഎന് സത്തയെന്നില് നിന്നടരാതെ ...\nവേരറ്റുപോകാതെ ഞാനും !\nPosted by raadha chandra at 11:11 No comments:\nനാളെത്രയായിങ്ങനെ നീ വരും ചാരെ ..\nനാളെയെന്നു ഞാന് സ്വപ്നം കാണ്മൂ കണ്ണാ\nനാളെയെന്നതും നീണ്ടുപോകുന്നൂ സഖേ..\nനാളെയെന്നതുമിനി വരികയില്ലെന്നോ ?\nകനവിലായ് നിറഞ്ഞിട്ടുമെന്തേ നീ കണ്ണാ\nനിനവിലായ് ഒരു മാത്ര ദര്‍ശനമേകാതെ !\nഎന്തേയെന്നരികില് വരാതെ നീ കണ്ണാ ..\nആടിയും പാടിയും തോഴിമാര് ചുറ്റുമുണ്ടോ ..?\nവരമതു നീയെനിക്കേകുമോ കണ്ണാ ..\nവരും ജന്മമെങ്കിലുമെന്‍റെ മാത്രമാകുവാന് ..!\nനാളെയെന്നു ഞാന് സ്വപ്നം കാണ്മൂ കണ്ണാ ....\nPosted by raadha chandra at 10:23 No comments:\n""ചീനൂ ... ചീനൂ .... ഈ ചെക്കന് ഏടെ പോയോ ന്തോ ..?\nഅമ്മാളുവമ്മയുടെ വിളികേട്ടിട്ടും അവന് മിണ്ടീല്ലാ ..\nഎന്‍റെ മനസ്സ് പൊടിഞ്ഞു നീറുന്നതു ആര്‍ക്കും കാണണ്ടല്ലോ ..\nകുളക്കടവില് രണ്ടും കൂടി മിണ്ടുന്നത് കണ്ടപ്പോ ന്‍റെ ചങ്ക് പൊടിഞ്ഞു . ചീനു പൂവാ ഇനീം ഇവിടെ നിക്കണില്ലാ .. ഹും ! ""\n... ഏറെ വര്‍ഷങ്ങള്‍ക്ക് ശേഷവും മറക്കാന് കഴിഞ്ഞിട്ടില്ല ഒന്നും ഇപ്പോഴും ! തിരിച്ചു വന്നത് എന്തിനാണെന്നറിയാത്ത വിധം കാലമെന്നില് മാറ്റങ്ങള് വരുത്തിയിട്ടുണ്ട് .. എന്നാലും ഒരു നീറ്റലുണ്ട് ... സേതുലക്ഷ്മിയും സേതുനാരായണനും ഇപ്പോഴും കാണുമോ ഈ നാട്ടില് ? സുഖായി ജീവിക്കണുണ്ടാവും എവിടെയായാലും ... പേരുകൊണ്ട് പോലും ചേര്‍ന്നവരല്ലേ... !! 25 വര്‍ഷത്തോളമായില്ലേ ...\nചീനൂനെ ഓര്‍ക്കുന്നുപോലുമുണ്ടാവില്ല !\n...അമ്മാളുവമ്മ പാവമായിരുന്നു .. അനാഥനായ ശ്രീനിവാസന് സനാഥനായതും പഠിച്ചതും ആയമ്മയുടെ കാരുണ്യം കൊണ്ടാണ്. ഡിഗ്രി പരീക്ഷയുടെ റിസള്‍ട്ട് പറയാന് ചെന്നതായിരുന്നു കുളക്കടവില് . ഉള്ളിലെ മോഹങ്ങള് എല്ലാം അവളോട് പറയാന് .. എനിക്ക് വേണ്ടി കാത്തിരിക്കണമെന്ന് പറയാന്... പക്ഷേ !\nഅമ്മാളുവമ്മ വില്ലേജ് ഓഫീസില് കൂട്ട് ചെല്ലാന് പറഞ്ഞപ്പോള് എന്തിനെന്നു ചോദിച്ചില്ല . ഇത്രയും കാലം നന്ദിയോ കടപ്പാടോ തിരികെ കൊടുക്കാന് പറ്റിയില്ല , ഇനിയെങ്കിലും ആയമ്മയുടെ ഇഷ്ടത്തിനനുസരിച്ച് ജീവിക്കാന് നിശ്ചയിച്ചാണ് തിരികെ വന്നത്.\nഓഫീസിനകത്തേക്ക് ചെല്ലാന് പ്യൂണ് വിളിച്ചപ്പോഴാണ് ഓര്‍മ്മകളില് നിന്നും മടങ്ങിയത് . ഒരു ചെറുപുഞ്ചിരിയോടെ ഇരിക്കുന്ന ആയമ്മയെ കണ്ടപ്പോള് എന്താണെന്ന ഭാവത്തില് നോക്കി . ചീനൂ എന്ന വിളി കേട്ടു ഞെട്ടി ഓഫീസറുടെ മുഖത്തേക്ക് നോക്കി . കണ്ടു മറന്ന മുഖം പോലെ മുന്നില് സേതു നാരായണന് !\nഎന്നോടൊപ്പം കാറിലിരിക്കുന്ന പഴയ കൂട്ടുകാരന്‍റെ മുഖത്ത് ഒരു കള്ളച്ചിരി ഉണ്ടിപ്പോഴും ! എത്ര ചോദിച്ചിട്ടും അവന് ഒന്നും പറയുന്നില്ല . ഇതിനിടയില് അവന്‍റെ വീട്ടില് കൊണ്ട് പോയി ഭാര്യയെയും കുട്ടിയേയും കാണിച്ചപ്പോള് ശരിക്കും ഞെട്ടി . അതെന്‍റെ സേതുവല്ലായിരുന്നു ! അവളെക്കുറിച്ച് ചോദിച്ചപ്പോള് പറയാതെ ഒഴിഞ്ഞുമാറി . ഒരു യാത്ര പോകാന് വരണം എന്ന് പറഞ്ഞു വിളിച്ചിട്ടു വന്നതാണ് . എന്നിട്ടും മിണ്ടുന്നില്ല .. എങ്ങോട്ടെന്നും പറയുന്നില്ല ! ഒടുവില് ഒരു ആയുര്‍വേദ ചികിത്സാകേന്ദ്രത്തിന്‍റെ ഗേറ്റ് കടന്നു കാര് മുന്നോട്ടു ചെല്ലുമ്പോള് എന്നെ മോഹിപ്പിച്ച പഴയ ചിരിയോടെ ഞങ്ങളെ സ്വീകരിക്കാന് ഇറങ്ങിവരുന്ന എന്‍റെ സേതു ... ഡോക്ടര് സേതുലക്ഷ്മി .. !! സേതുനാരായണന്‍റെ പ്രണയം നിരസിച്ചു എനിക്ക് വേണ്ടി മാത്രം കാത്തിരുന്ന എന്‍റെ സേതു ... !!\nPosted by raadha chandra at 13:21 No comments:\nലോക ജീവിതത്തില് നിന്നും ഒളിച്ചോടലാണ് ആത്മീയത എന്ന് തെറ്റായ രീതിയില് ചിലര് വ്യാഖ്യാനിക്കുന്നു .ഇത് അജ്ഞാനം കൊണ്ട് സംഭവിക്കുന്നതാണ് . അതുകൊണ്ടാണ് ബ്രഹ്മവിദ്യ , യോഗവിദ്യ , ജ്ഞാനവിദ്യ എന്നീ മൂന്നു മഹാവിദ്യകള് നാട്ടില് നിന്ന് ഇല്ലാതായത് . ഈ ചിന്ത ശരിയല്ല . ഇഹലോക ജീവിതത്തില് ഇരുന്നുകൊണ്ട് തന്നെ ഈ വിദ്യകള് നേടാനും ശിവ സാക്ഷാല്‍ക്കാരം നേടാനും കഴിയും .\nജീവിതത്തെ ജ്ഞാനികള് നാലവസ്ഥകളായി തിരിച്ചിരിക്കുന്നു .\n1. ബ്രഹ്മചര്യം 2.ഗാര്‍ഹസ്ഥ്യം 3.വാനപ്രസ്ഥം 4. സന്യാസം .\n1. ബ്രഹ്മചര്യം - ബ്രഹ്മത്തെ അറിഞ്ഞു അതിനെ സാക്ഷാല്‍ക്കരിക്കാന് ചെയ്യുന്ന കര്‍മ്മമാണ് ബ്രഹ്മചര്യം .\n2. ഗാര്‍ഹസ്ഥ്യം - ഭക്തിയോട് കൂടി ഭോഗവും കുടുംബജീവിതവും അനുഭവിച്ചുകൊണ്ട് തന്നെ ദൈവത്തെ അറിയുന്നതാണ് ഗാര്‍ഹസ്ഥ്യം .\n3. വാനപ്രസ്ഥം - ഭക്തിയോട് കൂടി ഭോഗയോഗ കര്‍മ്മമങ്ങളെ നിഷ്കാമമായി അനുഷ്ഠിച്ചു ജ്ഞാനത്തെ അടയുന്നതാണ് വാനപ്രസ്ഥം .\n4. സന്യാസം - സര്‍വ്വസംഗപരിത്യാഗിയായി , ഇഷ്ടാനിഷ്ടങ്ങളെ ഒഴിവാക്കി , ഇന്ദ്രിയങ്ങളെ ഏകാഗ്രമാക്കി ന്യാസം ചെയ്തു മനസ്സിനെ തന്‍റെ വരുതിയില് ആക്കണം . ജാഗ്ര\n,സ്വപ്ന , തുരിയാവസ്ഥകളെ മറികടന്നു തുരിയാതീതാവസ്ഥയെ പ്രാപിക്കണം . അങ്ങിനെയുള്ളവന് ഭോഗയോഗശാസ്ത്രങ്ങള് ആവശ്യമില്ല . തുരിയാതീതാവസ്ഥയില് ഇരിക്കുന്നവന് ഓംകാരമായ അറിവായി പ്രകാശിച്ചു നില്ക്കും .\nഉടമ്പിനാല് അന്‍റി ഉണര്‍വുതാനില്ലൈ\nഉടമ്പിനാല് ഉന്നിയതേയാം .\nശരീരമില്ലെങ്കില് അറിവില്ല . ശരീരാവയവങ്ങളെല്ലാം അറിവിനെയാണ് പ്രകാശിപ്പിക്കുന്നത് . അറിവില്ലാത്തവര് ഇതറിയുന്നില്ല . ജ്ഞാനേന്ദ്രിയങ്ങളേയും , കര്‍മ്മേന്ദ്രിയങ്ങളേയും കൊണ്ട് ഓംകാരമാകുന്ന അറിവിനെ പ്രകാശിപ്പിക്കണം .\n(ആത്മവിദ്യ - ഔവ്വയാര് )\nPosted by raadha chandra at 19:40 No comments:\nഒന്ന് പറഞ്ഞോട്ടെ ....\nമേടക്കാറ്റില് പൊഴിഞ്ഞു വീഴുന്ന മാമ്പഴം പെറുക്കുംപോഴും ..\nകുഞ്ഞിചിരട്ടയില് മണ്ണപ്പം ചുടുമ്പോഴും ..\nതാമരതണ്ടിനാല് മാല തീര്‍ക്കുംബോഴും ...\nചേമ്പിലക്കുംബിളില് വെള്ളം നിറച്ചു മാനത്ത്കണ്ണിയെ പിടിച്ചു നടക്കുമ്പോഴും ..\nഎനിക്കും നിനക്കും ഒരേ ഇഷ്ടവും മനസ്സും ആയിരുന്നു .\nഇപ്പോള് ഈ കുളക്കടവില് രണ്ടാം ബാല്യത്തില് നാം കണ്ടുമുട്ടുമ്പോള് മാത്രമെന്തേ പെണ്ണേ ... ഞാന് ഞാനും നീ നീയും മാത്രമായി ഇത്രമേല് അപരിചിതരെ പോല് ...?\nഏറെ വര്‍ഷങ്ങള്‍ക്ക് ശേഷം ...\nഇന്ന് നീ എന്നെ കാണാന് വന്നു .. അല്ലേ..? നിന്‍റെ വരവ് എന്നെ അതിശയിപ്പിക്കുന്നു . രണ്ടാം ബാല്യത്തില് .. കുളക്കടവില് കണ്ടപ്പോഴും അപരിചിതരെ പോല് അകന്നു നിന്നത് കൊണ്ട് .. നിന്നെ ഇപ്പോള് ഞാനിവിടെ തീരെ പ്രതീക്ഷിച്ചതേയില്ല ! കത്തിച്ചുവച്ച നിലവിളക്കിന്റെ മുന്നില് ഒന്നും മിണ്ടാതെ നില്‍ക്കുന്ന നിന്‍റെ ഭാവം എനിക്ക് മനസ്സിലാകുന്നേയില്ല .. നീയിങ്ങോട്ടു കുറച്ചു നീങ്ങി നില്‍ക്കുമോ ? ഞാന് ശരിക്കുമൊന്നു കാണട്ടെ നിന്നെ .. ങേ ..നീ കരയുന്നോ? എന്നെ ഓര്‍ത്താണോ ഈ കരച്ചില് ? അതോ.. തിരസ്ക്കരിപ്പെട്ട് പോയ നമ്മുടെ ബാല്യകാലപ്രണയം ഓര്‍ത്തിട്ടോ ? നിന്‍റെ മിഴിനീര്‍തുള്ളികള് എന്നെ ചുട്ടുപൊള്ളിക്കുന്നല്ലോ പ്രീയേ.. ഈ ചിതാഗ്നിയെക്കാളും ! മടങ്ങുകയാണ് ഞാന് .. ദേഹികള് കൂടിച്ചേരുന്ന ഏതെങ്കിലും ഒരു ലോകമുണ്ടെങ്കില് നമുക്കവിടെ കണ്ടുമുട്ടാം .. വിട .. വിട .. വിട !\nPosted by raadha chandra at 19:36 No comments:\nമറന്നിട്ടില്ല പെണ്ണേ ..\nഒരു നാളും മറന്നിട്ടില്ല പെണ്ണേ ...\nഒരു മാത്രപോലും തഴഞ്ഞിട്ടുമില്ലാ ..\nതനിച്ചാകും നേരമെല്ലാം നിന്നരികില്\nഓടിയെത്തുന്നല്ലോ നിന്‍റെ കണ്ണന് !\nഎന് പ്രേമം കൂടെയില്ലേ .. സഖിയെ..\nഞാന് നിന്‍റെ ചാരെയില്ലേ ?\nകോലക്കുഴലില് ചുണ്ടു ചേര്‍ക്കുമ്പോള്\nനാദമായി നിന് നാമം കേള്‍ക്കുന്നില്ലേ ?\nനിന് വിരഹമെന്നെ തപിപ്പിക്കുമ്പോള്\nഅരുമയായ് വീശുമിളംകാറ്റിനോട് ...\nഞാനെന് നോവുകളോക്കെയും ചൊല്ലിയില്ലേ ?\nഎന് നെഞ്ചകം നീറ്റുന്നു പെണ്ണേ ..\nPosted by raadha chandra at 19:32 No comments:\nഇനിയെന്തുണ്ട് ബാക്കി ?\nഇനിയെന്തുണ്ട് ബാക്കി ..?\nവറ്റി വരണ്ടതല്ല എന്റെ പുഴ ..\nനിങ്ങള് ഊറ്റി മുടിപ്പിച്ചതല്ലേ ?\nതാനേ ഇടിഞ്ഞതല്ല എന്റെ കുന്നുകള്\nനിങ്ങള് ഇടിച്ചു നിരത്തിയതല്ലേ ?\nവാനില് പറന്നതല്ല എന്റെ കാടുകള്\nനിങ്ങള് വെട്ടിനിരത്തിയതല്ലേ ?\nമുരടിച്ചതല്ലല്ലോ എന് ഭൂവിന് ഹരിതാഭ ..\nനിങ്ങള് കാര്‍ന്നു തിന്നതല്ലേ ..?\nഒടുവിലിനിയെന്തുണ്ട് ബാക്കി ..\nനിഷ്ക്രിയ നിഷ്ഫല വിലാപ ചിന്തകളല്ലാതെ..?\nചുവന്നു ചുവന്നു പൊട്ടിച്ചിതറുന്നു ..\nഅഗ്നിതാണ്ഡവമാടും പര്‍വ്വതം പോല് ..!\nഎന്നിലെ മജ്ജകളൂറ്റി നിങ്ങള് കൊഴുക്കുമ്പോള്\nകണ്ണീരു പോലും വറ്റുന്നു എന് ഹൃത്തടാകങ്ങളില് ..!\nവരള്‍ച്ചയിലുഴറുന്നുവെന്നുടെ ദേഹവും ദേഹിയും !\nഈ വിധമെനിക്കു നിങ്ങള് നല്‍കും ശിക്ഷകള്‍ക്കു\nതിരിച്ചടിയായി തോരാത്തോരെന് മിഴിനീരുകള്\nഉരുള്‍പൊട്ടലായെന്നുടെ ദുഃഖം !\nദുരന്തങ്ങളെല്ലാം ചോദിച്ചു വാങ്ങുന്നു നിങ്ങള് ..\nസ്വയം വിതച്ച വിനാശവിത്തുകളെപ്പോല് ..!\nഅറിയുക നിങ്ങള് സ്നേഹിക്കുവാനെന്നെയല്ലായ്കില്\nശ്വാസവായു പോലും കിട്ടാതുഴറീടുമതിനില്ല സംശയം !!\nPosted by raadha chandra at 19:30 No comments:\nഇന്നും ആ തോണി അവിടെ തന്നെ ഉണ്ട് അനാഥമായി അമരക്കാരന് വരുന്നതും കാത്ത്...\nഒരിക്കല് ഒരുമിച്ചു തുഴഞ്ഞ തോണിയില് ഇനിയും ഒറ്റയ്ക്ക് തുഴയാന് വയ്യ . ഒരുമിച്ചു കണ്ട സ്വപ്‌നങ്ങള് ഒറ്റയ്ക്ക് നേടാനും വയ്യ . എന്നെ തനിച്ചാക്കി നമ്മുടെ സ്വപ്നങ്ങളെ പകുതിക്ക് നിറുത്തി നീ മടങ്ങിയപ്പോള് .. എന്റെ പിന്‍വിളി കേട്ടില്ല .. മൊഴി മുറിഞ്ഞു വാക്കുകള് തൊണ്ടക്കുഴിയില് ഒടുങ്ങി വിതുമ്പി നില്‍ക്കുന്ന എന്നെ കണ്ടില്ലെന്നു നടിച്ചു ... നിന്‍റെ പിന്‍വാങ്ങല് .. ഇപ്പോഴും എന്നെ ചുട്ടു പൊള്ളിക്കുന്നുണ്ട് ഹൃദയമില്ലാത്തവനെ..!\nഎന്നെങ്കിലും നിനക്ക് മടങ്ങേണ്ടി വരും ! ഇവിടുണ്ടാവും ഞാനും ഈ തോണിയും നമ്മുടെ സ്വപ്നങ്ങളും ! വരുമ്പോള് ഇത്രമാത്രം ഓര്‍ക്കുക .. എന്നില് നിന്നും വേര്‍പെട്ടു നീ തനിയെ പിന്നിട്ട വഴികള് കൂടെ വേണ്ടാ .. നീ കണ്ടെത്തിയ പുതിയ മേച്ചില്‍പ്പുറങ്ങളും ... ആസ്വദിച്ച ലഹരികളും കൂടെ വേണ്ടാ ...\nഎന്തെന്നാല് ഞാനാകും വീഞ്ഞിനോളം ലഹരി മറ്റൊന്നിനുമില്ലെന്ന ആ പഴയ വാക്കുകള് ഇന്നും മുന്തിരി വീഞ്ഞായി ഉണ്ടെന്റെ ഉള്ളില് . അതെ ... പഴകുംതോറും അതിനു ലഹരി കൂടുന്നുണ്ട് ... ! ആ കാത്തിരിപ്പിന്‍റെ ലഹരിയിലാണെന്റെ ചേതനയും .. ! വരും നീ.. വരാതിരിക്കാനാവില്ലല്ലോ .. ?\nPosted by raadha chandra at 19:28 No comments:\nഒരുമിച്ച് ഒരു കുടക്കീഴില് നനയാതെ ചേര്‍ത്ത് പിടിക്കുമ്പോഴും ..\nതകര്‍ത്ത് പെയ്യുന്ന മഴയെക്കാളും ശക്തിയില് മിഴിനീര്‍ക്കണങ്ങള് കവിളുകളെ നനയ്ക്കുമ്പോഴും..\nവിങ്ങി വിതുമ്പുന്ന നെഞ്ചകം ഒന്നേ പ്രാര്‍ഥിച്ചുള്ളൂ ..\nഇനിയൊരിക്കലും ... ഒരിക്കലും ഒരു കൂടിക്കാഴ്ച ഉണ്ടാകരുതേ എന്ന്. !\nഎന്നും നിന്‍റെ നന്മയെ ആഗ്രഹിച്ചുള്ളൂ ... നാം പിരിയേണ്ടത് ആവശ്യമായിരുന്നു .. കാറ്റില് പറന്നു പൊങ്ങുന്ന സാരിത്തലപ്പ് ഒതുക്കി. കുട മടക്കി , ചുരുണ്ടുരുണ്ട മുടിയിഴകള് മാടിയൊതുക്കി നീ ബസ്സിലേക്ക് കയറുമ്പോള് എന്നെ ഒന്ന് കൂടി നോക്കി .. അതായിരുന്നു നീ എനിക്ക് നല്‍കിയ അവസാന നോട്ടവും ! പക്ഷേ .... ഇങ്ങനെ വീണ്ടും ഈ മഴയില്.. അലങ്കരിച്ച ഒരു മണ്കൂനക്കു മുന്നില് കണ്ടുമുട്ടേണ്ടിയിരുന്നില്ല..!!\nPosted by raadha chandra at 19:27 No comments:\nകള്ള ചെംചുണ്ടിലുറങ്ങുമാ പുഞ്ചിരി\nനിദ്രയിലെന്നുമെന് സ്വപ്നമാം പുഞ്ചിരി\nഎന്നിലെന്നും പ്രണയം നിറയ്ക്കുമാ പുഞ്ചിരി\nഓര്‍മ്മകളില് വിടരുന്നുണ്ടൊരു പീലി\nകാര്‍വര്‍ണന്‍റെ അലങ്കാരമാം പീലി\nശയ്യാതല്പത്തില് വീണോരാ പീലി\nഓര്‍മ്മയില് ജ്വലിക്കുന്നു കണ്ണാ ..\nരാധയിപ്പൊഴും ചൊല്ലുന്നു കണ്ണാ ..!!\nഅംഗുലീയമൊന്നു ചോര്‍ന്നു പോയല്ലോ നാഥാ\nമാമുനി തന് ശാപവും പേറി നില്‍പ്പൂ ..\nനാളിതുവരെയും തേടി വന്നീല നീ ..\nമറന്നുവോ നാഥാ നീയെന്നെ കൂടെ കൂട്ടാന്\nആശ്രമ പുത്രിയെ വേണ്ടെന്നു വച്ചുവോ ?\nഗാന്ധര്‍വ്വം തന്നൊരു നിധിയുണ്ടെന്നുദരത്തില്\nപരിശുദ്ധപ്രേമത്തിന് തിരുശേഷിപ്പുപോല് !\nതാതനവന് ചൊല്ലി, നീ തേടി വരും വരേക്കും\nകാക്കുവാനാകില്ലയീ ആശ്രമ കന്യകയെ..\nതാമസം വിനാ ഒരുങ്ങേണ്ടതുണ്ട് ഞാന്\nമുനിശിഷ്യരുമൊത്തു കൊട്ടാരം പൂകുവാന് !\nഅരുതേയിവള് തന് പ്രണയ വിശുദ്ധിയെ\nഇവ്വിധമുലകിന് മുന്നില് നിരസിക്കരുതേ ..\nഅറിയില്ല നിന്നെയെന്നു ചൊല്ലിയപമാനിക്കരുതേ..\nകഷ്ടമിതേതൊരു പാപം പേറി ഞാന് മുജ്ജന്മം\nഇവ്വണ്ണമുലകിലിവളെ പരിത്യജിക്കുവാന് ?\nPosted by raadha chandra at 19:20 No comments:\nപോയതെന്‍റെ വലിയ പിഴ !\nമുജ്ജന്മ പാപഫലം ..!\nഎന്നതെന്‍റെ മാത്രം തെറ്റ് !\nഇജ്ജന്മ സുകൃതക്ഷയം !\nPosted by raadha chandra at 19:15 No comments:\nഅകലങ്ങളില് പൊട്ടു പോലെ കാണുന്ന വള്ളം തുഴക്കാരനില്ലാതെ ..\nചുറ്റും കായലുണ്ട്.. പായലുകളും, ചീനവലകളുമുണ്ട് . ആ തോണി ആടിയുലഞ്ഞു തീരത്തെത്തുന്നതും നോക്കി കരയില് പെണ്ണാളവള് കാവലുണ്ട് . തുഴക്കാരനില്ലല്ലോ തോണി കരയിലേറുമ്പോള് ... മാരനെങ്ങുപോയി പെണ്ണേ ... എന്നൊരു സ്വരം പാട്ടായി കേള്‍ക്കുന്നുണ്ടവിടെ .... കായലോരത്തെ കണ്ടല് ചെടികള് പോലും സങ്കടത്താല് അവള്‍ക്കൊപ്പം വിതുമ്പുന്നുണ്ട് . എന്നിട്ടും അവള്‍ക്കു വിശ്വാസമുണ്ട് .... ഏതെങ്കിലും ഒരു തോണിയില് തീരം പൂകുന്ന അവനില് ... വരുമ്പോള് ഏഴുകടലിനപ്പുറത്തെ കടലമ്മയുടെ മാണിക്യകൊട്ടാരത്തില് നിന്നും അവന് കൊണ്ട് വരുന്ന ആര്‍ക്കും അസൂയ തോന്നുന്ന അവരുടെ പവിഴക്കല്ലുകളോട് ... ! വരും വന്നേ തീരു ...\nPosted by raadha chandra at 19:14 No comments:\nഎന്‍റെ കഴുത്തില് നിന്\nമുകരും നീയെന്‍റെ മരണമേ ..\nകരിംതേളിനെപ്പോല് രൂപമാറ്റം ..\nസ്വപ്നസാഫല്യം നിറവേറ്റുവാന് ..\nനിന്നെ ഞാന് മോഹിക്കുംവരേക്കെങ്കിലും\nഎന്നെ എനിക്കായി മടക്കിത്തരിക !\nPosted by raadha chandra at 19:11 No comments:\nപ്രണയമാം പൂവില് ഉന്മത്തരായ്\nനാം ചുണ്ടുകള് ചേര്‍ക്കുമ്പോഴും\nചിത്രം വരയ്ക്കുംബോഴും ..\nതന് വിയര്‍പ്പുകള് പെയ്തു നിറയും\nസര്‍പ്പക്കാവിലെ പോല് മുടിയഴിച്ചാടുന്നു\nPosted by raadha chandra at 19:09 No comments:\nതിരക്കഥ എഴുതി തുടങ്ങിയപ്പോള് തന്നെ നായിക പിണങ്ങി തുടങ്ങി . കഥ എഴുതുമ്പോള് തന്നെ കഥാകൃത്തിനോട്അവള് തര്‍ക്കിച്ചിരുന്നു ... അവളുടെ നിലപാടുകളുമായി ഒരു തരത്തിലും പൊരുത്തപ്പെടാത്ത പാത്രസൃഷ്ടി അവളിലെ നായികയ്ക്കു വേണ്ടി നീട്ടരുതെന്ന് . എന്നിട്ടും അയാള് ഞാനാണ് താരം എന്ന മട്ടില് എഴുതിക്കൊണ്ടേയിരുന്നു . ഇടയ്ക്കവള് പൊട്ടിത്തെറിച്ചു ........ "നിങ്ങള് ആരാ എന്‍റെ സ്വഭാവം തീരുമാനിക്കാന് ..? ഞാന് ആരെ പ്രണയിക്കണം എന്നൊക്കെ പറയാന് ! എന്‍റെ ഇഷ്ടത്തിനല്ലേ ഞാന് ജീവിക്കേണ്ടത് .. ആദ്യം നിങ്ങള് ഇത്രയും മോശപ്പെട്ട തിരക്കഥ തിരുത്തൂ ... ഇങ്ങനെയാണോ ഒരാളെ കാര്യങ്ങള് ബോധ്യപ്പെടുത്തേണ്ടത് ? പിണങ്ങിപ്പോയ നായികയോട് അവളെ ഇഷ്ടപ്പെടുന്ന ഒരുവന് ഇങ്ങനെയാണോ തന്നെ പരിഗണിക്കാന് പറയേണ്ടത് ? നായികക്ക് നായകന് മെനയുന്ന കള്ളക്കഥ വിശ്വാസ യോഗ്യമാവണം . അതിനു തിരക്കഥ എഴുതുന്ന കഥാകൃത്ത് സസൂക്ഷ്മം പഴുതുകള് വരാതെ എഴുതണം " . എന്നിട്ടും മണ്ടന് കഥാകൃത്ത് കാരണങ്ങള് മാറ്റി പറഞ്ഞുകൊണ്ടേയിരുന്നു ... നായികക്ക് അതൊന്നും ബോധിച്ചതേയില്ല . അവസാനം സഹികെട്ട് അവള് പറഞ്ഞു .. ""എന്നെ ചൂഷണം ചെയ്യുന്ന ഒരു നായകനെ എനിക്ക് വേണ്ടാ ... ! എന്‍റെ നായകന് സൌന്ദര്യം അല്ല പ്രധാനം .. എന്നെപ്പോലെ കാപട്യമില്ലാതെ സ്നേഹിക്കാന് കഴിയണം . എന്നെ മാത്രം ഓര്‍ത്ത് കൊണ്ടിരുന്ന് ഓരോ ശ്വാസത്തിലും എന്നെ പ്രണയിക്കേണ്ട അവനൊരിക്കലും .. പക്ഷേ .. എനിക്കായി സ്നേഹത്തിന്‍റെ ഒരു നിമിഷമെങ്കിലും സ്വാര്‍ത്ഥലാഭമില്ലാതെ മാറ്റി വയ്ക്കുന്നവനാകണം ! സത്യമായിട്ടും നിങ്ങള് ഇനിയും ഈ തിരക്കഥ തിരുത്തിയില്ലെങ്കില് .. നിങ്ങളില് നിന്ന് ഞാന് എന്നെന്നേക്കുമായി പടിയിറങ്ങും ! അവസാനം ഉന്മത്തനായി നിങ്ങള് എന്നെ തേടി നടക്കും ... അല്ലെങ്കില് നിങ്ങളെ ഞാന് ഇഞ്ചിഞ്ചായി മരിക്കാന് വിടും . അതുകൊണ്ട് കഥ മെനഞ്ഞാല് മാത്രം പോരാ ... തിരക്കഥയില് പാളിച്ച വരുത്താതെ എഴുതുക .\nPosted by raadha chandra at 19:07 No comments:\nഎനിക്കെന്നെ എവിടെയോ നഷ്ടമായിരിക്കുന്നു..\nവാക്കുകളുടെ ഭണ്ഡാരത്തിനു കനം കൂടുന്നു .\nകൂട്ടി വച്ച അക്ഷര ചില്ലറകള് എണ്ണി തിട്ടപ്പെടുത്താന് സമയമില്ല പോലും!\nഇനി ഒരു തിരിച്ചു വരവിനു സാധ്യത തീരെയില്ലാ ..\nഅകന്നുവോ എന്ന ചോദ്യത്തിനു പ്രസക്തിയില്ല .\nനാം പണ്ടേ പിരിഞ്ഞവര് തന്നെ .. അടുക്കാതെ പിരിഞ്ഞവര് !\nഎന്‍റെ വഴികളില് നിന്‍റെ ഓര്‍മ്മകളാം മുള്‍പ്പടര്‍പ്പുകള്\nഞാനെന്നേ നീരസത്താല് വെട്ടിക്കളഞ്ഞു .\nപറയാതെ പോയ വിറങ്ങലിച്ച വാക്കുകളുടെ ശവശരീരമിപ്പോള് പുഴുവരിച്ചു തുടങ്ങി!\nഎന്നിട്ടും എന്തിനാണിങ്ങനെ ഒരു ചിതയില് പോലും വയ്ക്കാതെ.. ചിതാഗ്നി കൊളുത്താതെ ?\nബന്ധങ്ങളില് പുഴുവരിക്കാന് തുടങ്ങിയാല് എത്ര പ്രിയപ്പെട്ടതാണെങ്കിലും നിര്‍മ്മാര്‍ജ്ജനം ചെയ്യേണ്ടതല്ലേ ?\nഇനിയും ഏറെ ദൂരമില്ലയെങ്കിലും എങ്ങുമെത്താത്ത പോലെ എനിക്ക് മുന്നില് നീണ്ടു പരന്നു കിടക്കുന്ന സമാന്തരങ്ങളായ ജീവിതയാത്രകള് ബാക്കി നില്‍ക്കുന്നു . അടുത്തതായി പുഴുവരിക്കപ്പെടാന് തുടങ്ങുന്നത് ഞാന് തന്നെയാവും .. വെറുപ്പിനോളം വരുന്ന വിസ്മൃതിയുടെ പുഴുക്കള്.. അല്ലെങ്കില് തന്നെ ഓരോരുത്തരും ഓരോയിടങ്ങളില് പിരിയേണ്ടവര് ! പിരിയുംവരെയിങ്ങനെ സ്നേഹിച്ചും വെറുപ്പിച്ചും കാലം കഴിക്കേണ്ടവര് !\nPosted by raadha chandra at 19:05 No comments:\nപ്രണയമേ നീ !\nഭൂമി വെറും പാതാളം ..\nഅഭിനവ ദൈവങ്ങള് ഞങ്ങള്\nകേമത്തം കാണിക്കും വാര്‍ത്ത\n(ചിത്രത്തിന് കടപ്പാട് അജ്ഞാതന്)\nPosted by raadha chandra at 19:57 No comments:\nചുറ്റിലുമൊരു ലോകത്തെ കാണുന്നു ഞാന്\nശിശു തന് കുതൂഹലമോടെ പ്രതീക്ഷയോടെ\nനോവില് നീറും മനുഷ്യജന്മങ്ങള്‍ക്കായ്..\nഉറ്റവര് തള്ളിയോര് ഉടയോരില്ലാത്തോര്\nപ്രാര്‍ത്ഥനകളോടെ വഴിക്കണ്ണുമായ് ..\nമറ്റൊന്നും വേണ്ടവര്‍ക്കു കൂടെയുണ്ട്\nഞാനെന്നൊരു തോന്നലുണ്ടെങ്കില് ..\nശിഷ്ടായുസ്സും ആരോഗ്യവുമേറ്റം നന്നായ്\nസൃഷ്ടിനാഥന് തുണ ചെയ്യേണം വിഭോ ..!\nPosted by raadha chandra at 19:45 No comments:\nവേരുകള് നീണ്ടുവരുന്നുണ്ട് ..ആ വേരുകളിലേക്ക് ഒരു ദുര്‍മന്ത്രവാദിയെപ്പോല് നിന്‍റെ നീലവിഷം പടര്‍ത്തി വിടുന്നുണ്ട് .\nഡ്രാക്കുളയ്ക്കടിമപ്പെട്ട ലൂസിയെപ്പോലെ ... ഒരു ജന്മം മുഴുവന് നീയെന്ന നിധി തേടി ഭ്രാന്തമായി അലയാന് വിധിക്കപ്പെട്ട സാന്റിയാഗോ എന്ന ആല്കെമിസ്റ്റിലെ ആട്ടിടയനെപ്പോലെ ...\nനിന്‍റെ പ്രണയത്തിന്‍റെ വന്യത എന്നെ ഉന്മാദിയാക്കുമ്പോള് നീലവിഷത്തിന്റെ ലഹരി സിരകളില് നിറഞ്ഞു നിറഞ്ഞു ആ വേരുകളിലൂടെ എന്‍റെ ജീവരക്തം മുഴുവന് പടരുന്നു ... കൂടെ നില്‍ക്കും ചെടിയുടെ വേരില് നിന്നും ജീവനം തേടുന്ന ചന്ദനമരം ചെയ്യുംപോലെ ഞാന് നീയെന്ന മായാജാലക്കാരന്റെ നീല വിഷം നിറച്ച പ്രണയവേരുകളിലൂടെ എന്നിലെ ഉന്മാദിനിക്കു ജീവാമൃതം തേടുന്നു . ലിംഗഭേദങ്ങളില്ലാത്ത ... രതിയുടെ കാപട്യമില്ലാത്ത .. ആത്മാവ് ആത്മാവില് അലിയുന്ന പ്രണയത്തിന്‍റെ വന്യഭാവം .. !!\nകാന്തം ആകര്‍ഷിക്കുമ്പോലെ നിന്‍റെ നീലക്കണ്ണുകളില് നിന്നും എന്നിലേക്കു നീളുന്ന മാന്ത്രികദൃഷ്ടികളെ നേരിടാന് ... ഈ ഉന്മാദാവസ്ഥയില് നിന്നും .. ലഹരിയില് നിന്നും പുറത്തു കടക്കാന്.. തടവിലാക്കപ്പെട്ട എന്നെ മോചിപ്പിക്കാന് എന്നെങ്കിലും എനിക്കാവുമോ ... ? അതോ ... നീലരാവുകളില് എന്നിലെ ചന്ദനഗന്ധം നുകരാന് നിന്‍റെ സാമീപ്യം കൊതിക്കും വന്യമായ ഉന്മാദത്തിലേക്കുണരാന് മാത്രമായി .. എന്‍റെ ചേതന ഉറങ്ങീടുമോ ..?\nഅങ്ങിനെ ഉണര്‍ന്നുണര്‍ന്നൊടുവിലൊരു നീലരാവില്.. മദോന്മത്തയായി.. സ്വാശ്രയം നേടിയ ഞാനെന്ന ചന്ദനമരത്തിന്റെ ശാഖകള്‍ക്കും നീലനിറമാവും , ഇലകളില് നിന്നും സ്വേദകണം പോലെ വിഷത്തുള്ളികളിറ്റു വീണു കൊണ്ടേയിരിക്കും .. ഞാന് നീ മാത്രമാവും... ഓരോ പൂവിലും , കായിലും നീയെന്ന മായാജാലക്കാരന് മാത്രമാവും ....\nഅസ്തിത്വം നഷ്ടപ്പെട്ട ചന്ദനമരം !!\nPosted by raadha chandra at 19:41 No comments:\nPosted by raadha chandra at 19:37 No comments:\nമുഖപുസ്തകത്തില് ഉടയുന്ന വിഗ്രഹങ്ങള്\nകറുപ്പും , വെളുപ്പുമായ് ഉടയുന്ന ആരാധനാ വിഗ്രഹങ്ങള്\nനിലയ്ക്കാത്ത കയ്യടികള് നിറഞ്ഞ സദസ്സിന്‍റെ ആരവങ്ങള്‍ക്കിടയില് കൂടി അവള്, സ്റ്റേജില് പ്രസംഗിക്കുന്ന അയാളുടെ നേരെ നടന്നു . മുഖത്ത് വെല്ലുവിളിയുടെ ഭാവമുണ്ടായിരുന്നു അവള്‍ക്ക് ! അയാളോ.. ഇതൊന്നുമറിയാതെ മുഖപുസ്തകത്തിലെ പരിശുദ്ധ പ്രണയത്തെക്കുറിച്ചു ഘോരഘോരം പ്രസംഗിക്കുകയാണ് . പല്ലുഞെരിച്ചു കൊണ്ടാണ് അവള് കേള്‍ക്കുന്നത് . മനോഹരമായ പ്രണയകവിതകള് എഴുതുന്ന അയാള്‍ക്ക് ഒരു പാട് പ്രണയിനിമാര് ഉണ്ടായിരുന്നു .. തനിക്കു ലോകത്തില് ഒരാളോടു മാത്രമേ പ്രണയമുള്ളൂ .. അത് അവളോടാണെന്ന് അവരില് ഓരോരുത്തരെയും വിശ്വസിപ്പിക്കാന് അയാള്‍ക്ക് കഴിഞ്ഞിരുന്നു . ""വീട്ടില് ഇരിക്കുന്ന ഭാര്യ അരസികത്തി .. കല ആസ്വദിക്കാന് പോലും അറിയാത്തവള്.. സ്നേഹിക്കാന് അറിയാത്തവള്.. ഭ്രാന്തമായി പ്രണയിക്കാന് കൊതിക്കുന്ന അയാളുടെ മനസ്സിനെ തൃപ്തിപ്പെടുത്തുവാന് കഴിവില്ലാത്തവള് ! അതുകൊണ്ട് അവള്‍ക്കു വേണ്ടാത്ത ആ പ്രണയം കൊടുക്കാന് ഒരു മനസ്സിനെയാണ് ഞാന് നിന്നില് കാണുന്നത് .."" ഇങ്ങനെ മനോഹരമായ ഭാഷണങ്ങള് കൊണ്ട് സമാനദു:ഖിതരായ കാമുകിമാരെ അയാള് കണ്ടെത്തിയിരുന്നു . സ്നേഹം കൊതിക്കും മനസ്സിനെ ഊഞ്ഞാലയാട്ടുവാന് ഒരു പ്രത്യേക കഴിവ് അയാള്‍ക്കുണ്ടായിരുന്നു . അവര് ഓരോരുത്തരില് നിന്നും അയാള് പലതരത്തിലും പെട്ട സമ്മാനങ്ങള് ചോദിച്ചു വാങ്ങിയിരുന്നു . ചൂഷണം ചെയ്യുവാന് ഒരു പ്രത്യേക മിടുക്കുണ്ടായിരുന്നു .. അയാളില് ! ഇതൊന്നും അവള്‍ക്കു അയാളില് വെറുപ്പുണ്ടാക്കിയിരുന്നില്ല ...! എന്നിട്ടും അവള് നിറഞ്ഞ സദസ്സിനു മുന്നില് സ്റ്റേജില് കയറി അയാളുടെ കരണത്തടിച്ചു ... ഒന്നും സംഭവിക്കാത്ത പോലെ അവള് ആള്‍ക്കൂട്ടത്തിനിടയിലൂടെ ഇറങ്ങിപ്പോയി . ചാനലുകാരും മീഡിയയും അവളെ ചോദ്യങ്ങള് കൊണ്ട് പൊതിഞ്ഞു .\n" നോ കമെന്റ്സ്" എന്ന് പറഞ്ഞു പകച്ചു നില്‍ക്കുന്ന അയാളെ നോക്കിക്കൊണ്ട് അവള് ഇറങ്ങിപ്പോയി ..! എന്തായിരിക്കും കാരണം..?\nപ്രണയം നടിച്ചോട്ടെ... വഞ്ചിച്ചോട്ടെ... കാരണം അവരും ആ സ്നേഹം കുറച്ചെങ്കിലും അസ്വദിക്കുന്നുണ്ടല്ലോ ..? സ്ത്രീയും , പുരുഷനും ഒരു പോലെ തെറ്റ് ചെയ്യുന്നുണ്ടല്ലോ . കുടുംബത്തെ മറന്നു .. പങ്കാളിയെ മറന്നു ഇതിനൊക്കെ തുനിഞ്ഞിട്ടല്ലേ ? പക്ഷേ ... അതില് പോലും തെമ്മാടിത്തരം കലര്‍ത്തിയാലോ ? അതാണ് ... അത് മാത്രമാണ് ഇത്രയും മിടുക്കുള്ള അയാളുടെ പരാജയം .\nഒഴിവുവേളകളില് അയാള് ലഹരിയിലാവുമ്പോള് ഒന്നുമറിയാതെ അയാളെ പ്രണയിക്കുന്ന ആ സ്ത്രീകളെക്കുറിച്ച് ... അവരുടെ ബന്ധത്തെക്കുറിച്ച് ... കൂടെ കൂടുന്ന കൂട്ടുകാര്‍ക്ക് മുന്നില് തുറന്നു കാണിക്കുന്നു . അതും ക്ഷമിച്ചു .. എല്ലാം അറിയുന്ന അവള് എന്ന കൂട്ടുകാരി .! പക്ഷേ ... അയാളുടെ പ്രണയം നിരസിച്ച .. അന്തസ്സോടെ ജീവിക്കുന്ന .. ഇതൊന്നുമറിയാതെ അയാളിലെ കവിയേയും വായനക്കാരനേയും ഒരു പോലെ ബഹുമാനിക്കുന്ന സ്ത്രീകളെക്കുറിച്ച് ... വളരെ മോശമായി സംസാരിക്കുന്ന അയാളോട് ക്ഷമിക്കാന് അവള്‍ക്കു കഴിഞ്ഞില്ല . സ്ത്രീകള് എന്നാല് " വെടക്കാക്കി തനിക്കാക്കേണ്ടവര് " എന്ന ധാരണയുള്ള ഇയാള് കൂട്ടുകാരോട് പറയുന്നത്... ഓരോ കവിയരങ്ങുകള്‍ക്ക് പോകുന്നത് കലയോടുള്ള ആസ്വാദനമല്ല .. അവിടെ വരുന്ന സ്ത്രീജനങ്ങളുടെ സൌന്ദര്യം ആസ്വദിക്കാനും .. ഇരകള് ആക്കുവാനും ആണെന്നാണ് . എന്നോടവര് കളിക്കത്തില്ല .. എന്തെന്നാല് ..മറ്റാര്‍ക്കുമറിയാത്ത അവരുടെ പല രഹസ്യങ്ങളും എനിക്ക് അറിയാം .. എന്നൊക്കെ വീമ്പിളക്കി അവരെല്ലാം മോശക്കാരികള് ആണെന്ന് പറഞ്ഞു നടക്കുന്നു .. ഈ കവി പുംഗവന് ! ഇതൊന്നുമറിയാതെ അവനെ സ്നേഹിക്കുകയും ബഹുമാനിക്കുകയും ചെയ്യുന്ന മാന്യ സ്ത്രീകളെക്കുറിച്ച് ഇത്രയും മോശമായിട്ടുള്ള ചിന്തകള് വച്ചു പുലര്‍ത്തുന്ന ഈ കവി പുംഗവനെ തല്ലുവാന് മിടുക്ക് കാണിച്ച എന്‍റെ കൂട്ടുകാരീ .... നിനക്കെന്‍റെ നമോവാകം !\n( എന്‍റെ ഈ പോസ്റ്റിനു ജീവിച്ചിരിക്കുന്നവര് ആയി സാമ്യം തോന്നിയെങ്കില് നന്ന്. ഇത് കണ്ടെങ്കിലും ഒരടിയില് നിന്നും ഒഴിവാകാന് പറ്റിയാല് അവര്‍ക്ക് കൊള്ളാം .. ആയതിനാല് ഇത് മൂലമുണ്ടാകുന്ന കഷ്ടനഷ്ടങ്ങള്‍ക്ക് ഞാനുത്തരവാദിയല്ലെന്നു ഇതിനാല് തെര്യപ്പെടുത്തുന്നു )\nPosted by raadha chandra at 19:34 No comments:\nആടിയും പാടിയുമൊന്നു ചേരാന്\nകൊതിച്ചു കൊണ്ടൊരീ കടമ്പിന്\nചുവട്ടിലായ് ഞാനിരിപ്പൂ തോഴാ ..!!\nഅകലെയായ് കേള്‍ക്കുന്നു കണ്ണാ\nകോലക്കുഴല് വിളി നാദം ..\nയമുനാ പുളിനമണഞ്ഞെങ്കിലും കണ്ണാ\nകണ്ടില്ല ഞാന് നിന് മോഹനരൂപം ..\nഒരു മാത്ര പോലും വന്നില്ല നീയീ\nആര്‍ത്തയാം തോഴിക്കു മുന്നില് ..\nകൃഷ്ണാ... കൃഷ്ണാ.. കൃഷ്ണാ\nഞാന് വളരെ സന്തോഷത്തിലാണ് , സംതൃപ്തിയിലാണ്.\nആളുകള്‍ക്ക് എന്നോട് സ്നേഹം കൂടിയിരിക്കുന്നു .\nഅവര് എന്‍റെ വിശപ്പിനേക്കാള് കൂടുതല് ഭുജിക്കാന് തരുന്നു .\nഎനിക്ക് അജീര്‍ണ്ണം പിടിച്ചിട്ടും ആര്‍ത്തി കുറയുന്നുമില്ല .\nഎന്തെന്നാല് വിശിഷ്ടഭോജ്യങ്ങള് വൈവിധ്യമായെന് മുന്നിലുണ്ട് .\nഓരോ ദിവസവും ലോകം കണ്‍തുറക്കുന്നത് എന്‍റെ ഇരകളെ കണ്ടാണ് .\nഎത്രയെത്ര പ്രായത്തിലുള്ള ആളുകളുടെ ജീവന് ഭുജിക്കുന്നു ഞാന് .\nഏറ്റവും ഇഷ്ടമായത് കുരുന്നുകളുടെ ഇളം ചോരയാണ് .\nഇളം ചോരയുടെ ഗന്ധം നുകര്‍ന്നൊരു ഉന്മാദാവസ്ഥയിലാണ് ഞാനിപ്പോള് .\nനന്ദി ചൊല്ലേണ്ടത് ഈ നികൃഷ്ട മനുഷ്യര്‍ക്ക് തന്നെയാണ് .\nഇസ്രായേലിനും പാലസ്തീനും പ്രത്യേക നന്ദി .\nകപട മന്ത്രവാദികള് , കുറ്റവാളികള് , ഭീകര തീവ്രവാദികള്, മതഭ്രാന്തുകള് , എന്തിനേറെ പറയുന്നു ജന്മം കൊടുത്തവര് തന്നെ പിച്ചിക്കീറി എനിക്കിട്ടു തരുന്നു .\nപിന്ചുകുഞ്ഞുങ്ങളില് ബോംബിന് ചീളുകളായ് തറഞ്ഞുകയറുംപോഴും , കാമവെറിയാല് പിച്ചിച്ചീന്തുംപോഴും, ഭ്രാന്തിയെന്നു മുദ്രകുത്തി നട്ടെല്ല് ഒടിക്കുംപോള് പറിഞ്ഞു പോരും ജീവനെയോര്‍ത്ത് ചിരിക്കുംപോഴും, ഒാടുന്ന തീവണ്ടിയില് നിന്നു തള്ളിയിട്ട് കാമവെറി തീര്‍ക്കുംപോഴും, ഗര്‍ഭിണികളുടെ വയറ്റില് വാള് കുത്തിയിറക്കി മതഭ്രാന്തന്‍മാര് പോര്‍വിളി നടത്തുംപോഴും.. ഞാന് ആര്‍ത്തട്ടഹസിക്കുന്നു.\nഎങ്ങോട്ട് തിരിഞ്ഞാലും എനിക്കു പ്രിയ വിഭവങ്ങള് മാത്രം .\nഞാന് വളരെ സന്തോഷ ത്തിലാണ് , സംതൃപ്തിയിലാണ് .\nഎന്തെന്നാല് ഞാന് മരണത്തിന്‍റെ കാവലാള് , നീചതയുടെ പ്രതീകം !\nനനവാര്‍ന്ന ചുംബനത്തിനായ് തുടിച്ചോരീ\nവിരഹാര്‍ദ്രഭാവങ്ങള് പേറുമീ ദേഹത്തെ\nപരിശുദ്ധ പ്രണയത്തിന് മൂര്‍ത്തഭാവം\nനമ്മെ നാമായിത്തീര്‍ക്കുമീയനുരാഗഭാവം !\nഒരു ജന്മം കൂടെയുണ്ടായിട്ടു\nഎനിക്കായി സ്മാരകം പണിതു..\nസ്വാര്‍ത്ഥ സ്നേഹം കുത്തി നോവിച്ചിട്ടോ..?\nചില നേരങ്ങളിലെ സ്നേഹശൂന്യത\nകണ്ടെന് മനം ഉരുകുമ്പോളറിയാതെ\nപഴിക്കുന്നു നിന്നെ സ്നേഹിക്കുന്നോരെന്നെ !\nഒരു മാത്ര മിഴി നിറയുന്നറിയാതെ തന്നെ !\nഎന്നിട്ടുമെന്തിനോ സ്നേഹിച്ചു പോകുന്നു\nഅറിയുന്നു ഞാന് , സ്നേഹമെന്നാലതത്രേ !\nവാനെന്നിലെ സീതയ്ക്കു മനസ്സില്ല ..\nമണ്ണില് അടുത്ത ജന്മത്തിലേക്കു\nമുള പൊട്ടുവാന് ..!! !\nപ്രാണനാം പ്രണയവും ...! — feeling sarcastic.\nഹൃദയത്തിന് ലോല തന്ത്രികള്.. ..\nകുടയായി എന്നെ പൊതിയും\nനിന് ഓര്‍മ്മകള് ..!\nനീ എൻ മനസ്സു തൊട്ടുവെന്നു\nഅതെല്ലാം മുത്ത് പോലെ\nകോർത്ത് ഞാൻ കവിതയാക്കി\nചാർത്താം നിനക്കായി ..!\nഎത്ര കാതങ്ങൾ ദൂരേക്ക് താണ്ടിയിട്ടും\nമാത്രമായി ചുരുങ്ങുന്നു !\nഇവിടെ ഈ മഴയിൽ\nചുരുണ്ട് കൂടി ഒന്ന്\nകൂടി ഉറങ്ങാൻ കൊതിച്ചു\nഞാനും എന്റെ പ്രണയവും ....!\nവരുമോ ഒരു മാത്ര നേരമെങ്കിലും\nവഴി പാതി താണ്ടിയിട്ടും\nപിരിയും മുന്നേ, എപ്പോഴോ നീ ,\nപലയിടത്തും കൊടുത്തു പഴകി\nദ്രവിച്ച കീറിത്തുന്നിയ പുസ്തകം പോൽ,\nനിൻ ഹൃദയമിന്നെന്റെ മുന്നിൽ,\nതാളുകളിലിടമില്ലാത്ത പോൽ !\nഒരേ ദിശയില് സഞ്ചരിക്കുന്നവരായിട്ടുമെന്തേ\nനമ്മിലിത്ര മേല് , ദിശ തെറ്റിക്കും ഭേദ ഭാവങ്ങള് ?\nതമ്മിലേറെ അടുത്തറിഞ്ഞിട്ടുമെന്തേയിത്ര മാത്രം\nഅകലത്തായിരിപ്പൂ നാം മനോഗതികളില്.. ..!\nതമ്മിലറിയുന്നവരെന്നതെന്റെ അറിവില്ലായ്മയോ ..?\nPosted by raadha chandra at 18:48 No comments:\n3 തെറ്റുകള് - ചേതന് ഭഗത്\nപറയാതെ ബാക്കി വച്ചത്..


Malayalam News - ച്യവനപ്രാശം മുതൽ ലാപ് ടോപ്പ് വരെ; ലോക്ക്ഡൗണിൽ ഇന്ത്യക്കാർ വാങ്ങിക്കൂട്ടിയത് ഇതൊക്കെ| what Indians spent money on Covid 19 Lockdown | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nസാമ്പത്തിക പരാധീനതകൾ കൂടിയതോടെ സ്വർണ വായ്പ്പകളും വർധിച്ചുവെന്ന് കണക്കുകൾ പറയുന്നു.\nUpdated: August 7, 2020, 6:20 PM IST\nമാസങ്ങളായി തുടരുന്ന ലോക്ക്ഡൗൺ ആണ്. വീട്ടിലിരിപ്പ് തുടരുന്നതിനിടയിൽ ഇന്ത്യക്കാർ എന്തൊക്കെ സാധനങ്ങളായിരിക്കും വാങ്ങിയിട്ടുണ്ടാകുക? അതിനെ കുറിച്ചുള്ള റിപ്പോർട്ടാണ് പുറത്തു വന്നിരിക്കുന്നത്. ഫിനാൻഷ്യൽ എക്സ്പ്രസിൽ വന്ന റിപ്പോർട്ടിലാണ് ഇക്കാര്യങ്ങൾ പറഞ്ഞിരിക്കുന്നത്.\nകോവിഡ് കാലത്ത് ആരോഗ്യത്തെ കുറിച്ചുള്ള ആശങ്ക ഇന്ത്യക്കാർക്ക് കൂടി എന്നാണ് മനസ്സിലാക്കേണ്ടത്. ഡാബർ ഇന്ത്യ, ഹിമാലയ തുടങ്ങിയ കമ്പനികളുടെ പ്രതിരോധശേഷി കൂട്ടുന്ന ഉത്പന്നങ്ങളാണ് ഏറ്റവും കൂടുതൽ ഈ കാലത്ത് വിറ്റുപോയത്.\nച്യവനപ്രാശം പോലുള്ള ഉത്പന്നങ്ങൾ കൂടുതലായി വിറ്റഴിക്കപ്പെട്ടു. ജൂൺ മാസത്തോടെ ച്യവനപ്രാശത്തിന്റെ വിൽപ്പനയിൽ 283 ശതമാനത്തിന്റെ വർധനവാണ് ഉണ്ടായിരിക്കുന്നത്. ഡാബറിന്റെ കണക്കനുസരിച്ച് ഏപ്രിൽ മുതൽ ജൂൺ വരെയുള്ള കാലയളവിൽ ച്യവനപ്രാശത്തിന്റെ വിൽപ്പനയിൽ 700 ശതമാനം വർധനവുണ്ടായി. ഹണി റോസിന്റെ വിൽപ്പനയും 39 ശതമാനം വർധിച്ചു.\nഒരു ഭാഗത്ത് പ്രതിരോധശേഷി വർധിക്കാനുള്ള മരുന്നുകൾ കഴിക്കുമ്പോൾ മറുവശത്ത് മറ്റു ചിലതു കൂടി നടക്കുന്നുണ്ട്.\nനെസ്ലേയുടെ ജനപ്രിയ ഉത്പന്നമായ മാഗ്ഗിയുടെ വിൽപ്പനയിലും കാര്യമായ ഉയർച്ചയാണ് ലോക്ക്ഡൗണിൽ ഉണ്ടായത്. മാഗിക്ക് പുറമേ, കിറ്റ് കാറ്റ്, മഞ്ച് തുടങ്ങിയവയുടെ വിൽപ്പനയിലും ഈ സമയത്ത് കുതിപ്പുണ്ടായിട്ടുണ്ട്.\nTRENDING:Kerala Rain| സംസ്ഥാനത്ത് അതിതീവ്ര മഴയ്ക്ക് സാധ്യത; നാല് ജില്ലകളിൽ റെഡ് അലേർട്ട്\n[NEWS]പെട്ടിമുടി ദുരന്തത്തിൽ 15 മരണം; അപകടത്തിൽപ്പെട്ടത് 78 പേർ\n[NEWS]Kerala Rain| രാജമല പെട്ടിമുടിയിലെ മണ്ണിടിച്ചിൽ; 15 മൃതദേഹങ്ങൾ കണ്ടെത്തി; മരിച്ചവർ ഇവർ\nലോക്ക്ഡൗണിൽ വിൽപ്പന കൂടിയ മറ്റൊരു ഉത്പന്നമാണ് പാർലേജി ബിസ്കറ്റ്. ഏപ്രിൽ-മെയ് മാസങ്ങളിൽ റെക്കോർഡ് വിൽപ്പന നടന്നതായാണ് കണക്കുകൾ. ബ്രിട്ടാനിയയ്ക്കും ലോക്ക്ഡൗണിൽ വൻ വിൽപ്പനയാണ് ഉണ്ടായത്.\nഭക്ഷണം കഴിഞ്ഞാൽ ഇന്ത്യക്കാർ ഏറ്റവും കൂടുതൽ പണം ചെലവഴിച്ചത് ഡിജിറ്റൽ ഉത്പന്നങ്ങൾക്കാണ്. ഓൺലൈൻ ക്ലാസും വർക്ക് ഫ്രം ഹോമും മുഴുവൻ സമയ വീട്ടിലിരിപ്പും ആയതോടെ ലാപ് ടോപ്പിനും ടാബിനും ടിവിക്കും ആവശ്യക്കാർ കൂടി.\nഓൺലൈൻ ആപ്പായ ബൈജൂസ് ആപ്പിന് ലോക്ക്ഡൗണിൽ കൂടുതൽ വിദ്യാർത്ഥികളെ ലഭിച്ചു.\nഫ്ലിപ്പ്കാർട്ടിന്റെ റിപ്പോർട്ട് അനുസരിച്ച് മാർച്ച് മുതൽ ലാപ് ടോപ്പ് സെർച്ച് ചെയ്തവരുടെ എണ്ണം ഇരട്ടിയായിട്ടുണ്ട്. ഒടിടി പ്ലാറ്റ്ഫോം ആയ സീ5 ന്റെ ദിവസേനയുള്ള ആക്ടീവ് ഉപഭോക്താക്കളിൽ 33 ശതമാനത്തിന്റെ വർധനവുണ്ടായി. മെയ് മാസത്തിന് ശേഷം പുതുതായി ആപ് ഇൻസ്റ്റാൾ ചെയ്തതിൽ 45 ശതമാനത്തിന്റെ വർധനവാണ് ഉണ്ടായിരിക്കുന്നത്.\nഇതിനെല്ലാം പുറമേ, ഇന്ത്യക്കാർ പണം ചെലവഴിച്ച മറ്റു ചില കാര്യങ്ങൾ കൂടിയുണ്ട്. ഗൃഹോപകരണ സാധനങ്ങളാണത്. ബാർബർ ഷോപ്പുകളും സലൂണുകളും തുറക്കാതായതോടെ ഓൺലൈനായുള്ള ട്രിമ്മറിന്റെ വിൽപ്പനയും കൂടി. കഴിഞ്ഞ വർഷം ഈ സമയത്തേക്കാൾ ട്രിമ്മർ വിൽപ്പനയിൽ ഏകദേശം അഞ്ച് മടങ്ങ് വർധനവാണ്ടുയാരിക്കുന്നതെന്നാണ് കമ്പനികൾ പറയുന്നത്.\nഇതിനെല്ലാം പുറമേ, ലോക്ക്ഡൗണിൽ ജോലിയും കിടപ്പാടവും നഷ്ടമായ അനേകായിരം പേരും ഇന്ത്യയിലുണ്ട്. സ്വർണത്തിന് വില നാൾക്കുനാൾ വർധിച്ചു കൊണ്ടിരിക്കുന്ന ഈ കാലത്ത് സാമ്പത്തിക പരാധീനതകൾ കൂടിയതോടെ സ്വർണ വായ്പ്പകളും വർധിച്ചുവെന്ന് കണക്കുകൾ പറയുന്നു. സ്വർണപണയ സ്ഥാപനങ്ങൾക്കാണ് ലോക്ക്ഡൗൺ ചാകരക്കാലമായത്.\nFirst published: August 7, 2020, 6:20 PM IST


മത്സ്യത്തൊഴിലാളിയുടെ മീന്‍കുട്ട തട്ടിത്തെറിപ്പിച്ച സംഭവം; സസ്പെന്‍ഡ് ചെയ്ത ജീവനക്കാരെ തിരിച്ചെടുത്ത് ആറ്റിങ്ങല് നഗരസഭ - Mangalam News Online\nPosted On: September 2, 2021 1:02 pm IST\nകൊല്ലം>>>ആറ്റിങ്ങലില് മത്സ്യത്തൊഴിലാളിയുടെ മീന് തട്ടിത്തെറിപ്പിച്ച സംഭവത്തില് സസ്പെന്‍ഡ് ചെയ്ത ജീവനക്കാരെ തിരിച്ചെടുത്ത് നഗരസഭ. അന്വേഷണ സമിതിയുടെ റിപ്പോര്‍ട്ട് പരിഗണിച്ചും ജീവനക്കാരുടെ അപേക്ഷ കണക്കിലെടുത്തുമാണ് തീരുമാനമെന്നാണ് വിശദീകരണം. സസ്പെന്‍ഷന് കാലയളവ് അര്‍ഹതപ്പെട്ട ലീവായി പരിഗണിക്കുമെന്നും ഉത്തരവില് പറയുന്നു.\nജുനിയര് ഹെല്‍ത്ത് ഇന്‍സ്‌പെക്ടര് മുബാറക് ഇസ്മയില് ശുചീകരണ തൊഴിലാളി ഷിബു എന്നിവരെയായിരുന്നു സസ്‌പെന്‍ഡ് ചെയ്തത്. സസ്പെന്‍ഡ് ചെയ്ത് ദിവസങ്ങള്‍ക്കുള്ളിലാണ് തിരിച്ചെടുക്കല് നടപടി.\nആറ്റിങ്ങലില് മത്സ്യക്കച്ചവടത്തിനെത്തിയ സ്ത്രീയ്ക്ക് നേരെയായിരുന്നു നഗരസഭാ ജീവനക്കാരുടെ അതിക്രമം. അനധികൃതമായി റോഡില് മത്സ്യക്കച്ചവടം നടത്തി എന്നാരോപിച്ച് പിടിച്ചെടുത്ത മത്സ്യം നഗരസഭ അധികൃതര് കൊണ്ടുപോയി നശിപ്പിക്കുകയും ചെയ്തിരുന്നു.\nസംസ്ഥാനത്ത് ഇന്ന് 32,097 പേര്‍ക്ക് കൊവിഡ് സ്ഥിരീകരിച്ചു


പ്രസിഡന്റ് കാലാവധി പൂര്‍ത്തിയാക്കി വൈറ്റ് ഹൗസ് വിട്ടിറങ്ങവെ 'മാസ് ഡയലോഗുകളുമായി ഡൊണാള്‍ഡ് ട്രംപ്. പ്രശസ്ത ഹോളിവുഡ് ചിത്രം ടെര്‍മിനേറ്ററില് അര്‍ണോള്‍ഡ് ഷ്വാര്‍സ്‌നെഗര് പറയുന്ന 'ഐ വില് ബി ബാക്ക്' എന്ന സംഭാഷണ ശകലമാണ് ട്രംപ് വിടവാങ്ങലിനിടെ പറഞ്ഞത്. വാഷിങ്ങ്ടണിലെ ജോയിന്റ് ബെയ്‌സ് ആന്‍ഡ്രൂസില് യാത്ര അയപ്പ് നല്‍കാനെത്തിയവരോടായിരുന്നു ട്രംപിന്റെ പ്രതികരണം.\nജീവിതകാലത്ത് കിട്ടാവുന്നതില് വെച്ചേറ്റവും വലിയ അംഗീകാരമാണ് ലഭിച്ചത്. ഗുഡ്‌ബൈ പറയാന് മാത്രമാണ് നിങ്ങളെ കാണുന്നതെന്നും ട്രംപ് ജനക്കൂട്ടത്തോട് പറഞ്ഞു.\nപുതിയ സര്‍ക്കാരിന് വലിയ വിജയവും ഭാഗ്യവും നേരുകയാണെന്ന് ട്രംപ് പറഞ്ഞു.\nഏറ്റവും വലിയ നികുതി കിഴിവ് നല്‍കിയെന്നും ഐക്യം ഊട്ടി ഉറപ്പിച്ചെന്നും ട്രംപ് അവകാശപ്പെട്ടു. കൊവിഡ് വാക്‌സിന് റെക്കോര്‍ഡ് വേഗത്തില് നിര്‍മിച്ചു. ഭരണ നേട്ടങ്ങള് എണ്ണിപ്പറഞ്ഞാണ് ട്രംപിന്റെ വിട വാങ്ങല് പ്രസംഗം.\nവിട വാങ്ങല് പ്രസംഗത്തിലും ചൈന- വൈറസ് പരാമര്‍ശം ട്രംപ് നടത്തി.\nമെലാനിയക്കൊപ്പം എയര്‍ഫോഴ്‌സ് വണ്ണിൽ അദ്ദേഹം ഫ്‌ളോറിഡയിലേക്ക് പോയി. ബൈഡന്റെ സ്ഥാനാരോഹണച്ചടങ്ങില് പങ്കെടുക്കാതെയാണ് ട്രംപിന്റെ പടിയിറക്കം.\n12 മണിക്ക് ബൈഡന് സത്യപ്രതിജ്ഞ ചെയ്യുമ്ബോള് ഫ്‌ളോറിഡയില് തന്റെ ഉടമസ്ഥതയിലുള്ള മാര് എ ലാഗോ റിസോര്‍ട്ടിലായിരിക്കും ട്രംപ്.\nരാവിലെ 8:13-നു വൈറ്റ് ഹൌസിലെ സൗത്ത് ലോണിൽ നിന്ന് മറൈൻ വൺ ഹെലികോപ്റ്ററിൽ കയറിയ ട്രംപും ഭാര്യ മെലാനിയായും ആൻഡ്രുസ് എയർഫോഴ്സ് ബേസിൽ നിന്ന് എയർഫോഴ്സ് വണ്ണിൽ പുറപ്പെടും മുൻപ് സൈനിക മേധാവികളുടെ അഭിവാദ്യം, പരേഡ്. വിടവാങ്ങൽ പ്രസംഗം എന്നിവ നടന്നു.\nഉച്ചയോടെ നടക്കുന്ന സത്യപ്രതിജ്ഞാചടങ്ങ് ട്രംപ് ബഹിഷ്കരിച്ചപ്പോൾ 152 വർഷത്തെ പാരമ്പര്യവും തകർന്നു. വൈസ് പ്രസിഡന്റ് മൈക്ക് പെൻസ് യാത്രയപ്പിനെത്തിയില്ല.\n"വീട് നന്നാക്കിയിട്ട് നാട് നന്നാക്കണം, ആദ്യം അമേരിക്ക നന്നാക്കിയിട്ട് പിന്നെ ലോകം നന്നാക്കണം". ട്രംപ് പടിയിറങ്ങിയാലും അദ്ദേഹം ഉയർത്തിവിട്ട ആ ജനകീയ മുദ്രാവാക്യം അമേരിക്കൻ മനസ്സുകളിൽ എന്നും നിറഞ്ഞു നിൽക്കും. ട്രംപിന്റെ ഇനിയൊരു തിരിച്ചു വരവിനായി 74 മില്യൺ ആളുകൾ കാത്തിരിക്കുന്നു.


തിരൂരില് വീട്ടമ്മയെ പീഡിപ്പിച്ച പ്രതിയെ പിടികൂടിയില്ല; സമരത്തിനൊരുങ്ങി നാട്ടുകാര്\nTirur, First Published 2, May 2019, 11:28 PM\nതിരൂര് സൗത്ത് അന്നാര സ്വദേശി അര്‍ജ്ജുൻ ശങ്കറിനെതിരെ പൊലീസ് കേസെടുത്തെങ്കിലും ഇതുവരെ പിടികൂടിയിട്ടില്ല.\nതിരൂര്: മലപ്പുറം തിരൂരില് മധ്യവയസ്ക്കയായ വീട്ടമ്മയെ ബലാത്സംഗം ചെയ്ത കേസില് പ്രതിയെ തിരിച്ചറിഞ്ഞിട്ടും അറസ്റ്റ് വൈകുന്നതായി പരാതി. പൊലീസ് നടപടിയില് പ്രതിഷേധിച്ച് സമരം നടത്തുമെന്ന് നാട്ടുകാര് അറിയിച്ചു.\nതിരൂര് സൗത്ത് അന്നാര സ്വദേശി അര്‍ജ്ജുൻ ശങ്കറിനെതിരെ പൊലീസ് കേസെടുത്തെങ്കിലും ഇതുവരെ പിടികൂടിയിട്ടില്ല. അര്‍ജ്ജുൻ ശങ്കര് നാട്ടിലില്ലെന്നാണ് പൊലീസ് പറയുന്നത്. പ്രതിയെ പിടികൂടാൻ പൊലീസ് കാര്യമായ അന്വേഷണം നടത്തുന്നില്ലെന്ന് വീട്ടുകാര് ആരോപിച്ചു. ഫെബ്രുവരി പത്തിനായിരുന്നു വീട്ടമ്മക്കു നേരെ ആക്രമണം നടന്നത്. പുലര്‍ച്ചെ അഞ്ചുമണിയോടെ വീട്ടില് അതിക്രമിച്ചുകയറിയ യുവാവ് വീട്ടമ്മയെ ലൈംഗികമായി ആക്രമിക്കുകയായിരുന്നു.\nഭര്‍ത്താവ് പത്രം വാങ്ങാനായി പുറത്തു പോയ സമയത്താണ് യുവാവ് വീട്ടിനകത്ത് കയറിയത്. വീട്ടമ്മയുടെ പരാതിയില് തിരൂര് പൊലീസ് നടത്തിയ അന്വേഷണത്തില് പ്രതിയെ തിരിച്ചറിഞ്ഞെങ്കിലും പെട്ടെന്ന് പിടികൂടാനായിട്ടില്ല. അന്വേഷണം ഊര്‍ജിതമായി നടക്കുന്നുണ്ടെന്നാണ് പൊലീസിന്‍റെ വിശദീകരണം. ഒളിവിലുള്ള പ്രതിക്കായായി ലുക്ക് ഔട്ട് നോട്ടീസ് പുറത്തിറക്കിയിട്ടണ്ട്.\nഗുരുവായൂരിലെ ഒരു ബാറില് ജോലി ചെയ്യുന്നുണ്ടെന്ന് സൂചന കിട്ടിയതോടെ അവിടെയെത്തി അന്വേഷിച്ചെന്നും അപ്പോഴേക്കും അവിടെ നിന്നും പ്രതി മുങ്ങിയെന്നും പൊലീസ് അറിയിച്ചു.\nLast Updated 2, May 2019, 11:28 PM\nrape in tirur\nrape accused under ground\nവീട്ടമ്മയെ പീഡിപ്പിച്ച പ്രതിയെ പിടികൂടിയില്ല\nകള്ളപ്പണം വെളുപ്പിക്കലും ബിനാമി ഇടപാടും കുറ്റം; 'ലോക്കറിലെ പണം' ശക്തമായ തെളിവ്; ശിവശങ്കർ അറസ്റ്റിൽ\nകണ്ണിന് ചുറ്റുമുള്ള കറുപ്പകറ്റാൻ ഇതാ നാല് വഴികൾ


Family members response on Dileep's bail - Malayalam Filmibeat\n| Published: Tuesday, October 3, 2017, 17:14 [IST]\nയുവനടി ആക്രമിക്കപ്പെട്ട സംഭവമായി ബന്ധപ്പെട്ട് അറസ്റ്റിലായ ദിലീപിന് ജാമ്യം ലഭിച്ച വാര്‍ത്തയറിഞ്ഞ് കാവ്യാ മാധവനും മീനാക്ഷിയും ആഹ്ലാദത്തില്. 85 ദിവസത്തിന് ശേഷമാണ് ദിലീപിന് ജാമ്യം ലഭിക്കുന്നത്. അഞ്ചാമത്തെ തവണ സമര്‍പ്പിച്ച അപേക്ഷയിലാണ് താരത്തിന് ലഭിച്ചത്. മാസങ്ങള് നീണ്ട അനിശ്ചിതത്വത്തിനൊടുവില് രാമലീല റിലീസ് ചെയ്ത് അഞ്ചുനാല് പിന്നിടുന്നതിനിടയിലാണ് താരത്തിന് ജാമ്യം ലഭിച്ചിട്ടുള്ളത്.\nദിലീപ് പുറത്തു വരുമെന്നു കരുതിയാണ് ചിത്രത്തിന്റെ റിലീസിനായി ആ ദിവസം തിരഞ്ഞെടുത്തതെന്ന് നിര്‍മ്മാതാവ് വ്യക്തമാക്കിയിരുന്നു. ചിത്രത്തിന്റെ ആദ്യ പ്രദര്‍ശനം പൂര്‍ത്തിയാക്കിയതിന് ശേഷം സംവിധായകനും നിര്‍മ്മാതാവും താരത്തെ ജയിലിലെത്തി സന്ദര്‍ശിച്ചിരുന്നു.\nഅടുത്ത കാലത്തൊന്നും ഇത്ര സന്തോഷിച്ചിട്ടില്ല\nഅടുത്ത കാലത്തൊന്നും ദിലീപിന്റെ കുടുംബാംഗങ്ങളെ ഇത്രയധികം സന്തോഷത്തില് കണ്ടിരുന്നില്ലെന്ന് കുടുംബത്തിലെ മുതിര്‍ന്ന അംഗം പറയുന്നു. കഴിഞ്ഞ തവണ ജാമ്യത്തിന് അപേക്ഷിച്ചപ്പോള് ദിലീപ് പുറത്തിറങ്ങുമെന്ന പ്രതീക്ഷയിലായിരുന്നു കുടുംബാംഗങ്ങള്.\nസന്തോഷക്കണ്ണീരുമായി കാവ്യാ മാധവനും മീനാക്ഷിയും\nദിലീപിന് ജാമ്യം ലഭിച്ച വാര്‍ത്തയറിഞ്ഞതോടെ കാവ്യാ മാധവനും മീനാക്ഷിയും സന്തോഷത്തിലായെന്ന് ഇവരോട് അടുത്ത വൃത്തങ്ങള് പറയുന്നു. പത്മസരോവരത്തില് ആഘോഷത്തിനുള്ള ഒരുക്കങ്ങള് തുടങ്ങിക്കഴിഞ്ഞു.\nഅരുണ് ഗോപി ചിത്രമായ രാമലീല കാണാന് ദിലീപ് കുടുംബസമേതം എത്തുമോയെന്നറിയാനുള്ള ആകാംക്ഷയിലാണ് പ്രേക്ഷകര്. ഡബ്ബിംഗ് പൂര്‍ത്തിയാക്കിയതിനു ശേഷമുള്ള പതിപ്പ് ദിലീപ് കണ്ടിരുന്നില്ല. ചിത്രം റിലീസിനു തയ്യാറെടുക്കുന്നതിന് തൊട്ടമുന്‍പാണ് ദിലീപ് അറസ്റ്റിലായത്.\nജാമ്യം ലഭിച്ച വാര്‍ത്തയെക്കുറിച്ച് അറിഞ്ഞപ്പോള് ആശ്വസകരമായിരുന്നുവെന്നാണ് ദിലീപ് പ്രതികരിച്ചത്. ജയില് സൂപ്രണ്ടാണ് താരത്തെ വിവരം അറിയിച്ചത്. ഉപാധികളോടെയാണ് ദിലീപിന് ഹൈക്കോടതി ജാമ്യം അനുവദിച്ചത്.\nRead more about: dileep meenakshi kavya madhavan malayalam film malayalam cinema movie news malayalam movie amma actress attack case social media actor കാവ്യ മാധവന് മലയാളം സിനിമ നടന് ദിലീപ്\nFamily members response on Dileep's bail.\nStory first published: Tuesday, October 3, 2017, 17:14 [IST]


'നാദിര്‍ഷായെയും കൂട്ടരെയും ഞാന് വിടില്ല, ഈ പേരില് സിനിമ ഇറക്കാമെന്ന് വിചാരിക്കേണ്ട'; ഈശോ സിനിമക്കെതിരെ പിസി ജോര്‍ജ് - JOURNALIST\n‘നാദിര്‍ഷായെയും കൂട്ടരെയും ഞാന് വിടില്ല, ഈ പേരില് സിനിമ ഇറക്കാമെന്ന് വിചാരിക്കേണ്ട’; ഈശോ സിനിമക്കെതിരെ…\n‘നാദിര്‍ഷായെയും കൂട്ടരെയും ഞാന് വിടില്ല, ഈ പേരില് സിനിമ ഇറക്കാമെന്ന് വിചാരിക്കേണ്ട’; ഈശോ സിനിമക്കെതിരെ പിസി ജോര്‍ജ്\nനാദിര്‍ഷായുടെ പുതിയ ചിത്രം ‘ഈശോ’ക്കെതിരെ പിസി ജോര്‍ജ്. ‘ഈശോ’ എന്ന പേരില് സിനിമ പുറത്തിറങ്ങിയാല് തിയേറ്ററുകളില് പ്രദര്‍ശിപ്പിക്കാന് അനുവദിക്കില്ലെന്ന് പി സി ജോര്‍ജ് പറഞ്ഞു. ഈ പേരില് സിനിമ ഇറക്കാമെന്ന് സംവിധായകന് നാദിര്‍ഷാ വിചാരിക്കേണ്ടെന്നും പ്രത്യാഘാതങ്ങള് നേരിടേണ്ടിവരുമെന്നും പിസി ജോര്‍ജ് വ്യക്തമാക്കി. താനിപ്പോള് സിനിമകള് കണ്ടുതുടങ്ങിയെന്നും നാദിര്‍ഷായെയും കൂട്ടരേയും താന് വെറുതെ വിടില്ലെന്നും ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തില് പി സി ജോര്‍ജ് പ്രതികരിച്ചു.\nപി.സി ജോര്‍ജിന്റെ വാക്കുകള്\nക്രിസ്ത്യന് സമൂഹത്തെ അപമാനിക്കണമെന്ന നിര്‍ബന്ധബുദ്ധിയോടെ ഇറങ്ങിത്തിരിച്ച കുറച്ച് സിനിമാക്കാര് ഇവിടെയുണ്ട്. മലയാള സിനിമയിലെ ഗുണ്ടാ കഥാപാത്രങ്ങളെ എടുത്തുനോക്കുക. മിക്ക ഗുണ്ടകളും ക്രിസ്ത്യാനികള് ആയിരിക്കും, അവന്റെ കഴുത്തില് ഒരു കുരിശും കാണും. ഇത് ഇന്നും ഇന്നലെയും തുടങ്ങിയ കാര്യമല്ല. ഇത് സംബന്ധിച്ച പരാതികള് കിട്ടികൊണ്ടിരിക്കുകയാണ്. ഞാന് ഇപ്പോള് സിനിമകള് കാണാന് തുടങ്ങിയിരിക്കുന്നു. കേരളത്തില് വലിയ സാംസ്‌കാരിക മൂല്യങ്ങള്‍ക്ക് വില കല്‍പിച്ച സഭയാണ് ക്രൈസ്തവ സഭ. നമ്മുടെ സമൂഹത്തിനു വേണ്ടി ചെയ്യാന് കഴിയുന്ന എല്ലാ നന്മകളും ചെയ്തു. ചോദിക്കാനും പറയാനും ആരുമില്ല എന്ന തോന്നലാണ് ഇത്തരക്കാര്‍ക്ക് വളം. ഇത് അനീതിയാണ്. നാദിര്‍ഷായെയും കൂട്ടരെയും ഞാന് വിടില്ല. ക്രിസ്ത്യന് സമൂഹത്തെ മാത്രമല്ല, അതിപ്പോള് മുസ്‌ലിം സമൂഹത്തെയും ഹൈന്ദവ സമൂഹത്തെയും അപമാനിച്ചാലും ഞാന് വിടില്ല. ഞാനൊരു പൊതുപ്രവര്‍ത്തകനാണ്. എംഎല്‍എ അല്ലാത്തതിനാല് ഇപ്പോള് ധാരാളം സമയമുണ്ട്. ഇവനെയൊക്കെ നന്നാക്കിയിട്ടേ ഞാന് പോകൂ. നാദിര്‍ഷായെ പോലൊരാള് ഇങ്ങനെ ചെയ്തല്ലോ എന്ന് ഓര്‍ക്കുമ്പോഴാണ് വിഷമം. ഈ പേരില് സിനിമ ഇറക്കാമെന്ന് ആരും വിചാരിക്കേണ്ട. ഒരു തിയറ്ററിലും ഈ ചിത്രം പ്രദര്‍ശിപ്പിക്കുകയുമില്ല. കേരളം മുഴുവന് ഞാന് ഇറങ്ങും.\nജയസൂര്യയെ നായകനാക്കി നാദിര്‍ഷാ ഒരുക്കുന്ന ചിത്രമാണ് ഇശോ. ചിത്രത്തിന്റെ പേരിനെതിരെയും ടാഗ്‌ലൈനിനെതിരെയും ചില ക്രിസ്തീയ സംഘടകള് രംഗത്ത് വന്നിരുന്നു. തുടര്‍ന്ന് ചിത്രത്തിന്റെ പേരിനൊപ്പമുള്ള നോട്ട് ഫ്രം ദ ബൈബിള് എന്ന ടാഗ്‌ലൈന് ഒഴിവാക്കി. സിനിമയുടെ പേര് മാറ്റുമെന്ന് നാദിര്‍ഷാ തന്നോട് പറഞ്ഞതായി സംവിധായകന് വിനയന് പറഞ്ഞിരുന്നു.\nസംസ്ഥാനത്ത് 22,040 പേര്‍ക്ക് കോവിഡ്; ടി.പി.ആര് 13.49 ശതമാനം


ആരാണീ ഷബാന? സൂര്യഗായത്രിയെയും അഷ്മിതയെയും തല്ലിയ ഷബാന? എസ്എഫ്‌ഐയുടെ സ്ഥിരം പരാതിക്കാരിയോ? | Social media discussions continue on SFI's attack in University College. - Malayalam Oneindia\nUpdated: Sat, Feb 11, 2017, 18:54 [IST]\nതിരുവനന്തപുരം: യൂണിവേഴ്സിറ്റി കോളേജില് എസ് എഫ് ഐയുടെ സദാചാര ഗുണ്ടായിസത്തിന് ഇരയായ രണ്ട് പെണ്‍കുട്ടികളില് ഒരാളെ മര്‍ദ്ദിച്ചത് ഒരു പെണ്‍കുട്ടിയാണ് പോലും. ഇക്കാര്യം ഏഷ്യാനെറ്റിന്റെ ന്യൂസ് അവര് ചര്‍ച്ചയില് മര്‍ദ്ദനമേറ്റ സൂര്യഗായത്രി എന്ന പെണ്‍കുട്ടി പറഞ്ഞതാണ്. പെണ്‍കുട്ടിയുടെ പേര് അവര് പറഞ്ഞത് ഷബാന എന്നാണ്.\nRead Also: എസ്എഫ്‌ഐക്ക് ട്രോള്, ജെയ്ക്കിനും മനോജിനും ട്രോളോട് ട്രോള്.. നാണംകെട്ട സഖാക്കളെ പെണ്ണ് കേസില് ട്രോളിക്കൊല്ലുന്നേ!\nഅപ്പോള് മുതല് സോഷ്യല് മീഡിയ ചോദിക്കുകയാണ് ആരാണ് ഈ ഷബാന. അതിനുള്ള ഉത്തരം സിംപിളാണ്. യൂണിവേഴ്സിറ്റി കോളേജിലെ മൂന്നാം വര്‍ഷ ഇംഗ്ലീഷ് വിദ്യാര്‍ഥിനിയാണ് ഷബാന. സൂര്യഗായത്രിക്കും അഷ്മിതയ്ക്കുമെതിരെ പരാതി നല്‍കിയത് ഈ ഷബാനയാണ്. എന്നാല് ചാനല് ചര്‍ച്ചയില് സൂര്യഗായത്രി പറഞ്ഞത് എസ് എഫ് ഐക്ക് വേണ്ടി സ്ഥിരം പരാതി നല്‍കുന്ന ആളാണ് ഷബാന എന്നാണ്. എന്താണ് ഇതിലെ വാസ്തവം.\nയൂണിവേഴ്‌സിറ്റി കോളജ് വിദ്യാര്‍ഥിനി\nതിരുവനന്തപുരം യൂണിവേഴ്‌സിറ്റി കോളജ് വിദ്യാര്‍ഥിനിയും എസ് എഫ് ഐ നേതാവുമാണ് ഷബാന. യൂണിവേഴ്‌സിറ്റി കോളജില് മൂന്നാം വര്‍ഷ ഇംഗ്ലീഷ് വിദ്യാര്‍ഥിനിയാണ്. ഷബാന എസ് എഫ് ഐയുടെ പ്രവര്‍ത്തകയാണ് എന്നും ഇപ്പോഴത്തെ വിവാദത്തില് ഇടപെട്ട ആളാണ് എന്നും എസ് എഫ് ഐ സംസ്ഥാന പ്രസിഡണ്ട് ജെയ്ക്ക് പി തോമസും പറഞ്ഞിരുന്നു.\nപെണ്‍കുട്ടികള്‍ക്കെതിരെ പരാതി നല്‍കി\nപുറത്തുനിന്നുള്ള ഒരു പുരുഷനെ കോളേജില് വിളിച്ചുവരുത്തി എന്ന് കാണിച്ച് സൂര്യഗായത്രിക്കും അഷ്മിതയ്ക്കുമെതിരെ പോലീസില് പരാതി നല്‍കിയത് ഷബാന എന്ന വിദ്യാര്‍ഥിനിയാണ്. പ്രിന്‍സിപ്പലിന് നല്‍കിയ പരാതി കന്റോണ്‍മെന്റ് പൊലീസ് അസിസ്റ്റന്റ് കമ്മീഷണര്‍ക്ക് കൈമാറിയിട്ടുണ്ട്. പെണ്‍കുട്ടികളെയും ജിജീഷിനെയും അരുതാത്ത രീതിയില് ക്ലാസ്മുറിയില് കാണപ്പെട്ടുവെന്നാണ് പരാതിയില് പറയുന്നത്.\nപുറത്തുനിന്നുള്ള യുവാവിനെ ആഷ്മിതയും സൂര്യഗായത്രിയും കോളേജില് വിളിച്ചുവരുത്തി. ബാഗെടുക്കാന് ക്ലാസിലേക്ക് പോയിവരുമ്പോള് പൊളിറ്റിക്സ് ക്ലാസിന് മുന്നില് സൂര്യഗായത്രി നില്‍ക്കുന്നത് കണ്ടു. എന്താണിവിടെ നില്‍ക്കുന്നതെന്ന് ചോദിച്ചപ്പോള് അശ്ലീലമായ വാക്കുകളുപയോഗിച്ചാണ് മറുപടി പറഞ്ഞത്. ക്ലാസില് മോശമായ രീതിയില് ആഷ്മിതയും ചെറുപ്പക്കാരനെയും കണ്ടെത്തി - ഇത്രയുമാണ് പരാതിയിലെ മറ്റ് കാര്യങ്ങള്.\nജിജീഷ് പറഞ്ഞതായി പറയുന്നത്\nഇക്കാര്യം ചോദ്യം ചെയ്തപ്പോഴാണ് തര്‍ക്കവും അടിപിടിയും ഉണ്ടായത്. പൊലീസിനെ വിളിക്കുമെന്ന് പറഞ്ഞപ്പോള്, സ്വകാര്യ ചാനലിലെ ജീവനക്കാരനമാണ് താനെന്നും, ജോലിയെ ബാധിക്കുമെന്നും ജിജീഷ് പറഞ്ഞു എന്നാണ് ഷബാന ആരോപിക്കുന്നത്. ഈ വിഷയത്തില് നടപടി വേണമെന്ന് ആവശ്യപ്പെട്ടാണ് ഷബാന പരാതി നല്‍കിയത്. - ഈ പരാതിയാണ് എസ് എഫ് ഐ അനുകൂലികള് സോഷ്യല് മീഡിയയില് പെണ്‍കുട്ടികള്‍ക്കെതിരായ ആയുധമായി പ്രചരിപ്പിക്കുന്നത്.\nഷബാന തല്ലിയെന്ന് സൂര്യഗായത്രി\nഎസ്.എഫ്.ഐ പ്രവര്‍ത്തകയായ ഷബാന തല്ലി എന്ന് സൂര്യഗായത്രി ചാനല് ചര്‍ച്ചയില് പറഞ്ഞിരുന്നു. ഷബാന സൂര്യയെയും ഗായത്രിയെയും പിടിച്ച് തള്ളുകയും തല്ലുകയും ചെയ്തു എന്ന് പറയുന്നു. തസ്ലീം, സജിത്ത്, രജീഷ്, ഷബാന മുതലായവരുടെ നേതൃത്വത്തിലായിരുന്നത്രെ മര്‍ദ്ദനം. നീ വര്‍ത്തമാനം പറയണ്ട, നോവുന്നത് വേറൊരുത്തനായിരിക്കും' എന്ന് തങ്ങളോട് പറഞ്ഞതിന് ശേഷമാണ് മര്‍ദ്ദിച്ചതെന്നും പെണ്‍കുട്ടികള് പറയുന്നു.\nഷബാന എന്ന പെണ്‍കുട്ടി നിങ്ങള്‍ക്കെതിരെ പരാതി നല്‍കിയിട്ടുണ്ടല്ലോ എന്ന് ഏഷ്യാനെറ്റ് ന്യൂസ് അവറില് വിനു ചോദിച്ചപ്പോള് സൂര്യഗായത്രി പറഞ്ഞത് എസ് എഫ് ഐയ്ക്ക് വേണ്ടി എത്ര കേസുകള് ഇത് പോലെ ഷബാന നല്‍കിയിട്ടുണ്ട് എന്ന് ചോദിച്ചുനോക്കൂ എന്നാണ്. ഈ വിവാദത്തിലും ഷബാന കള്ളസാക്ഷി പറയുകയാണ് എന്നാണ് പരാതിക്കാരായ പെണ്‍കുട്ടികള് ആരോപിക്കുന്നത്.\nSocial media disucssions continue on SFI's attack in University College.


വാങ്മനസാതിവിദൂരൻ￼ – കഥകളി ഇൻഫോ\nഹേമാമോദസമാ – ഭാഗം രണ്ട്\nനമുക്ക് നളചരിതത്തിലെ പ്രേമത്താമരയിലേക്ക് തിരിച്ചുപോകാം. ഈ അനുരാഗകഥയിലെ നായകനായ നളന് ആരായിരുന്നു ? ‘നളചരിതം’ പുറപ്പാട് പദത്തില് നളനെ അവതരിപ്പിക്കുന്നത്\n‘ആസീല് പുരാ പരമപാവനകീര്‍ത്തിഭൂമാ\nശ്രീ വീരസേനതനയോ നളനാമധേയഃ’\n‘ഊര്‍ജ്ജിതാശയ ! പാര്‍ത്ഥിവ ! തവ\nഉപമാ നഹി തവ മൂന്നുലകിലും’\nഎന്നു തുടങ്ങുന്ന ഗംഭീര പദാവലികളിലൂടെ നളന്റെ ഗുണമഹിമകളുടെ ഒരു ഭണ്ഡാരം തന്നെ ‘നളചരിതം ഒന്നാം ദിവസ’ത്തില് ഹംസം നമ്മുടെ മുമ്പില് തുറന്നിടുന്നുണ്ട്.\nതന്റെ പുരികക്കൊടിയുടെ ഇളക്കം കൊണ്ട് ഭൂമിയെ ഭരിക്കുന്ന പ്രതാപവാനായ രാജാവാണ് നളനെന്ന് ഹംസം പറയുന്നുണ്ട് (“ഭൂതലമഖിലം ഭൂലതികാ പരിപാതി നൃപാധിപ, തേ..”). പക്ഷേ ഈ വീരശൂരപരാക്രമിയായ നളമഹാരാജാവിനെയല്ല ‘കുണ്ഡിനനായക നന്ദിനി’ എന്ന ആത്മഗതത്തില് നാം കാണുന്നത്. ‘വിധുമുഖിയുടെ രൂപമധുരത കേട്ട് വിധുരത വന്ന് കൃത്യചതുരത പോയ’ ഒരു സാധാരണ കാമുകനേ ഉള്ളൂ അവിടെ. പ്രജാക്ഷേമതല്‍പരനായ ഒരു മഹാരാജാവിന് ഇത് ചേര്‍ന്നതാണോ എന്ന് ഞാന് പലപ്പോഴും ചിന്തിച്ചിട്ടുണ്ട്. പക്ഷേ ‘വൃന്ദാരകന്മാര്‍ക്കു പോലും മോഹം ഉദിപ്പിച്ച’ ഒരു ഭൂലോകസുന്ദരിയാണ് നളന്റെ കൃത്യചതുരതാലോപത്തിന് ഹേതു എന്നു കാണുമ്പോള് നമുക്ക് അദ്ദേഹത്തിനോട് പരിഭവത്തിനു കാരണമില്ല. രാജാവാണെങ്കിലും നളനും ഒരു പച്ചമനുഷ്യന് തന്നെ. മാനുഷികമായ വികാരങ്ങള്‍ക്ക് അടിമപ്പെടുക സ്വാഭാവികം മാത്രം.\nവശഗയാക്കി മമ തരിക സഖേ നീ’\nദമയന്തിയെ മനസ്സില് താലോലിച്ചു കൊണ്ടു നടക്കുമ്പോഴാണ് ആ സൗന്ദര്യധാമത്തെ ‘വേള്‍പ്പതിനുള്ള താല്പരിയം’ ഇന്ദ്രാദികള് നളനോട് പറഞ്ഞത്. എന്നു മാത്രമല്ല ഈ ‘താല്പരിയം’ നളന് തന്നെ ചെന്ന് ദമയന്തിയെ അറിയിക്കണം പോലും! ആര്‍ക്കാണെങ്കിലും പറഞ്ഞവരോട് നീരസവും ദ്വേഷവും തോന്നേണ്ട കാര്യമാണിത്. പക്ഷേ നളന്\nദേവസ്വാമികളേ കരുണ വേണം’\nഎന്നൊരപേക്ഷ നടത്തി നോക്കിയതല്ലാതെ മറ്റൊരു വിരോധഭാവവും ഇന്ദ്രാദികളോടു കാട്ടിയില്ല. എന്നു മാത്രമല്ല അവരുടെ ആഗ്രഹം പോലെ ആ ‘താല്പരിയം’ ദമയന്തിയെ ഒരു ദൂതഭാവത്തില് തന്നെ അറിയിക്കുകയും ചെയ്തു. ദേവന്മാരുടെ ദൂതനാകുന്നതില് തെറ്റില്ല എന്ന് മനുഷ്യനായ നളന് ചിന്തിച്ചിരിക്കണം. നളന്റെ ധര്‍മ്മനിഷ്ഠയ്ക്കുള്ള ഒരു ഉത്തമോദാഹരണമാണിത്.\nവീരശൂര പരാക്രമിയായ നളന് ദമയന്തിയെക്കുറിച്ചുള്ള ചിന്തകളില് എത്ര മാത്രം മങ്ങിമയങ്ങിപ്പോയി എന്നു നമ്മള് കണ്ടതാണ്. ഇനി രണ്ടാം ദിവസത്തിലെ ‘കുവലയവിലോചനേ’ മുതല് ‘ദയിതേ’ വരെയുള്ള പദങ്ങളും ശ്ലോകങ്ങളും അവലോകനം ചെയ്താല് നളമഹാരാജാവിന് രാജ്യഭരണം മാത്രമല്ല, ഒരു പുതുമണവാളന്റെ ഉടുപ്പും നന്നായി ചേരും എന്നു മനസ്സിലാകും.\n‘അന്തകവൈരി പദചിന്തന കുറകയോ\nബന്ധമെന്തെനിയ്ക്കേവം സന്താപം വരുത്തുവാന്’\nആ ‘ഘോരവിപിന’ത്തിലെ സഞ്ചാരത്തിനിടയില് വനഭംഗികളുമായി താദാത്മ്യം പ്രാപിക്കുകയും ആ ഉള്‍ക്കാഴ്ചയില് കൂടി ശുഭ്രമായ വനഭംഗികളേയും ദുരിതപൂര്‍ണ്ണമായ നഗരജീവിതത്തേയും താരതമ്യപ്പെടുത്തുന്നതും കാണുമ്പോള് ഉണ്ണായിവാര്യരുടെ നളന് ഒരു തത്വചിന്തകന്റെ തലത്തിലേക്ക് ഉയരുന്നതായാണ് അനുഭവപ്പെടുന്നത്.\nദമയന്തിയോടുള്ള നളന്റെ അളവില്ലാത്ത സ്നേഹത്തിന്റെയും ആത്മാര്‍ത്ഥതയുടേയും ശീതളരശ്മികളാണ് നളചരിതം മൂന്നാം ദിവസ പദങ്ങളില് മുഴുവന് നിറഞ്ഞു നില്‍ക്കുന്നത്. ‘ലോകപാലന്മാരെ’ എന്നു തുടങ്ങുന്ന പദത്തില് ലോകപാലന്മാരോട് നളന് യാചിക്കുന്നത് തന്റെ പതിദേവതയ്ക്ക് ദുഃഖം വരുത്തരുതേ’ എന്നാണ്. അത്യാപത്തില് കിടന്നു നീറുമ്പോഴും നളന്റെ മനസ്സു മുഴുവന് ദമയന്തിയും അവളെക്കുറിച്ചുള്ള വേവലാതികളുമാണ്. ‘ഇന്ദുമൗലീഹാര’മായ കാര്‍ക്കോടകനോടുള്ള പ്രാര്‍ത്ഥനയിലും തന്റെ പ്രാണനാഥയുമായി ‘മുന്നേപ്പോലെ മന്ദിരത്തില് ചെന്നു വാഴാനു’ള്ള ഉല്‍ക്കടമായ അഭിവാഞ്ഛയാണ് പ്രകടമാക്കുന്നത്.\nസാകേതത്തില് ഋതുപര്‍ണ്ണരാജാവിന്റെ സൂതനായി കഴിയവേ ഒരു നാള് നളന് നടത്തുന്ന ‘വിജനേ ബത’ എന്ന ഹൃദയഭേദകമായ വിലാപം ആരുടെ കരളാണ് അലിയിക്കാത്തത് ?\n“പ്രിയേ, നിന്നെ ഞാന് കാട്ടില് വിട്ടു പോന്നിട്ട് നിന്റെ ഗതി പിന്നെന്തായി? ചെന്നായ് മുതലായ ദുഷ്ടമൃഗങ്ങളുള്ള കൊടുംകാട്ടില് നിന്നെ രക്ഷിക്കാന് ആരുണ്ട് ? അതോ ഏതെങ്കിലും വിധത്തില് നീ ബന്ധുഗൃഹത്തില് എത്തപ്പെട്ടോ ? നിനക്കു വിശപ്പുമാറ്റാന് കാട്ടില് എന്തെങ്കിലും കിട്ടിയോ ?\nആര്‍ക്കറിയാം? എന്തായാലും നീ ചെയ്തിട്ടുള്ള സല്‍ക്കര്‍മ്മങ്ങളും നിന്റെ കറതീര്‍ന്ന വിഷ്ണുഭക്തിയും പാതിവ്രത്യനിഷ്ഠയും സദാചാരതല്‍പ്പരതയും നിനക്കെന്നും എവിടെയും തുണയായിരിക്കും എന്നെനിയ്ക്കുറപ്പുണ്ട്.”\nഅലമലമതിചല വിലപിത വിലസിതമിതു നൂനം’\nഎന്നു മാത്രമാണ്. അങ്ങേയറ്റം ദുഃഖഭാരം പേറുന്ന ദമയന്തി, ഏറ്റവും ചാഞ്ചല്യത്തോടു കൂടിയ വിലാപത്തില് ഫലമായി ‘മറ്റൊരാളെ വരിക്കാം’ എന്നു വെറുതെ ഒന്നു പറഞ്ഞിരിക്കാം. അതില് കൂടുതലായി വലിയ കഴമ്പൊന്നും ആ വാര്‍ത്തയില് കാണില്ല എന്നു നളന് ഉറച്ചു വിശ്വസിക്കുന്നു. അതുകൊണ്ടാണ് ‘അതിപരിചിതമെനിയ്ക്കവള് ശീലം’ എന്നു പറയുന്നത്. എനിയ്ക്കറിയാത്തവളാണോ എന്റെ ഭാര്യ അവളുടെ മനസ്സും ? ഹാ ദമ്പതികളെ ! നളചരിതം മനസ്സിരുത്തി രണ്ടാവര്‍ത്തി വായിക്കൂ. എന്നാല് പിന്നെ വിവാഹമോചനവും കുടുംബകോടതിയും ഒന്നും ഈ നാട്ടില് ഇനി വേണ്ടി വരില്ല !\n‘ജനത്തിനി നിന് ബാധയരുതേ\nഎന്നു കലിയെ താക്കീതു ചെയ്യുന്നതില് നിന്നും നളന് ദയാലു മാത്രമല്ല, ജനക്ഷേമതല്‍പരനായ ഒരു നല്ല ഭരണാധിപനും മനുഷ്യനും ആണെന്നു കൂടി കാണാം. തന്റെ പ്രാണനാഥനെ എങ്ങിനെയെങ്കിലും കണ്ടുപിടിക്കാനായി താന് ആസൂത്രണം ചെയ്തു നടപ്പാക്കിയ ഒരു നാടകം മാത്രമായിരുന്നു ‘രണ്ടാം സ്വയംവരം’ എന്ന വാര്‍ത്ത എന്ന ഭൈമിയുടെ സത്യസന്ധമായ വാക്കുകള് കേട്ടിട്ടൊന്നും കലിയടങ്ങാതെ\n‘അഭിലാഷം കൊണ്ടു തന്നെ ഗുണദോഷം വേദ്യമല്ല;\nതരുണീ നാം മനസ്സില് മേവും കുടിലങ്ങള് ആരറിഞ്ഞു?’\nഎന്നും ‘രതിരണവിഹരണ വിതരണചരണനാ’യ ആ ഋതുപര്‍ണ്ണരാജാവിനോടൊപ്പം നീ പോയി വസിക്ക എന്നും മറ്റുമുള്ള പരുഷവാക്കുകള് പ്രയോഗിക്കുന്ന നളനോട് ആദ്യം നമുക്കല്‍പം ഈര്‍ഷ്യ തോന്നാം. പക്ഷേ അദ്ദേഹം കടന്നുപോയ അങ്ങേയറ്റം കഷ്ടകരവും സങ്കടകരവുമായ അവസ്ഥകളെ ഒന്നാലോചിച്ചു നോക്കുമ്പോള് മറിച്ചു ചിന്തിക്കുവാനേ നമുക്കു കഴിയൂ. ‘എനിയ്ക്കറിയാത്തവളാണോ എന്റെ ഭാര്യയും അവളുടെ മനസ്സും’ എന്ന് അല്‍പം മുമ്പു വരെ ചിന്തിച്ചിരുന്ന ആ നളന് തന്നെയാണ്, ഈ പരുഷവാക്കുകള് പറയുന്നതെന്നു കാണുമ്പോള് അത് ആത്മാവില് നിന്നുയരുന്ന ക്രുദ്ധവചനങ്ങളല്ല, മറിച്ച് താനനുഭവിച്ച സങ്കടാവസ്ഥകളില് നിന്നുളവായ ഒരു വികാരവിസ്ഫോടനം മാത്രമായിരുന്നു എന്നു മനസ്സിലാക്കാം. അതുകൊണ്ടു തന്നെയാണ് വൈകാരികത നിറഞ്ഞ ആ സന്ദര്‍ഭത്തില് ആ ദിവ്യമായ ഇടപെടല് ഉണ്ടായതും നളനും ദമയന്തിയും വീണ്ടും ഒന്നാകാന് കഴിഞ്ഞതും. സ്നേഹിക്കുന്നവരെ പിരിക്കാന് ദൈവത്തിനു പോലും കഴിയില്ല. അങ്ങനെ നിര്‍മ്മലപ്രേമത്തിന്റെ സ്വര്‍ണ്ണത്താമര വീണ്ടും പ്രശോഭിതമായി.\nസമസ്തസൗന്ദര്യങ്ങളോടും വിടര്‍ന്നുല്ലസിച്ച് ശാന്തശീതളമായ പ്രേമഗന്ധം പരത്തി പ്രശോഭിക്കുന്ന ഈ ‘നളചരിത താമര’യുടെ മണം ആസ്വദിക്കാന് നമ്മുടെ നാസാരന്ധ്രങ്ങള്‍ക്കു കഴിഞ്ഞിരുന്നുവെങ്കില് ! ഉത്തമസാഹിത്യകൃതികള് അനുവാചകന്റെ ആത്മോല്‍ക്കര്‍ഷത്തിനും സാമൂഹ്യനന്മയ്ക്കും ഉപകരിക്കും എന്നതിന് ഉത്തമദൃഷ്ടാന്തം കൂടിയാണ് ‘നളചരിതം ആട്ടക്കഥ’.\n‘സാഹിത്യപോഷിണി’യില് ഈ ലേഖന പരമ്പര വന്നപ്പോള് അതിനെ സംബന്ധിച്ചു കൊണ്ട് പ്രശസ്ത സാഹിത്യകാരനായ ശ്രീ പി. നാരായണ കുറുപ്പ് എഴുതിയ കുറിപ്പും ഇതിനോടൊപ്പം ചേര്‍ക്കുന്നു.\nരംഗകലയില് ഈ സാഹിത്യം പ്രയോഗിക്കുമ്പോഴാണ് വിഷമം. ‘പ്രേമതാമര’ (പ്രേമം ആകുന്ന താമര) രൂപകാലങ്കാരമാണ്. ‘പ്രേമത്തിനു തുല്യമായ താമര’ എന്നേ അഭിനയത്തിലും മുദ്രയിലും കാണിക്കാന് പറ്റൂ. താമരയെ സംബന്ധിച്ച് മുന്‍പറഞ്ഞ അര്‍ത്ഥവ്യാപ്തിയാകട്ടെ, അഭിനയിച്ചു കാണിക്കാന് പറ്റുമെന്നു തോന്നുന്നില്ല. ഒരു നടനും അതിനു ശ്രമിച്ചിട്ടുമില്ല. പ്രേമം അഭിനയിച്ചു കാണിക്കും. തുടര്‍ന്ന് താമര മേല്‍പോട്ട് വളര്‍ന്ന് പൂ വിടരുന്നത് കാണിക്കും. പ്രേമമാകുന്ന താമര എന്ന് സദസ്യര് അനുമാനിച്ചു കൊള്ളണം. ബാക്കിയുള്ള ഭാഗമാണ് കൂടുതല് ദുര്‍ഘടം. കന്ദര്‍പ്പന് (കാമദേവന്) വിത്തു കൊണ്ടു വന്ന് ഹൃദയത്തില് നിക്ഷേപിക്കേണ്ടതായിട്ടുണ്ട് എന്ന കവിസങ്കല്‍പ്പം എങ്ങിനെ അരങ്ങില് കാണിക്കും? കന്ദര്‍പ്പന് പഞ്ചബാണം തൊടുത്തു വിടുന്നതിനേ ചിട്ടയുള്ളു. ഇവിടെ പഞ്ചബാണം ഇല്ല. മല്‍സ്യമുദ്രയിലൂടെ പഞ്ചബാണനെ കാണിക്കും. അതു മനസ്സിലാകും. അയാള് വിത്തു കൊണ്ടുവരുന്നതോ നിക്ഷേപിക്കുന്നതോ നൃത്തത്തിന്റെ ചിട്ടയില് പെടുന്ന കാര്യമല്ല. ഇപ്പോള് പല നടന്മാരും കാണിക്കുന്നത് (അല്‍പം പരിഭവത്തോടെ) “എടാ കന്ദര്‍പ്പാ, നീ എളുപ്പം വിത്ത് (കല്ല് എന്ന മുദ്ര) ഇവിടെ കുഴിച്ചിടുക” എന്നാണ്. കാല് കൊണ്ട് ചവുട്ടി വിത്ത് താഴ്ത്തുന്നതായിട്ടാണ് കാണിക്കുന്നതും. ഇത് തീരെ ഉചിതമല്ല. കാലുകൊണ്ടുള്ള വിത്തുനടീല് എങ്ങുമില്ല. നൃത്തചലനത്തിന് അത് ഇണങ്ങുകയുമില്ല. കവി വിവക്ഷ അനുസരിച്ചാണെങ്കില് പുണ്യവസ്തുവെപ്പോലെ ഒരു താലത്തില് വിത്തു വഹിച്ച് അത് തടാകത്തില് സമര്‍പ്പിക്കണം. ആ വിത്ത് മുളച്ച് നാമ്പിട്ടു വളര്‍ന്ന് ജലോപരി വികസിക്കണം. നളചരിതം ഒന്നാം ദിവസം ആടാന് തുടങ്ങിയിട്ട് ഏതാണ്ട് 60 കൊല്ലമേ ആയിട്ടുള്ളു. മാത്തൂര് കുഞ്ഞുപ്പിള്ളപ്പണിക്കരുടെ ചിട്ടയാണ് പിന്തുടരുന്നത്. കലാമണ്ഡലം കൃഷ്ണന് നായരും മാങ്കുളവും അതില് മാറ്റമൊന്നും വരുത്തിയില്ല. കാലപ്രമാണത്തിനകത്ത് (താളവട്ടത്തില് കൊള്ളിച്ച്) ഇതില് കൂടുതല് കാണിക്കാന് വയ്യെന്നാണെങ്കില് കാലു കൊണ്ടുള്ള വിത്തിടീല് (കരയില് അല്ലല്ലൊ താമര വിതയ്ക്കേണ്ടത്) മാറ്റി ജലത്തില് സമര്‍പ്പിക്കുന്ന മട്ടില് ആക്കാവുന്നതാണ്.


ഇറാക്കില് തീവ്രവാദികളുടെ ആക്രമണത്തില് വീടു തകര്‍ക്കപ്പെട്ട 12 കാരന് വൈറ്റ് ഹൌസില് എത്തി - Welcome to Disciples News | Daily updating Online Malayalam Christian News Paper\nJanuary 8, 2018 Disciples News10 Comments on ഇറാക്കില് തീവ്രവാദികളുടെ ആക്രമണത്തില് വീടു തകര്‍ക്കപ്പെട്ട 12 കാരന് വൈറ്റ് ഹൌസില് എത്തി\nബാഗ്ദാദ്: ഇറാക്കില് ഐ.എസ്. തീവ്രവാദികളുടെ ആക്രമണത്തില് വീടു തകര്‍ന്ന 12-കാരന് അമേരിക്കന് ഭരണ സിരാ കേന്ദ്രമായ വൈറ്റ് ഹൌസില് ഉഷ്മളമായ സ്വീകരണം.\nഡിസംബര് 13-ന് ബുധനാഴ്ച ഇറാക്കിലെ എര്‍ബാല് സ്വദേശിയായ നോഹ എന്ന 12-കാരനാണ് ഇറാക്ക് വൈസ് പ്രസിഡന്റ് മൈക്ക് പെന്‍സിന്റെ ഓഫീസില് എത്തിയത്. പെന്‍സ് ബാലന് സമ്മാനം നല്‍കി ആദരിക്കുകയുണ്ടായി.\nഐ.എസ്. ഇറാക്കില് ആധിപത്യം സ്ഥാപിച്ച 2014-ല് നോഹയും മാതാപിതാക്കളും അടങ്ങിയ കുടുംബം നാടുവിടേണ്ടി വന്നു. പിന്നീട് അവരുടെ വീട് ആക്രമണത്തില് അഗ്നിക്കിരയായി. 2017-ന്റെ മദ്ധ്യത്തില് ഐ.എസ്. ഇറാക്കില്‍നിന്നും തുരത്തപ്പെട്ടതിനു ശേഷം നോഹയും കുടുംബവും സ്വന്തം രാജ്യത്ത് എത്തുകയുണ്ടായി.\nവീട്ടില് എത്തിയപ്പോള് കണ്ട കാഴ്ച വീടിനു നാലു ചുമരുകളും മേല്‍ക്കൂരയും മാത്രം അവശേഷിക്കുന്നു എന്നതാണ്. നിനവെ പ്രവിശ്യയിലെ എര്‍ബാലിലെ കാരംലസ് ഗ്രാമത്തിലെ താമസക്കാരായിരുന്നു നോഹയും കുടുംബവും. ഇവിടത്തെ നൂറോളം വീടുകള് തകര്‍ക്കപ്പെടുകയുണ്ടായി.\nവീടുകള് നഷ്ടപ്പെട്ട ക്രൈസ്തവര് പല സ്ഥലങ്ങളിലും, അഭയ കേന്ദ്രങ്ങളിലും മറ്റു ക്രൈസ്തവരുടെ ഭവനങ്ങളിലും കഴിയേണ്ടിവന്നു. അഗ്നിക്കിരയായി സ്വന്തം വീട്ടിനുള്ളില് നിസ്സഹായനായി ഒരു പാറക്കഷണത്തില് ഇരിക്കുന്ന നോഹയുടെ ചിത്രം വൈറലായിരുന്നു. ഈ ചിത്രം വൈറ്റ് ഹൌസിലും എത്തുകയുണ്ടായി.\nചില ക്രൈസ്തവ നേതാക്കളുടെ സഹായത്തില് നോഹ യു.എസ്. വൈസ് പ്രസിഡന്റിന്റെ മുന്നില് എത്തപ്പെടുകയായിരുന്നു.\nഉറക്കെ വായിക്കുന്ന വാക്കുകള് ദീര്‍ഘകാലം ഓര്‍മ്മയില് നില്‍ക്കുമെന്ന് പഠനം\nFebruary 23, 2017 February 24, 2017 Disciples News


മികച്ച ഓർഗാനിക് ലിപ് ബാം ഓപ്ഷൻ\nഓർഗാനിക് ലിപ് ബാം\nവോൺ ഓപ്ഷൻ ക്സനുമ്ക്സ. ജനുവരി 28, 2020: 18 2.9k കാഴ്ചകൾ\nഇവിടെ നിങ്ങൾക്ക് മികച്ച ഓർഗാനിക് ലിപ് ബാം റേറ്റുചെയ്യാനും നിങ്ങളുടെ സ്വന്തം ശുപാർശകൾ നൽകാനും കഴിയും.\n#1 വെലെഡ ലിപ് ബാം\nപരിചരണം, തിളക്കം, നിറത്തിന്റെ സൂചന - സ്വാഭാവികമായും തിളക്കമുള്ളതും മിനുസമാർന്നതുമായ ചുണ്ടുകൾക്ക്. ട്യൂബിൽ നിന്നുള്ള ക്രീം വെലെഡ ബാം ഓർഗാനിക് ഷിയ ബട്ടർ, ഓർഗാനിക് ജോജോബ ഓയിൽ എന്നിവ ഉപയോഗിച്ച് പോഷിപ്പിക്കുന്നു, ഇത് മൂന്ന് നിറങ്ങളിൽ ലഭ്യമാണ്. ഞങ്ങളുടെ പ്രിയങ്കരം "റോസ്" ആണ്, കാരണം ഇത് സ്വാഭാവികവും പുതിയതുമായ രൂപം നൽകുന്നു. സുഖകരമായ, നിഷ്പക്ഷ രുചി. എല്ലാ ഷേഡുകളും വളരെ സൂക്ഷ്മമാണ്. തംസ് അപ്പ്!\n5,95 യൂറോയ്ക്ക് ബിപയിൽ\nചേർത്തത് ഹെൽമറ്റ് മെൽസർ ക്സനുമ്ക്സ. ജനുവരി 29, 2020: 11\nമുമ്പത്തെ ലേഖനം പുരുഷ പ്രൈമറി സ്കൂൾ അധ്യാപകരുടെ അഭാവം\nഅടുത്ത ലേഖനം പ്രകൃതിയെ മാലിന്യങ്ങളിൽ നിന്ന് എങ്ങനെ സ്വതന്ത്രമാക്കാം? ...\nഇതിൽ നിന്ന് കൂടുതൽ: പ്രകൃതി സൗന്ദര്യവർദ്ധക ഉൽപ്പന്നങ്ങൾ\nപുരുഷ പ്രൈമറി സ്കൂൾ അധ്യാപകരുടെ അഭാവം\nപ്രകൃതിയെ മാലിന്യങ്ങളിൽ നിന്ന് എങ്ങനെ സ്വതന്ത്രമാക്കാം? ...


Pc vishnunadh | മേരേ കോ ദേഖോ കൈസേ മാരാ ഹൈ... മേരേ കോ പൊലീസ് മാർത്ത ഹെ... ഇധർ സ്യാദാ മുശ്കിൽ ഹോതാ ഹൈ... പാനീ നഹീ ഹൈ ... റൂം മെ ഖാനാ നഹീ ഹൈ.. കുച് ഭീ നഹീ ഹൈ; പൊലീസിന്റെ തല്ലു കൊണ്ട് ഓടിയ 'അതിഥി'യുടെ ബൈറ്റ് എടുത്തത് മാതൃഭൂമി ചാനൽ; അത് പോസ്റ്റ് ചെയ്ത വിഷ്ണുനാഥ് വ്യാജ പ്രചാരകൻ! അറസ്റ്റ് ചെയ്യണമെന്ന് പോരാളി ഷാജി; സഘിയാകരുതെന്ന് എംബി രാജേഷിന്റെ ഉപദേശം; പൊളിച്ചടുക്കി വിഷ്ണുനാഥും; പായിപ്പാടിലെ 'സൈബർ സഖാക്കളുടെ' അജണ്ട ചർച്ചയാകുമ്പോൾ - MarunadanMalayali.com\nApril 01, 2020 | 07:01 AM IST | Permalink\nകൊച്ചി: സർക്കാരിനെതിരായ അപ്രിയ സത്യങ്ങൾ പറയുന്നവരെ വ്യാജ പ്രചാരകരാക്കി സിപിഎം സൈബർ ഗുണ്ടകൾ. ഇതിന് പിന്നാലെ ചർച്ചകൾ സജീവമാക്കും. പിന്നെ മുഖ്യധാരാ സിപിഎം രാഷ്ട്രീയക്കാരും അഭിപ്രായവുമായി എത്തും. അങ്ങനെ സത്യം പറയുന്നവരെ കടന്നാക്രമിക്കും. സർക്കാരിന്റെ ഇമേജ് ബിൽഡിംഗിന് നടക്കുന്ന ഈ തന്ത്രപരമായ നീക്കം തിരിച്ചറിഞ്ഞ് പൊളിക്കുകയാണ് കോൺഗ്രസ് നേതാവ് പിസി വിഷ്ണുനാഥ്. ഭായി ലഹളയ്ക്ക് പിന്നിലെ ഒരു ബൈറ്റും അതിന്റെ വിശദീകരണവും നൽകിയ പിസി വിഷ്ണുനാഥിനെതിരെ രംഗത്ത് വന്നത് പോരാളി ഷാജിയാണ്. മാതൃഭൂമിയിലെ ബൈറ്റ് ഷെയർ ചെയ്തതിന് വിഷ്ണുനാഥിനെ അറസ്റ്റ് ചെയ്യണമെന്നാണ് പോരാളി ഷാജിയുടെ ആഹ്വാനം. മാതൃഭൂമിയിലെ ബൈറ്റ് ഷെയർ ചെയ്താൽ അത് എങ്ങനെയാണ് വ്യാജ വാർത്തയാവുക? ഇവിടെയാണ് ഇമേജ് ബിൽഡിംഗിലൂടെ പിണറായി സർക്കാരിനെ സോഷ്യൽ മീഡിയയിൽ നിറയ്ക്കാനുള്ള പോരാളി ഷാജിയുടെ തന്ത്രത്തെ പിസി വിഷ്ണുനാഥ് പൊളിക്കുന്നത്.\nപായിപ്പാട് അതിഥി തൊഴിലാളികൾ കൂട്ടം കൂടി. അതിനെ തുടർന്ന് പൊലീസ് ലാത്തി വീശി. ഈ ലാത്തി ചാർജ്ജ് കഴിഞ്ഞ് ഓടിയെത്തുന്ന ഒരു ഇതരസംസ്ഥാന തൊഴിലാളിയുടെ ബൈറ്റ് മാതൃഭൂമി എടുത്തു. ''മേരേ കോ ദേഖോ കൈസേ മാരാ ഹൈ '- 'മേരേ കോ പൊലീസ് മാർത്ത ഹെ, ഇധർ സ്യാദാ മുശ്കിൽ ഹോതാ ഹൈ, പാനീ നഹീ ഹൈ ... റൂം മെ ഖാനാ നഹീ ഹൈ; കുച് ഭീ നഹീ ഹൈ '-ഇതായിരുന്നു ആ ബൈറ്റ്. അതായത് ഇവിടെ ഒന്നുമില്ല. ചോദിച്ചാൽ തല്ലുന്നുവെന്ന് ഒരാൾ പറയുന്നു. ഈ ബൈറ്റ് ചർച്ചയാകാൻ വേണ്ടി തന്നെ വിഷ്ണുനാഥ് സോഷ്യൽ മീഡിയയിൽ ഇതു ഇട്ടു. ഇതാണ് സിപിഎം സൈബർ പോരാളികളെ വിറളി പിടിപ്പിച്ചത്. സർക്കാരിനെ കരിവാരി തേയ്ക്കാനുള്ള നീക്കത്തെ ചെറുക്കാൻ അവർ മുന്നിട്ടിറങ്ങി. ഇതോടെ വിഷ്ണുനാഥ് ഇട്ട ബൈറ്റ് വ്യാജവും വിഷ്ണു നാഥ് കോവിഡുകാലത്തെ വ്യാജ പ്രചാരകനുമായി. പോരാളി ഷാജിയുടെ വ്യാജ കണ്ടെത്തൽ സിപിഎമ്മുകാരെല്ലാം മത്സരിച്ച് ഷെയർ ചെയ്തു. അങ്ങനെ വിഷ്ണുനാഥ് എപ്പോൾ വേണമെങ്കിലും അറസ്റ്റിലാകാമെന്ന അവസ്ഥയും വന്നു.\nഇതിനിടെയാണ് പോരാളി ഷാജിയുടെ വാക്കുകളെ ഏറ്റെടുത്ത് പാലക്കാട്ടെ മുൻ എംപി എംബി രാജേഷ് രംഗത്ത് വന്നത്. കോൺഗ്രസ് നേതാവ് വിഷ്ണുനാഥിന്റെ ഒരു ട്വീറ്റാണിത്. പായിപ്പാട്ട് അതിഥി തൊഴിലാളികളെ പൊലീസ് ക്രൂരമായി ലാത്തിച്ചാർജ് ചെയ്തുവെന്ന്. മലയാളത്തിലല്ല. ഇംഗ്ലീഷിൽ. കേരളത്തിൽ എല്ലാവർക്കും സത്യമറിയാം. അതു കൊണ്ട് മലയാളത്തിൽ പറഞ്ഞിട്ട് കാര്യമില്ല. പുറത്താരെങ്കിലും വിശ്വസിക്കുന്നെങ്കിൽ അങ്ങിനെയാവട്ടെ എന്ന കുടില ചിന്തയല്ലാതെ മറ്റെന്താണിത്?-ഇതായിരുന്നു രാജേഷിന്റെ ചോദ്യം. ഉത്തരേന്ത്യയിലെ ഹൃദയഭേദകമായ കൂട്ടപ്പലായനം ന്യായീകരിക്കാൻ പായിപ്പാട്ടെ രണ്ടു മണിക്കുർ മാത്രം നീണ്ട നാടകം ആഘോഷിക്കുന്ന സംഘികളുടെ നിലവാരത്തിലേക്ക് നിങ്ങൾ താഴാമോ?-ഇങ്ങനെ ചർച്ചയ്ക്ക് പുതിയ തലം നൽകുകയും ചെയ്തു രാജേഷ്. ഇതോടെയാണ് പോരാളി ഷാജിക്ക് മറുപടി പറയാത്ത വിഷ്ണുനാഥ് വിശദീകരണവുമായി എത്തിയത്.\nപായിപ്പാട് വിഷയവുമായ് ബന്ധപ്പെട്ട് എന്റെ ഒരു ട്വീറ്റിന്റെ സ്‌ക്രീൻഷോട്ട് എടുത്ത് താങ്കൾ സമൂഹമാധ്യമത്തിലിട്ട കുറിപ്പ് കണ്ടു. പായിപ്പാട്ടെ ഇതര സംസ്ഥാന തൊഴിലാളികൾക്കു നേരെ ഞായറാഴ്ച പൊലീസ് ലാത്തിച്ചാർജ് ഉണ്ടായത് മാധ്യമങ്ങൾ ലൈവായി കാണിച്ചതാണ്. എന്റെ ട്വീറ്റിനൊപ്പം പൊലീസ് ലാത്തിച്ചാർജിൽ പരുക്കേറ്റ ഇതര സംസ്ഥാന തൊഴിലാളി മാതൃഭൂമി ചാനൽ ലേഖകന് നൽകിയ പ്രതികരണത്തിന്റെ വീഡിയോ കൂടി ചേർത്തിരുന്നു. സമയം ഉണ്ടെങ്കിൽ താങ്കൾ അത് കേൾക്കുക-ഇതായിരുന്നു വിഷ്ണുനാഥ് നൽകിയ മറുപടി. ആ പ്രതികരണം തമസ്‌കരിച്ച് ഞാൻ എന്തോ അപരാധം ചെയ്‌തെന്ന വിധം നടത്തുന്ന പ്രചാരണം താങ്കളെപ്പോലൊരാളിൽ നിന്ന് പ്രതീക്ഷിച്ചതല്ലെന്നും വിഷ്ണുനാഥ് കൂട്ടി ചേർത്തു.\nസിന്ധ്യയുടെ പേര് സ്ഥാനത്തും അസ്ഥാനത്തും പരാമർശിക്കുന്ന താങ്കൾക്ക് സി പി എമ്മിന്റെ എം എൽ എ സ്ഥാനം പോലും രാജിവെക്കാതെ ബിജെപി ടിക്കറ്റിൽ ലോക്‌സഭയിലേക്ക് മത്സരിച്ച ബംഗാളിലെ ഖഗൻ മുർമുവിനെ അറിയുമായിരിക്കുമല്ലോ ? ഡി വൈ എഫ് ഐ മുൻ ദേശീയ നേതാവ് രാജ്യസഭാംഗമായിരുന്ന ഋതബ്രത ബാനർജി ബിജെപി അനുഭാവം കാട്ടിയത് താങ്കൾ കൂടി അംഗമായ പാർലമെന്ററി പാർട്ടിയിൽ സഹകരിച്ചു പ്രവർത്തിച്ച നാളുകളിലല്ലായിരുന്നോ ?? ജിതേന്ദ്ര സർക്കാറും ലക്ഷ്മൺ സേതും ഉൾപ്പെടെ ഇനിയുമുണ്ട് പട്ടിക.. തത്കാലം ചുരുക്കുന്നു. കാരണം, ആ തൊപ്പി എനിക്ക് പാകമാകില്ല- പി സി വിഷ്ണുനാഥ് നൽകിയ മറുപടിയും വൈറലാകുകയാണ്.\nപായിപ്പാട്ട് ലാത്തി ചാർജ്ജ് നടന്നുവെന്ന് മാധ്യമങ്ങളും ഫ്‌ളാഷ് ന്യൂസ് കൊടുത്തിരുന്നു. അത് ബൈറ്റായി മാതൃഭൂമിയിലും എത്തി. ഇതുകൊടുത്ത തന്നെ വ്യാജ പ്രചാരകനാക്കുന്നിന്റെ പൊരുൾ ഇനിയും വിഷ്ണുനാഥിന് മനസ്സിലാകുന്നില്ല. ഇതരസംസ്ഥാന തൊഴിലാളികളെ അതിഥി തൊഴിലാളിയെന്നും മറ്റും വിളിക്കുന്നതിനെ വിഷ്ണുനാഥ് പൊളിച്ചിരുന്നു. ഇന്ത്യയിൽ ഒരിടത്തും ഇന്ത്യാക്കാർ അതിഥികളല്ലെന്നാണ് വിഷ്ണുനാഥ് വിശദീകരിച്ചിരുന്നത്. ഇതിന് പിന്നാലെയാണ് പോരാളി ഷാജി അറസ്റ്റ് ആവശ്യവുമായി എത്തുന്നത്.\nപോരാളി ഷാജിയുടെ വ്യാജ പോസ്റ്റ് ഏറ്റെടുത്ത് എംബി രാജേഷ് കുറിച്ചത് ചുവടെ\nകോൺഗ്രസ് നേതാവ് വിഷ്ണുനാഥിന്റെ ഒരു ട്വീറ്റാണിത്. പായിപ്പാട്ട് അതിഥി തൊഴിലാളികളെ പൊലീസ് ക്രൂരമായി ലാത്തിച്ചാർജ് ചെയ്തുവെന്ന്. മലയാളത്തിലല്ല. ഇംഗ്ലീഷിൽ. കേരളത്തിൽ എല്ലാവർക്കും സത്യമറിയാം. അതു കൊണ്ട് മലയാളത്തിൽ പറഞ്ഞിട്ട് കാര്യമില്ല. പുറത്താരെങ്കിലും വിശ്വസിക്കുന്നെങ്കിൽ അങ്ങിനെയാവട്ടെ എന്ന കുടില ചിന്തയല്ലാതെ മറ്റെന്താണിത്?\nസർക്കാരിനെ വിമർശിച്ചോളൂ. പക്ഷേ വസ്തുതയുണ്ടാവണം. വിമർശിക്കാൻ സർക്കാർ പഴുതൊന്നും തരുന്നില്ലെങ്കിൽ കൊടും നുണ പറയാമോ? നാടൊരു വലിയ ദുരന്തമുഖത്തല്ലേ? നുണയും വിഷവും വമിപ്പിക്കാൻ ഒട്ടും മന:സാക്ഷിക്കുത്ത് തോന്നുന്നില്ലേ? കേരള സർക്കാരിന് കിട്ടുന്ന മതിപ്പ് നിങ്ങളുടെ സമനില തെറ്റിക്കുകയാണോ? ഉത്തരേന്ത്യയിലെ ഹൃദയഭേദകമായ കൂട്ടപ്പലായനം ന്യായീകരിക്കാൻ പായിപ്പാട്ടെ രണ്ടു മണിക്കുർ മാത്രം നീണ്ട നാടകം ആഘോഷിക്കുന്ന സംഘികളുടെ നിലവാരത്തിലേക്ക് നിങ്ങൾ താഴാമോ?\nവിഷ്ണുനാഥിനെ എനിക്ക് വിദ്യാർത്ഥി പ്രസ്ഥാനത്തിന്റെ കാലം മുതൽ അറിയാം. ഇങ്ങനെ നുണ പറയാൻ അറപ്പില്ലാത്തൊരാളായി നിങ്ങൾ പരിണമിച്ച തെങ്ങിനെയാണ് വിഷ്ണുനാഥ് ?ഈ അധിക യോഗ്യത ഇനി നിങ്ങളെ ഒരു സിന്ധ്യയാക്കി മാറ്റുമോ? നിങ്ങളെപ്പോലുള്ള പ്രധാനപ്പെട്ട നേതാക്കൾ കാണിക്കുന്ന ഈ മാതൃക എന്ത് സന്ദേശമാണ് നിങ്ങളുടെ അണികൾക്ക് നൽകുക?\nതിരുത്താനുള്ള അന്തസ് വിഷ്ണുനാഥിൽ നിന്ന് പ്രതീക്ഷിക്കാമോ?\nമറുപടിയായി പിസി വിഷ്ണു നാഥ് ഇട്ട പോസ്റ്റ്\nഎം ബി രാജേഷിന് സ്‌നേഹാദരങ്ങളോടെ,\nപായിപ്പാട് വിഷയവുമായ് ബന്ധപ്പെട്ട് എന്റെ ഒരു ട്വീറ്റിന്റെ സ്‌ക്രീൻഷോട്ട് എടുത്ത് താങ്കൾ സമൂഹമാധ്യമത്തിലിട്ട കുറിപ്പ് കണ്ടു. പായിപ്പാട്ടെ ഇതര സംസ്ഥാന തൊഴിലാളികൾക്കു നേരെ ഞായറാഴ്ച പൊലീസ് ലാത്തിച്ചാർജ് ഉണ്ടായത് മാധ്യമങ്ങൾ ലൈവായി കാണിച്ചതാണ്. എന്റെ ട്വീറ്റിനൊപ്പം പൊലീസ് ലാത്തിച്ചാർജിൽ പരുക്കേറ്റ ഇതര സംസ്ഥാന തൊഴിലാളി മാതൃഭൂമി ചാനൽ ലേഖകന് നൽകിയ പ്രതികരണത്തിന്റെ വീഡിയോ കൂടി ചേർത്തിരുന്നു. സമയം ഉണ്ടെങ്കിൽ താങ്കൾ അത് കേൾക്കുക.\nതാങ്കൾക്ക് ഹിന്ദി നന്നായി അറിയാമല്ലോ ?\n''മേരേ കോ ദേഖോ കൈസേ മാരാ ഹൈ '-\n'മേരേ കോ പൊലീസ് മാർത്ത ഹെ, ഇധർ സ്യാദാ മുശ്കിൽ ഹോതാ ഹൈ, പാനീ നഹീ ഹൈ ... റൂം മെ ഖാനാ നഹീ ഹൈ; കുച് ഭീ നഹീ ഹൈ '\nഇതിന് താങ്കൾ മനസിലാക്കിയ മലയാളം എന്താണ് ?\nആ പ്രതികരണം തമസ്‌കരിച്ച് ഞാൻ എന്തോ അപരാധം ചെയ്‌തെന്ന വിധം നടത്തുന്ന പ്രചാരണം താങ്കളെപ്പോലൊരാളിൽ നിന്ന് പ്രതീക്ഷിച്ചതല്ല.\nസിന്ധ്യയുടെ പേര് സ്ഥാനത്തും അസ്ഥാനത്തും പരാമർശിക്കുന്ന താങ്കൾക്ക് സി പി എമ്മിന്റെ എം എൽ എ സ്ഥാനം പോലും രാജിവെക്കാതെ ബിജെപി ടിക്കറ്റിൽ ലോക്‌സഭയിലേക്ക് മത്സരിച്ച ബംഗാളിലെ ഖഗൻ മുർമുവിനെ അറിയുമായിരിക്കുമല്ലോ ?\nഡി വൈ എഫ് ഐ മുൻ ദേശീയ നേതാവ് രാജ്യസഭാംഗമായിരുന്ന ഋതബ്രത ബാനർജി ബിജെപി അനുഭാവം കാട്ടിയത് താങ്കൾ കൂടി അംഗമായ പാർലമെന്ററി പാർട്ടിയിൽ സഹകരിച്ചു പ്രവർത്തിച്ച നാളുകളിലല്ലായിരുന്നോ ??\nജിതേന്ദ്ര സർക്കാറും ലക്ഷ്മൺ സേതും ഉൾപ്പെടെ ഇനിയുമുണ്ട് പട്ടിക..\nകാരണം, ആ തൊപ്പി എനിക്ക് പാകമാകില്ല\n- പി സി വിഷ്ണുനാഥ്


Jyothika is an inspiration for all women: Vivek - Malayalam Filmibeat\n| Updated: Saturday, March 10, 2018, 10:34 [IST]\nതെന്നിന്ത്യന് സിനിമകളില് ഒരു കാലത്ത് സുപ്പര് താരങ്ങളുടെ നായികയായി പ്രശസ്തി നേടിയിട്ടുളള താരമാണ് ജ്യോതിക. തമിഴ്,തെലുങ്ക്,മലയാളം തുടങ്ങി നിരവധി ചിത്രങ്ങളില് നടി ശ്രദ്ധേയ വേഷങ്ങള് അവതരിപ്പിച്ചിട്ടുണ്ട്. 1999ല് വാലി എന്ന അജിത്ത് ചിത്രത്തിലൂടെയാണ് നടി തമിഴില് അരങ്ങേറ്റം കുറിച്ചത്. തുടര്‍ന്ന് കമലഹാസന്, വിജയ്,സൂര്യ,വിക്രം തുടങ്ങി പ്രധാന താരങ്ങളുടെയെല്ലാം നായികയായും ജ്യോതിക തിളങ്ങി.\nആദ്യ തമിഴ് ചിത്രം അജിത്തിനൊപ്പം\nപ്രശസ്ത സംവിധായകന് എസ്.ജെ സൂര്യ സംവിധാനം ചെയ്ത വാലി എന്ന ചിത്രത്തില് അജിത്തിന്റെ നായികയായാണ് ജ്യോതിക തമിഴില് അരങ്ങേറ്റം കുറിച്ചത്. പിന്നീട് പുവെല്ലാം കേട്ടുപ്പാര്, മുഖവരി, തെന്നാലി,ഖുശി തുടങ്ങിയ നിരവധി ചിത്രങ്ങളില് താരം അഭിനയിച്ചു.\nപേരഴകന് എന്ന ചിത്രത്തിലൂടെ സംസ്ഥാന പുരസ്‌കാരം\n2002ല് മലയാളത്തില് ശശിശങ്കര് സംവിധാനം ചെയ്ത കുഞ്ഞിക്കുനന് എന്ന ചിത്രത്തിന്റെ തമിഴ് പതിപ്പായ പേരഴകനില് സൂര്യയുടെ നായിക ജ്യോതികയായിരുന്നു. ചിത്രത്തില് പ്രിയയായും, ശെമ്പകമായും ഡബിള് റോളിലായിരുന്നു ജ്യോതിക എത്തിയിരുന്നത്. ചിത്രത്തിലെ മികച്ച പ്രകടനത്തിനാണ് തമിഴ്‌നാട് സര്‍ക്കാര് മികച്ച നടിക്കുളള സംസ്ഥാന പുരസ്‌കാരം ജ്യോതികയ്ക്ക് നല്‍കിയത്. തുടര്‍ന്ന് രജനീകാന്ത് ചിത്രം ചന്ദ്രമുഖിയിലെയും പൃഥിരാജ് ചിത്രം മൊഴിയിലെയും പ്രകടനത്തിനും ജ്യോതികയ്ക്ക് പുരസ്‌കാരം ലഭിച്ചു.\n2007ല് പ്രിയദര്‍ശന് സംവിധാനം ചെയ്ത രാക്കിളിപ്പാട്ട് എന്ന ചിത്രത്തിലൂടെയാണ് ജ്യോതിക മലയാളത്തിലെത്തുന്നത്. തുടര്‍ന്ന് ടി.കെ രാജീവ് കുമാര് സംവിധാനം ചെയ്ത ജയറാം ചിത്രമായ സീതാ കല്ല്യാണത്തിലും ജ്യോതിക അഭിനയിച്ചിരുന്നു.\n2006ലാണ് ജ്യോതിക സഹതാരമായ സൂര്യയെ വിവാഹം കഴിക്കുന്നത്. വിവാഹത്തിനു ശേഷം താല്‍കാലികമായി സിനിമാ രംഗത്തു നിന്നും ജ്യോതിക വിട്ടുനിന്നിരുന്നു. 2015ല് റോഷന് ആന്‍ഡ്രുസ് സംവിധാനം ചെയ്ത 36 വയതിനിലെ എന് ചിത്രത്തിലൂടെയാണ് ജ്യോതിക സിനിമയിലേക്ക് തിരിച്ചുവരുന്നത്. സൂര്യയും കുടുംബവും നല്‍കുന്ന പിന്തുണ കൊണ്ടാണ് തനിക്ക് സിനിമയിലേക്ക് തിരിച്ചുവരാനായത് എന്ന ജ്യോതിക അടുത്തിടെ പറഞ്ഞിരുന്നു.\nജ്യോതികയെ പ്രശംസിച്ച് വിവേക്\nഅടുത്തിടെ നടന് പാര്‍ത്ഥിപന്റെയും നടി സീതയുടെയും മകളുടെ വിവാഹത്തിന് തമിഴിലെ താരങ്ങളെല്ലാം പങ്കെടുത്തിരുന്നു. ചടങ്ങില് സൂര്യയെയും ജ്യോതികയെയും കണ്ട അനുഭവമാണ് വിവേക് ഒരു പ്രമുഖ മാധ്യമത്തോട് പങ്കുവെച്ചത്. പാര്‍ത്ഥിപന് സാറിന്റെ മകളുടെ വിവാഹത്തിനിടെ ഞാന് ജ്യോതികയെ കണ്ടു. ആത്മവിശ്വാസമുളള ചിരികൊണ്ടും മുഖപ്രസാദം കൊണ്ടും അവര് അവിടെ പ്രകാശം പരത്തുകയായിരുന്നു. ഒരു ഭാര്യ, അമ്മ, വീട്ടമ്മ എന്ന നിലയില് അവര് വിജയങ്ങള് കൊയ്യുന്നു. എല്ലാ സ്ത്രീകള്‍ക്കും ജ്യോതിക പ്രചോദനമാണ്.വിവേക് പറഞ്ഞു.\nസ്‌കൂള് കുട്ടികള്‍ക്കൊപ്പം നിലത്തിരുന്ന് കൂള് മമ്മൂട്ടി, വാപ്പച്ചി സൂപ്പറാണെന്ന് ദുല്‍ഖറും, കാണൂ\nRead more about: jyothika vivek surya ജ്യോതിക വിവേക് സൂര്യ\nJyothika is an inspiration for all women: Vivek


10 ലക്ഷം യുഡിഎഫ് വോട്ടുകള് വെട്ടി | Deleted 10 lakh voters from electoral rolls | Manorama news\nസിപിഎം ഗൂഢാലോചന, 10 ലക്ഷം യുഡിഎഫ് വോട്ടുകള് വെട്ടി: ഉമ്മൻചാണ്ടി\nമനോരമ ലേഖകൻ May 09, 2019 06:00 PM IST\nതിരുവനന്തപുരം∙ കേരളത്തിന്റെ ചരിത്രത്തിൽ കേട്ടുകേൾവി പോലുമില്ലാത്ത വിധം വ്യാപകമായ രീതിയിൽ വോട്ടർ പട്ടികയിൽ തിരിമറി നടത്തി തിരഞ്ഞെടുപ്പ്് അട്ടിമറിക്കാൻ സിപിഎം ഗൂഢാലോചന നടത്തിയതായി കോൺഗ്രസ് പ്രവർത്തക സമിതി അംഗം ഉമ്മൻ ചാണ്ടി. സംസ്ഥാനത്തെ വോട്ടർ പട്ടികയിലെ 10 ലക്ഷം യു‍ഡിഎഫ് വോട്ടെങ്കിലും സിപിഎമ്മിന്റെ നേതൃത്വത്തിൽ തിരഞ്ഞുപിടിച്ചു നീക്കം ചെയ്തുവെന്നും അദ്ദേഹം ആരോപിച്ചു.\n2019 ഏപ്രിലില് പ്രസിദ്ധീകരിച്ച അന്തിമ വോട്ടര് പട്ടികയിലെ മൊത്തം വോട്ടര്‍മാര്- 2.61 കോടിയാണ്. 2016ലെ വോട്ടര് പട്ടികയിലുള്ള 2.60 കോടി വോട്ടര്‍മാരില് നിന്ന് 2019 ലെ ലോക്‌സഭാ തെരഞ്ഞെടുപ്പില് എത്തിയപ്പോള് കൂടിയത് 1.32 ലക്ഷം പേര് മാത്രമാണെന്ന് ഉമ്മന്‍ചാണ്ടി പറഞ്ഞു. 2009 ലോക്‌സഭയില് നിന്ന് 2011 ലെ നിയമസഭയില് എത്തിയപ്പോള് 12.88 ലക്ഷം വോട്ടര്‍മാരുടെ വര്‍ധനവുണ്ടായിരുന്നു. 2011 ലെ നിയമസഭയില് നിന്ന് 2014 ലെ ലോക്‌സഭാ തിരഞ്ഞെടുപ്പ് കാലത്ത് 11.04 ലക്ഷം വര്‍ധനവുണ്ടായി. 2014ലെ ലോക്‌സഭയില് നിന്ന് 2016ലെ നിയമസഭാ തിരഞ്ഞെടുപ്പില് എത്തിയപ്പോള് 17.5 ലക്ഷം പേരാണു കൂടിയതെന്നു ഉമ്മന്‍ചാണ്ടി പറഞ്ഞു.\nകന്നിവോട്ടര്‍മാരായി പുതുതായി ചേര്‍ക്കപ്പെട്ടത് (2018നുശേഷം മാത്രം ചേര്‍ക്കപ്പെട്ട ഇപ്പോള് 18-19 വയസുള്ളവരെന്ന് പ്രത്യേകമായി തിരിച്ച്) ഇലക്ഷന് കമ്മിഷന് കണക്കില് 5.5 ലക്ഷം വോട്ടര്‍മാരുണ്ട്. അതോടൊപ്പം 2016നും 2018നും ഇടയ്ക്ക് 18 വയസ് തികഞ്ഞവരായി മറ്റൊരു5ലക്ഷം പേരെങ്കിലും കൂടിയുണ്ട്. രണ്ടും കൂടിയാകുമ്പോള് കന്നിവോട്ടര്‍മാര് 10 ലക്ഷം വരും. ഇവരെക്കൂടി ചേര്‍ത്തിട്ടാണ് അന്തിമ ലിസ്റ്റില് 2.61 കോടിയാകുന്നത്.\n77 താലൂക്കുകളിലുള്ള ഡെപ്യൂട്ടി തഹസീല്‍ദാര്‍മാര്‍ക്കാണ് വോട്ടര് പട്ടികയില് പേരു ചേര്‍ക്കുന്നതും നീക്കം ചെയ്യുന്നതും സംബന്ധിച്ച ഉത്തരവാദിത്വമുള്ളത്. 77ല് 74 പേരും ഇടതുപക്ഷ സംഘടനയുമായി ബന്ധപ്പെട്ടവരാണ്. ഇവരോടൊപ്പമുള്ള ക്ലര്‍ക്കുമാരും ഇടതുസംഘടനാ പ്രവര്‍ത്തകരാണ്. ഇവരെ ഉപയോഗിച്ചാണ് സിപിഎം വോട്ടര് പട്ടികയില് ഞെട്ടിപ്പിക്കുന്ന തിരിമറി നടത്തിയതെന്ന് ഉമ്മന്‍ചാണ്ടി ആരോപിച്ചു.\nഒരാളെ വോട്ടര് പട്ടികയില് നിന്നു നീക്കം ചെയ്യണമെങ്കില് പ്രസ്തുത വ്യക്തിക്ക് നോട്ടിസ് നല്‍കണം. എന്നാല് ഇടതുസര്‍ക്കാര് അധികാരമേറ്റശേഷം നീക്കം ചെയ്ത 10 ലക്ഷത്തോളം വോട്ടര്‍മാര്‍ക്ക് നോട്ടിസ് നല്‍കിയിട്ടില്ല. തികച്ചും നിയമവിരുദ്ധമായാണ് വോട്ടര് പട്ടികയില് നിന്ന് ഇവരെ നീക്കം ചെയ്തതെന്ന് ഇതില് നിന്നു വ്യക്തമാണെന്നും ഉമ്മന്‍ചാണ്ടി പറഞ്ഞു.\nമരിച്ചവര്, വീടുപൂട്ടി കിടക്കുന്നവര് തുടങ്ങിയവരെ സംബന്ധിച്ച് റിപ്പോര്‍ട്ട് ചെയ്യാന് ബിഎല്‍ഒ മാരെ നിയോഗിച്ചിട്ടുണ്ട്. എന്നാല് നോട്ടീസ് അയച്ചും ഫീല്‍ഡ് വെരിഫിക്കേഷന് നടത്തിയും മാത്രമേ അന്തിമ തീരുമാനം എടുക്കാന് പാടുള്ളു. ഈ പ്രക്രിയകളൊന്നും ഇത്തവണ പാലിക്കപ്പെട്ടിട്ടില്ല. വ്യക്തമായ ഒത്തുകളിയിലേക്കാണ് ഇതു വിരല് ചൂണ്ടുന്നതെന്നും അദ്ദേഹം പറഞ്ഞു. നിയമവിരുദ്ധമായി വോട്ടവകാശം നിഷേധിച്ച ഉദ്യോഗസ്ഥര്‍ക്കെതിരേ മാതൃകപരമായ നിയമനടപടി സ്വീകരിക്കണമെന്ന് ഉമ്മന്‍ചാണ്ടി ആവശ്യപ്പെട്ടു.\nഅന്‍പതിനായിരത്തോളം വരുന്ന പോലീസുകാരുടെ പോസ്റ്റല് ബാലറ്റ് ക്രമക്കേട് സംബന്ധിച്ച് ഡി.ജി.പി. സമര്‍പ്പിച്ച റിപ്പോര്‍ട്ട് പരിശോധിച്ച ശേഷം കൂടുതല് സമഗ്രമായ അന്വേഷണ റിപ്പോര്‍ട്ട് മെയ് 15-ന് മുന്‍പ് നല്‍കാന് ചീഫ് ഇലക്ഷന് കമ്മിഷണര് നല്‍കിയ നിര്‍ദ്ദേശത്തെ സ്വാഗതം ചെയ്യുന്നു. അതീവ ഗുരുതരമായ ഈ തെരഞ്ഞെടുപ്പ് അട്ടിമറി സംബന്ധിച്ച് നടന്ന ഗൂഢാലോചന പുറത്ത് കൊണ്ടുവരാനും ഇതില് പ്രത്യക്ഷവും പരോക്ഷവും ആയി പങ്കുള്ള ഉദ്യോഗസ്ഥന്മാരെ കണ്ടെത്തുവാനും കഴിയുന്ന രീതിയില് സമഗ്രമായ അന്വേഷണം നടത്തണം. പോസ്റ്റല് ബാലറ്റുകള് സമ്മര്‍ദ്ദത്തിന് വഴങ്ങി നിര്‍ബന്ധപൂര്‍വ്വം വാങ്ങിയെന്ന് പ്രഥമദൃഷ്ട്യാ ബോധ്യമായ സാഹചര്യത്തില് ആ ബാലറ്റ് പേപ്പറുകള് റദ്ദാക്കി അവര്‍ക്ക് പുതിയ ബാലറ്റ് പേപ്പറുകള് അടിയന്തരമായി നല്‍കാന് നടപടി സ്വീകരിക്കണമെന്നും ഉമ്മന്‍ചാണ്ടി ആവശ്യപ്പെട്ടു..\nEnglish summary: Deleted 10 lakh voters from electoral rolls: oommen chandy\nLocal Body Election Repolling


പ്രണയ നായികയില് നിന്ന് വില്ലത്തിയായി മധുബാല !!!വീഡിയോ കാണാം.......\nമണിരത്‌നം ചിത്രം റോജയിലെ ക്യൂട്ട് റൊമാന്റിക് മധുബാലയുടെ ഇപ്പോഴത്തെ വേഷപ്പകർച്ച കണ്ട് ഞെട്ടിയിരിക്കുകയാണ് ആരാധകർ. പ്രണയവും, കുറുമ്ബും, നിഷ്‌കളങ്കതയും നിറഞ്ഞ് നിന്ന ചിത്രത്തിലെ നായികാ കഥാപാത്രമായ റോജയെ അവിസ്മരണീയമാക്കിയത് മധുബാലയാണ്. കെ ബാലചന്ദ്രന്റെ അഴകന് എന്ന ചിത്രത്തിലൂടെയാണ് മധുബാലയുടെ തമിഴിലെ അരങ്ങേറ്റം. എന്നാല് മധുബാലയെ പ്രശസ്തയാക്കിയത് റോജയിലെ നായികാ കഥാപാത്രം ആയിരുന്നു.തെന്നിന്ത്യയിലും ബോളിവുഡിലും ഒരുപോലെ വിജയക്കൊടി പാറിയിച്ച താരമാണ് മധുബാല.\nനീണ്ട ഇടവേളയ്ക്ക് ശേഷം വീണ്ടുമൊരു തിരിച്ചു വരവിനൊരുങ്ങുകയാണ് താരം. ബോബി സിന്‍ഹ നായകനായി എത്തുന്ന അഗ്‌നിദേവ് എന്ന ചിത്രത്തിലൂടെയാണ് താരത്തിന്റെ തിരിച്ചു വരവ്. ഇത്തവണ പക്ഷേ വില്ലത്തിയായിട്ടാണ് എത്തുന്നത്.അരയ്ക്കു താഴോട്ടു തളര്‍ന്ന രാഷ്ട്രീയ നോതാവായാണ് മധുബാല ചിത്രത്തില് എത്തുന്നത്. പൊളിറ്റക്കല് ആക്ഷല് ത്രില്ലറാണ് ചിത്രം. ചിത്രത്തിന്റെ ട്രെയിലറില് ഞെട്ടിക്കുന്ന പ്രകടനമാണ് മധുബാല കാഴ്ച്ച വെച്ചിരിക്കുന്നത്. രമ്യ നമ്ബീശന്, സതീഷ് എന്നിവരാണ് ചിത്രത്തിലെ മറ്റുതാരങ്ങള്.ദുല്‍ഖര് സല്‍മാനും നസ്രിയ നസീമും പ്രധാനവേഷത്തിലെത്തിയ സംസാരം ആരോഗ്യത്തിന് ഹാനികരം എന്ന ചിത്രത്തിലാണ് മധുബാല അവസാനമായി അഭിനയിച്ചത്.


ലോകത്തെ ഭീതിയുടെ മുള്‍മുനയില് നിര്‍ത്തിയിരിക്കുന്ന കൊറോണ വൈറസിനെ പ്രായോഗികമായി ഉന്മൂലനം ചെയ്ത് ജനങ്ങളെ എങ്ങനെ രക്ഷിക്കാമെന്ന് ചര്‍ച്ച ചെയ്യുന്നതിനായി ജി 20 രാജ്യങ്ങള് വെര്‍ച്വല് യോഗത്തില് പങ്കെടുത്തു. 19 രാജ്യങ്ങളിലെയും യൂറോപ്യന് യൂണിയനിലെയും നേതാക്കള് വീഡിയോ കോണ്‍ഫറന്‍സിംഗിലൂടെ കര്‍മപദ്ധതി ചര്‍ച്ച ചെയ്യും. സൗദി അറേബ്യയിലെ കിരീടാവകാശി മുഹമ്മദ് ബിന് സല്‍മാന്റെ അദ്ധ്യക്ഷതയിലാണ് ചര്‍ച്ച. പ്രധാനമന്ത്രി നരേന്ദ്ര മോദിയും ഇതില് പങ്കെടുക്കുന്നുണ്ട്. അദ്ദേഹം മുന്‍കൈ എടുത്താണ് ഈ ചര്‍ച്ച സംഘടിപ്പിച്ചിരിക്കുന്നത്.\nഈ പകര്‍ച്ചവ്യാധി മനുഷ്യജീവിതത്തിന് കനത്ത നാശനഷ്ടമുണ്ടാക്കിയെന്നും, ലോക ജനതയ്ക്ക് വലിയ നാശനഷ്ടമാണ് ഉണ്ടാക്കിയതെന്നും സല്‍മാന് പറഞ്ഞു. ഇത് ആഗോള സമ്പദ്‌വ്യവസ്ഥ, ധനവിപണി, വ്യാപാരം, വിതരണ ശൃംഖല, വളര്‍ച്ച, വികസനം എന്നിവയെ ബാധിക്കുകയും, അതുവഴി മുന്‍വര്‍ഷങ്ങളിലെ നേട്ടങ്ങള് പാളം തെറ്റുകയും ചെയ്തു. ഈ മാനുഷിക ദുരന്തത്തോട് ലോകത്തിന്‍റെ പ്രതികരണം ആവശ്യമാണെന്ന് സല്‍മാന് പറഞ്ഞു. ഈ വെല്ലുവിളിയെ നേരിടാന് നമ്മള് ഒത്തുചേര്‍ന്ന് സഹകരിക്കുമെന്നാണ് ലോകം പ്രതീക്ഷിക്കുന്നതെന്ന് അദ്ദേഹം പ്രത്യാശ പ്രകടിപ്പിച്ചു.\nഈ പകര്‍ച്ചവ്യാധി നേരിടാന് ലോകാരോഗ്യ സംഘടനയുടെ പൂര്‍ണ പിന്തുണ ലഭിക്കുമെന്ന് സല്‍മാന് പറഞ്ഞു. ഇതിനായി, ഗവേഷണത്തിന് ധനസഹായം നല്‍കുക, മെഡിക്കല്, വാക്സിന് വികസിപ്പിക്കുക, മെഡിക്കല് സപ്ലൈസ്, ഉപകരണങ്ങള് എന്നിവയുടെ ലഭ്യത ഉറപ്പാക്കുക എന്നിവയാണ്. മാത്രമല്ല, ഭാവിയില് പകര്‍ച്ചവ്യാധികളെ നേരിടാനും തയ്യാറാകേണ്ടതുണ്ട്. ആഗോള വളര്‍ച്ച മന്ദഗതിയിലായതും സാമ്പത്തിക വിപണികളിലെ പ്രതിസന്ധിയും മൂലം പകര്‍ച്ചവ്യാധിയുടെ സാമ്പത്തികവും സാമൂഹികവുമായ ആഘാതം കുറയ്ക്കുതില് ജി 20 പ്രധാന പങ്ക് വഹിക്കുന്നുണ്ട്.\nഈ പകര്‍ച്ചവ്യാധിയോടുള്ള പ്രതികരണമായി ഫലപ്രദമായ ഏകോപനത്തോടെ ആഗോള സമ്പദ്‌വ്യവസ്ഥയെ പുനര്‍നിര്‍മ്മിക്കേണ്ടതിന്‍റെ ആവശ്യകതയെക്കുറിച്ച് സല്‍മാന് പ്രസ്താവിച്ചു. ദുരിതാശ്വാസ പാക്കേജ്, രക്ഷാപ്രവര്‍ത്തനത്തിനായി സ്വീകരിച്ച നടപടികള്, നയങ്ങള്, ജോലി ലാഭിക്കാനുള്ള മാര്‍ഗങ്ങള് എന്നിവ അദ്ദേഹം സ്വാഗതം ചെയ്തു. വികസ്വര രാജ്യങ്ങളെ ഈ ദുരന്തത്തെയും അതിന്‍റെ അനന്തരഫലങ്ങളെയും മറികടക്കാന് സഹായിക്കുന്നതിനെക്കുറിച്ചും അദ്ദേഹം സംസാരിച്ചു.\nകഴിഞ്ഞയാഴ്ച സൗദി കിരീടാവകാശി മുഹമ്മദ് ബിന് സല്‍മാനും പ്രധാനമന്ത്രി നരേന്ദ്ര മോദിയും തമ്മില് ഫോണിലൂടെ വെര്‍ച്വല് മീറ്റിംഗിനെക്കുറിച്ച് ആശയവിനിമയം നടത്തിയിരുന്നു. സൗദി അറേബ്യയാണ് ഈ മീറ്റിംഗ് മുഴുവനും ഏകോപിപ്പിച്ചത്. ഓസ്ട്രേലിയന് പ്രധാനമന്ത്രി സ്കോട്ട് മോറിസണുമായും ഇക്കാര്യം പ്രധാനമന്ത്രി മോദി ചര്‍ച്ച ചെയ്തിരുന്നു. ലോകത്തെ 198 രാജ്യങ്ങളില് കൊറോണ വൈറസ് മൂലം ഇതുവരെ 21000ത്തിലധികം ആളുകള്‍ക്ക് ജീവന് നഷ്ടപ്പെട്ട സമയത്താണ് ജി 20 രാജ്യങ്ങളുടെ ഈ യോഗം നടക്കുന്നത്. ഈ പ്രതിസന്ധി നേരിടാന് ഇന്ത്യ ഉള്‍പ്പെടെ ലോകത്തെ പല രാജ്യങ്ങളിലും ലോക്ക്ഡൗണ് പ്രഖ്യാപിച്ചിട്ടുണ്ട്.


Follow us:2020-08-14 10:52:35\nതങ്കമ്മ കുരുവിള അമേരിക്കയിൽ നിര്യാതയായി\nReporter:Santhosh Pandalam 13-Feb-2020\nതിരുവല്ല: എടത്വാ നെടുങ്ങാട്ട് കളത്തിൽ പരേതനായ പാസ്റ്റർ എൻ. ടി. കുരുവിളയുടെ ഭാര്യാ തങ്കമ്മ 87 വയസ് 2020 ഫെബ്രുവരി 13 ന് അമേരിക്കയിൽ നിര്യാതയായി.\nകുമ്പനാട് നെല്ലിമലയിൽ ചെള്ള കത്ത് പോയിക്കൽ പരേതനായ പാസ്റ്റർ വി.ജെ. ജോർജിൻ്റെ മകളാണ്. മഹാരാഷ്ട്ര സോളപ്പൂരിൽ ദീർഘ കാലമായി താമസം ചെയ്തിരുന്ന സമയത്ത് സുവിശേഷ പ്രവർത്തനത്തോട് സഭാ സ്ഥാപിക്കുകയും ഏറെ കഷ്ടപ്പാടുകൾ അനുഭവിച്ചിട്ടുണ്ട്. ആദ്യകാല പെന്തെക്കോസ്ത് സഭക്ക് തുടക്കം കുറിച്ചിട്ടുള്ള വ്യക്തികളിൽ ഒരാളാണ്.\nമക്കൾ: മോളി മാത്യൂ, ജോളി ഫിലിപ്പ്, സൂസി ശമുവേൽ, തോമസ് കുരുവിള.\nമരുമക്കൾ: ഫിന്നി മാത്യൂ, പാസ്റ്റർ പി.വൈ. ഫിലിപ്പ്, പാസ്റ്റർ ഉമ്മൻ എബനേസർ (എല്ലാവരും അമേരിക്കയിൽ).


'ചാനൽ ചർച്ചകളിലെ വിദ്വേഷം നമ്മുടെ വ്യവസ്ഥയുടെ ഭാഗമായി മാറിയിരിക്കുന്നു': ആംനെസ്റ്റി ഡയറക്ടർ ആകാർ പട്ടേലിന് പറയാനുള്ളത്\n"ചാനൽ ചർച്ചകളിലെ വിദ്വേഷം നമ്മുടെ വ്യവസ്ഥയുടെ ഭാഗമായി മാറിയിരിക്കുന്നു": ആംനെസ്റ്റി ഡയറക്ടർ ആകാർ പട്ടേലിന് പറയാനുള്ളത്\n29 Oct 2018 10:41 AM GMT\nഈ വാരത്തിൽ എന്റെ ഓഫീസിലേക്ക് കടന്നുവന്ന അന്വേഷണ ഏജൻസിയിലെ ഒരാളുമായി കുറച്ചുനേരം സംസാരിക്കുകയുണ്ടായി. അദ്ദേഹത്തിന് ഏതാണ്ട് എന്റെ പ്രായമാണ്. അമ്പതു വയസ്സിന്റെ ചുറ്റുവട്ടത്തിൽ. അദ്ദേഹം പറഞ്ഞ കാര്യങ്ങള് കേട്ട് ഞാനമ്പരന്നു. അവ എന്തായിരുന്നുവെന്നത് ഒരൽപം കഴിയുമ്പോൾ നിങ്ങളോട് ഞാൻ പറയാം. അതിനു മുമ്പ് നമുക്ക് യുനൈറ്റഡ് സ്റ്റേറ്റ്സിലേക്കൊന്നു നോക്കാം. പ്രസിഡണ്ട് ഡോണൾഡ് ട്രംപിന്റെ പാർട്ടിയിൽ അംഗമെന്ന് തിരിച്ചറിയപ്പെട്ട ഒരാൾ ട്രംപിന്റെ രാഷ്ട്രീയ എതിരാളികൾക്ക് ബോംബുകൾ അയച്ചു കൊടുത്തു. ഈ ബോംബുകൾ അയച്ചു കിട്ടിയവരിൽ മുൻ പ്രസിഡണ്ട് ബാരക് ഒബാമ, ഹില്ലരി ക്ലിന്റൺ, ട്രംപ് നേരത്തെ വിമർശനമുന്നയിച്ച ചില ഇന്റലിജൻസ് ഓഫീസർമാർ, 2020ൽ പ്രസിഡണ്ട് തെരഞ്ഞെടുപ്പിൽ മത്സരിക്കാനിടയുള്ള കമലാ ഹാരിസ് എന്ന ഇന്ത്യൻ വശജ എന്നിവർ ഉൾപ്പെടുന്നു.\nയുനൈറ്റഡ് സ്റ്റേറ്റ്സിലെ രാഷ്ട്രീയ ചർച്ചകളുടെ നിലവാരം (പ്രത്യേകിച്ചും ബാരക് ഒബാമ ഓഫീസ് വിട്ടതിനു ശേഷം) എന്താണെന്ന് നമുക്കറിയാം. ട്രംപ് പ്രശ്നങ്ങളെയെല്ലാം കുട്ടിക്കളികളെപ്പോലെ ലളിതവൽക്കരിച്ചു. എല്ലാക്കാര്യങ്ങളും നല്ലത്-ചീത്തത്, വെളുപ്പ്-കറുപ്പ് എന്നിങ്ങനെ കാണാൻ തുടങ്ങി. ഇന്ത്യൻ രാഷ്ട്രീയ വ്യവഹാരങ്ങളുടെ സാഹചര്യത്തിലേക്ക് ഇതിനെ പരിഭാഷപ്പെടുത്തിയാൽ ഒന്നുകിൽ ദേശഭക്തൻ അല്ലെങ്കിൽ ദേശദ്രോഹി എന്ന് വരും.\nകുടിയേറ്റത്തിന്റെ പ്രശ്നം മുന്നിലെത്തിയപ്പോൾ, ട്രംപ് ആക്രാമകവും രോഷാകുലവുമായ നിലപാടെടുത്തു. ഇത് ഉടനെ അവസാനിപ്പിക്കേണ്ട ഒരു പ്രശ്നമാണെന്നും അവസാനിച്ചില്ലെങ്കിൽ താൻ ബലപ്രയോഗത്തിന് മുതിരുമെന്നും അദ്ദേഹം പ്രഖ്യാപിച്ചു. വേലികൾ കെട്ടിത്തിരിക്കാൻ തുടങ്ങി. യുഎസ്സിലേക്ക് വിസയില്ലാതെ വന്നവരെന്ന് ആരോപിക്കപ്പെട്ടവരുടെ കുട്ടികളെ മാതാപിതാക്കളിൽ നിന്നും വേർപെടുത്തി.\nഡെമോക്രാറ്റുകളും ബിസിനസ്സ് സമൂഹവും പറയുന്നത് മെക്സിക്കോ അതിർത്തി കടന്നെത്തുന്ന ഇത്തരം 'ബ്ലൂകോളർ തൊഴിലാളികൾ' രാജ്യത്തിന്റെ സാമ്പത്തിക വളർച്ചയെ സഹായിക്കുന്നുണ്ടെന്നാണ്. ഇന്ത്യൻ സോഫ്റ്റ്‌വെയർ എൻജിനീയർമാർക്ക് ബിസിനസ്സ് വിസ നിഷേധിക്കണമെന്ന ട്രംപിന്റെ നയം ഐടി ബിസിനസ്സിനെ തകർക്കുമെന്ന് സിലിക്കൺ വാലി പറഞ്ഞു കൊണ്ടിരിക്കുന്നു. പക്ഷെ, ട്രംപിന്റെയും അദ്ദേഹത്തിന്റെ അണികളെയും സംബന്ധിച്ചിടത്തോളം പ്രശ്നം വളരെ കൃത്യമാണ്: അമേരിക്ക ശുദ്ധം പാലിച്ച് നിൽക്കണം. മെക്സിക്കോക്കാർ ബലാൽസംഗക്കാരും ക്രിമിനലുകളുമാണ്, ഇന്ത്യാക്കാരാകട്ടെ അമേരിക്കക്കാർ അവകാശപ്പെട്ട തൊഴിലും പണവും തട്ടിയെടുക്കുന്നവരാണ്. വെളുത്ത വർഗക്കാരുടേതല്ലാത്ത എല്ലാ രാജ്യങ്ങളും വൃത്തികെട്ട (shit-hole) ഇടങ്ങളാണ് ട്രംപിന്. ഇതൊരു തരം ആക്രാമകമായ വാചാലതയാണ്. ഇത് രാഷ്ട്രീയ ചര്‍ച്ചയിലേക്ക് കുത്തിവെക്കപ്പെടുമ്പോൾ ഹിംസയാണ് പ്രചോദിപ്പിക്കപ്പെടുകയും ഉൽപ്പിക്കപ്പെടുകയും ചെയ്യുന്നത്. ഈ ഹിംസ രാഷ്ട്രീയരംഗത്തേക്ക് കടന്നു കഴിഞ്ഞുവെന്നതിന് പടിഞ്ഞാറൻ നാടുകളിലെ സമീപകാല സംഭവവികാസങ്ങൾ തെളിയിക്കുന്നു. അമേരിക്കയിൽ ഹൗസ് ഓഫ് റെപ്രസെന്റേറ്റീവ്സിലെ (നമ്മുടെ ലോകസഭയുടെ അവരുടെ പതിപ്പ്) ഗബ്രില്ലെ ജിഫോർഡ്സ് എന്ന അംഗം വെടിയേറ്റ് മരിച്ചത് 2011ലാണ്. റിപ്പബ്ലിക്കൻ പാർട്ടിയുടെ തീവ്രവാദ ഗ്രൂപ്പായ 'ടീ പാർട്ടി'യിലെ ഒരാളാണ് ഈ വെടിവെപ്പിന് ഉത്തരവാദി. കുടിയേറ്റത്തോട് അനുഭാവം പുലർത്തിയ ഒരു യുകെ പാർലമെന്റംഗം, ജോ കോക്സ് എന്ന സ്ത്രീ വെടിയേറ്റ് മരിച്ചത് 2016ലാണ്. വെളുത്ത വർഗക്കാരെ ചതിച്ചവൾ എന്നാണ് കൊലയാളി ഇവരെ വിശേഷിപ്പിച്ചത്.\nഇനി ഞാൻ തുടക്കത്തിൽ പറഞ്ഞ ആ വ്യക്തിയിലേക്ക് വരാം. റെയ്ഡ് ചെയ്യുന്ന സംഘത്തിനൊപ്പമാണ് ഇയാളെത്തിയത്. കാഴ്ചയിൽ വളരെ ശാന്തനും ബുദ്ധിമാനുമായ ഒരാളെപ്പോലെ തോന്നിച്ചു. അദ്ദേഹം ഉൾപ്പെടുന്ന ഏജൻസി ധനമന്ത്രാലയത്തിനു കീഴിൽ വരുന്നതാണ്. എന്തായാലും, അവരുടെ എല്ലാ നോട്ടവും ഞങ്ങൾ എന്തോ ദേശവിരുദ്ധ പ്രവർത്തനം നടത്തുന്നുവെന്ന് തെളിയിക്കാനുള്ള താൽപര്യത്തോടെയായിരുന്നു. അവരിലൊരാൾ ആ വാക്ക് ഉപയോഗിക്കുകയും ചെയ്തു.\nസർക്കാരിനകത്തും ഇതെല്ലാം നടക്കുന്നുവെന്ന് കണ്ട് ഞാനാകെ അമ്പരന്നു പോയി. ചുറ്റുമുള്ള സങ്കീർണമായ പ്രശ്നങ്ങളെ ലളിതവൽക്കരിച്ച് കുട്ടിക്കളിയാക്കി ചുരുക്കുന്ന നമ്മുടെ ടെലിവിഷൻ ചാനൽ ചർച്ചകളിലെ വെറുപ്പും വിദ്വേഷവുമെല്ലാം മുഖ്യധാരയിലെത്തി എന്നു മാത്രമല്ല, അവ നമ്മുടെ വ്യവസ്ഥയുടെ ഒരു ഭാഗം കൂടിയായി മാറിയിരിക്കുന്നു. ഞാൻ വളരെ ശാന്തമായി അദ്ദേഹത്തോട് റെയ്ഡിന്റെ കാര്യങ്ങൾ അന്വേഷിക്കാൻ ശ്രമിച്ചു. പക്ഷെ അദ്ദേഹമെന്നെ തടഞ്ഞു. തനിക്ക് ദേഷ്യം വരുന്നുണ്ടെന്ന് അദ്ദേഹം പറഞ്ഞു.\nനമ്മുടെ രാജ്യം വളരെ അപകടകരമായ സമയത്തിലൂടെ നീങ്ങുകയാണ്. വളരെപ്പെട്ടെന്നാണ് നാമിവിടെ എത്തിയത്....\n(ആംനസ്റ്റി ഇന്റർനാഷണൽ ഇന്ത്യ എക്സിക്യുട്ടീവ് ഡയറക്ടർ ആകാർ പട്ടേൽ തങ്ങളുടെ ഓഫീസിൽ നടന്ന എൻഫോഴ്സ്മെന്റ് ഡയറക്ടറേറ്റ് റെയ്ഡിന്റെ പശ്ചാത്തലത്തിൽ എഴുതിയ ലേഖനം കൂടുതൽ വായിക്കാം.)\nAakar Patel amnesty Amnesty International India anti national raid


രാജ്യത്തെ സംരക്ഷിച്ച ഭടന് മക്കളുടെ സുരക്ഷ ഉറപ്പാക്കാൻ സാധിച്ചില്ല! ഇറ്റുവീഴാൻ കണ്ണീർപോലുമില്ലാത്തവരുടെ നൊമ്പരം ആരറിയുന്നു.... - RashtraDeepika\nഎൻഡോസൾഫാൻ വിഷലിപ്തമായ മണ്ണിൽ അന്ധരായി ജീവിക്കുന്ന ഹതഭാഗ്യർക്കെല്ലാം ജീവിതം ആശങ്കകളുടേതാണ്.\nഅച്ഛനോ അമ്മയ്ക്കോ ജോലിയോ പെൻഷനോ ഉണ്ടെങ്കിൽ സർക്കാർ ആനുകൂല്യങ്ങൾ നിഷേധിക്കുന്ന സാഹചര്യമാണ്. ചലിക്കാൻ പരസഹായം വേണ്ടവരും മാരകരോഗങ്ങളാൽ വലയുന്നവരുമാണ് ഇവരെല്ലാം.\nകണ്ണിനെ മൂടിയ ഇരുട്ടിനൊപ്പം ബുദ്ധിമാന്ദ്യം, തളർച്ച, മുഴകൾ എന്നിങ്ങനെ നീറുന്ന ആകുലതകളെ നേരിടുന്നവർക്കാണ് കുടുംബവരുമാനം മാനദണ്ഡമാക്കി സാന്പത്തിക ആനുകൂല്യങ്ങൾ നിഷേധിക്കപ്പെടുന്നത്.\nകുടുംബ മാസവരുമാനം എണ്ണായിരം രൂപയാണ് സാന്പത്തിക ഇളവുകൾക്കും പഠന ആനുകൂല്യങ്ങൾക്കും പരിധി നിശ്ചയിച്ചിരിക്കുത്.\nരക്ഷിതാക്കളുടെ വരുമാനം അന്ധരായ മക്കൾക്കും ബാധകമാക്കുന്നതിൽ അനീതിയുണ്ടെന്നതാണ് ഇരകൾക്കു പറയാനുള്ളത്.\nഅച്ഛനമ്മമാരുടെ കാലശേഷം ഇവരെ ആരു സംരക്ഷിക്കുമെന്നോ എങ്ങനെ ജീവിക്കുമെന്നോ ചോദിച്ചാൽ ഉത്തരമില്ല.\nകാഴ്ചവൈകല്യത്തെ തോൽപിച്ച് ഉന്നതപഠനം നേടിയവർക്കെങ്കിലും സർക്കാർ ജോലി ഉറപ്പാക്കിയാൽ ഒരു പരിധിവരെ സുരക്ഷിതരാകാം.\nപെരിയ വടക്കേക്കര പുളിയപ്പുറം വിമുക്തഭടൻ അച്യുതന്‍റെയും ശോഭനയുടെയും മക്കളായ ശിവരാജിനും അനുജത്തി രേഖയ്ക്കും കാഴ്ചയില്ല.\nബിരുദാനന്തരബിരുദവും ബിഎഡും പാസായ ഇരുവരും സർക്കാർ ജോലിക്കായി പരീക്ഷകൾ എഴുതുകയാണ്.\nരേഖ ധർമശാലയിലെ അന്ധവിദ്യാലയത്തിൽ താൽക്കാലിക അധ്യാപികയുമാണ്. അച്ഛൻ വിമുക്തഭടനാണെന്നതാണ് ഇവർക്ക് പഠന ആനുകൂല്യങ്ങൾ നിഷേധിക്കപ്പെടാൻ കാരണമായത്.\nരാജ്യത്തെ സംരക്ഷിച്ച ഭടന് മക്കളുടെ സുരക്ഷ ഉറപ്പാക്കാൻ സാധിക്കുന്നില്ലെന്നതാണ് ഈ ദുരിതഭൂമിയിലെ അനുഭവം.\nഅടഞ്ഞുപോയതും തിമിരം മൂടിയതുമായ കണ്ണുകളിൽ ഇറ്റുവീഴാൻ കണ്ണീർപോലുമില്ലാത്തവരുടെ നൊന്പരം ആരറിയുന്നു.\nഅന്ധതയും വൈകല്യങ്ങളുമുള്ളവർക്ക് വരുമാനം എൻഡോസൾഫാൻബാധിതർക്ക് അനുവദിച്ചിരിക്കുന്ന തുശ്ചമായ പെൻഷൻ മാത്രമാണ്.\nഇതാവട്ടെ ആറും ഏഴും മാസം മുടങ്ങുകയും ചെയ്യുന്നു. പഠനത്തിനും യാത്രകൾക്കും കടം ചോദിച്ചുനടക്കുന്നവരും ബാധ്യതകളിൽ ഉഴലുന്നവരും പലരാണ്.\nതനിയെ വസ്ത്രം കഴുകാനോ പാചകം ചെയ്യാനോ സാധിക്കാത്തവർ. തുച്ഛമായ രണ്ടായിരം രൂപ പെൻഷനല്ലാതെ എല്ലാ ആനുകൂല്യങ്ങളും ഇവർക്ക് നിഷേധിക്കപ്പെട്ടിരിക്കുന്നു.\nദിവസം തികച്ചു 100 രൂപ പോലും സമാശ്വാസം ലഭിക്കാത്തവരാണ് കാസർകോട്ടെ വിഷമഴയുടെ ഇരകൾ.\nകോവിഡ് പ്രതിസന്ധിക്കിടെ പെൻഷൻകൂടി മുടങ്ങിയതോടെ എൻഡോസൾഫാൻ അവകാശദിനത്തിലും മരുന്ന് വാങ്ങാൻ പണമില്ലാതെ വലയുകയാണിവർ.\nദുരിത ബാധിതരുടെ സംഘടനകൾ ഇക്കാര്യം സർക്കാരിന്‍റെ ശ്രദ്ധയിൽപ്പെടുത്തിയെങ്കിലും ഫലമുണ്ടായില്ല.\nകിടപ്പിലായവർക്ക് രണ്ടായിരം രൂപയും മറ്റുള്ളവർക്ക് 1700 രൂപയുമാണ് പരമാവധി പെൻഷൻ. ഇവർ മറ്റെന്തെങ്കിലും പെൻഷൻ വാങ്ങുന്നുണ്ടെങ്കിൽ 500 രൂപ കുറവു വരും.


കാടറിഞ്ഞും കനവുണർന്നും | mayiladum-ecotourism | Manorama-Travel-Wild\nശിവപ്രസാദ് പാലോട് October 04, 2017 03:54 PM IST\nഇടതൂർന്ന മുളങ്കാടിന്റെ തണൽ നുകരണോ.. ഏതുകാലത്തും വീശിയടിക്കുന്ന കാറ്റിന്റെ കുളിരറിയണോ.. ഇതാ കരിങ്കല്ലത്താണി തൊടുക്കാപ്പ് മയിലാടുംപാറ ഇക്കോ ടൂറിസം കേന്ദ്രം നിങ്ങളെ വിളിക്കുന്നു. കോഴിക്കോട് പാലക്കാട് ദേശീയപാതയിൽ പെരിന്തൽമണ്ണ മണ്ണാർക്കാട് റൂട്ടിൽ കരിങ്കല്ലത്താണിയുടെ തൊട്ടടുത്താണീ സുന്ദര ദൃശ്യം. ദേശീയപാതയോട് ചേർന്നാണ് കേന്ദ്രത്തിന്റെ കവാടം.\nമുളങ്കാടിന് ഇടയിൽ ചെങ്കല്ല് കൊണ്ടാണ് കെട്ടിയ കെട്ടിടങ്ങൾ. സംസ്ഥാനത്തെ സംരക്ഷിത വന പ്രദേശങ്ങളെ കുറിച്ചുള്ള ഫോട്ടോ ഗാലറി സ്ഥാപിച്ച ഇന്റർപ്രേട്ടെഷൻ സെന്റർ ,വനവിഭവങ്ങൾ ലഭ്യമായ വനവിഭവ കേന്ദ്രം തുടങ്ങിയ സംവിധാനങ്ങളുണ്ട്. വൈകാതെ കുട്ടികളുടെ പാർക്കും ഇക്കോ ടീ ഷോപ്പും വനത്തിനകത്ത് ചെറു കുടിലുകളും ഏറുമാടങ്ങളും ഒരുങ്ങും. മയിലാടും പാറയിലെക്കുള്ള ട്രക്കിങ് പാത കൂടി വകുപ്പ് വിഭാവനം ചെയ്യുന്നുണ്ട്.\nകവാടത്തിൽ നിന്നു കാടിനുള്ളിലേക്ക് മയിലാടും പാറയിലേക്കുള്ള വഴി വന്നാൽ കാട്ടുപാതയുടെ വശ്യതയറിയാം. സാഹസികതയുടെ ആഴമളക്കേണ്ടവർക്ക് ഇഷ്ടം പോലെ അവസരം. ചെങ്കുത്തായ പാറയുടെ മുകളിലൂടെയുള്ള യാത്രയിൽ താഴെയുള്ള പ്രദേശങ്ങളുടെ ദൃശ്യം എല്ലാ ക്ഷീണവും തീർക്കും. മുകളിലെത്തിയാൽ മയിലാടും പാറ നിങ്ങളെ സ്വാഗതം ചെയ്യും. സമുദ്ര നിരപ്പിൽ നിന്ന് ആയിരം മീറ്ററിന് അടുത്ത് ഉയരമുള്ള ഇവിടെ കോടയും തണുപ്പും സ്വാഭാവികം. അമ്മിനിക്കാടൻ മലയും എടത്തനാട്ടുകര വനവും അട്ടപ്പാടി കുന്നുകളും ദൂരെ ഒഴുകുന്ന മുറിയങ്കണ്ണിപ്പുഴയും ചെറുകുന്നുകളും എല്ലാം മയിലാടിയിൽ നിന്നുള്ള കാഴ്ചകൾ.\nതച്ചനാട്ടുകര പഞ്ചായത്തിൽ ഉൾപ്പെട്ട തൊടുക്കാപ്പ് നിക്ഷിപ്ത വനപ്രദേശത്ത് 2014 ഫെബ്രുവരിയിലാണ് ഇക്കോ ടൂറിസം കേന്ദ്രത്തിന്റെ പണി ആരംഭിച്ചത്. തിരുവിഴാംകുന്ന് റേഞ്ചിൽപ്പെട്ട 29 ഏക്കർ വന പ്രദേശത്താണ് പദ്ധതി. മികച്ച ഇക്കോടൂറിസം പദ്ധതിയായി ഇതിനെ മാറ്റിയെടുക്കാനാണ് വനം വകുപ്പ് ഒരുങ്ങുന്നത് . പരിസ്ഥിതിദിനമായ 2017 ജൂൺ അഞ്ചിനാണ് കേന്ദ്രം തുറന്നുകൊടുത്തത്. രാവിലെ മുതൽ വൈകിട്ട് നാലു വരെയാണ് കേന്ദ്രം പ്രവർത്തിക്കുന്നത്. തിങ്കളാഴ്ച കേന്ദ്രം തുറന്നു പ്രവർത്തിക്കില്ല. തൊടുക്കാപ്പ് വന സംരക്ഷണ സമിതിക്കാണ് പരിപാലന ചുമതല.


ആണുങ്ങള് അയല കഴിച്ചാല്.... | Health Benefits Of Eating Mackerel - Malayalam BoldSky\n» ആണുങ്ങള് അയല കഴിച്ചാല്....\nUpdated: Monday, November 27, 2017, 13:45 [IST]\nമീനുകളോട് പ്രത്യേക ഇഷ്ടമുണ്ട് മലയാളികള്‍ക്കെന്നു പറഞ്ഞാല് തെറ്റില്ല. മീന് വറുത്തതും മീന്‍കറിയും മീന് പൊള്ളിച്ചതും പൊരിച്ചതുമെല്ലാം മലയാളികള്‍ക്ക് ഏറെ പ്രിയവുമാണ.്\nആരോഗ്യത്തിന്റെ മികച്ച ഉറവിടമാണ് മീന്. ഇത് ഒമേഗ ഫാറ്റി ആസിഡുകളാണ് സമ്പന്നമാണ്. ഇതുകൊണ്ടുതന്നെ ഹൃദയാരോഗ്യത്തിന് ഏറെ നല്ലതുമാണ്. നല്ല കൊളസ്‌ട്രോളിന്റെ മികച്ച ഉറവിടം എന്നു പറയാം. കണ്ണിന്റേയും തലച്ചോറിന്റേയുമെല്ലാം ആരോഗ്യത്തിന് മികച്ച ഒന്നാണ് മീന്. ഇത് കറി വച്ചു കഴിച്ചാലാണ് ആരോഗ്യഗുണങ്ങള് കൂടുതല് ലഭിയ്ക്കുകയെന്നതും ഏറെ പ്രധാനം.\nമലയാളികള്‍ക്കു പ്രിയപ്പെട്ട മീനുകളില് ചാളയും അയിലയുമെല്ലാം ഏറെ പ്രധാനമാണ്. ഇതില് തന്നെ നല്ല പുളിയും എരിവുമിട്ടു വയ്ക്കുന്ന അയലക്കറി ഏറെ സ്വാദിഷ്ടവുമാണ്.അയല പൊതുവെ സുലഭമായി ലഭിയ്ക്കുന്ന ഒരു മീനാണ്.\nഅയല അഥവാ മാക്കറലിന് ആരോഗ്യഗുണങ്ങള് ഏറെയുണ്ട്. പൊതുവെ അത്ര വിലയില്ലാത്ത മത്സ്യഇനമായ ഇത് പല ആരോഗ്യഗുണങ്ങളും നല്‍കുന്ന ഒന്നു കൂടിയാണ്. അയലത്തല അളിയനും കൊടുക്കില്ലെന്ന പഴഞ്ചൊല്ലു പോലും നമ്മള് മലയാളികള്‍ക്കിടയിലുണ്ട്.\nവൈറ്റമിന് കെ ധാരാളം അടങ്ങിയിട്ടുള്ള ഒന്നാണ് അയല. ഇതുകൊണ്ടു തന്നെ ഹൃദയാരോഗ്യത്തിന് ഏറെ ഗുണകരവും. കാല്‍സ്യം അടിഞ്ഞു കൂടി ഹൃദയധമനികളില് ബ്ലോക്കില്ലാതിരിയ്ക്കാന് വൈറ്റമിന് കെ ഏറെ പ്രധാനമാണ്. വൈറ്റമിന് ഡിയുടെ പോലെ ഇന്നത്തെ കാലത്ത് പലരിലും വൈററമിന് കെ അഭാവം പല രോഗങ്ങളും ഉണ്ടാക്കുന്നുണ്ട്.\nഇത് രക്തത്തിലെ കൊളസ്‌ട്രോള് തോതു കുറയ്ക്കാന് ഏറെ നല്ലതാണ്. കൊളസ്‌ട്രോളാണ് പലപ്പോഴും ഹൃദയ പ്രശ്‌നങ്ങള്‍ക്കുള്ള പ്രധാന കാരണമാകുന്നത്. മീന് കറി വച്ചോ ഗ്രില് ചെയ്‌തോ കഴിയ്ക്കാന് ശ്രദ്ധിയ്ക്കുക.\nസന്ധിവാതം പോലുള്ള രോഗങ്ങള് കൊണ്ടുണ്ടാകുന്ന വേദന മാറാന് അയല എറെ നല്ലതാണ്. വാതം കൊണ്ടുള്ള വേദന മാറാനുള്ള നല്ലൊരു വഴിയാണിത്. സൈറ്റോകിനീന്‍സ്, ല്യൂക്കോസൈറ്റ്‌സ് എന്നിവയെ സ്വാധീനിച്ചാണ് ഇതു സാധിയ്ക്കുന്നത്.\nതലച്ചോറിന്റെ ആരോഗ്യത്തിന് ഏറെ ഗുണകരമായ ഒന്നാണ് അയലയിലെ വൈറ്റമിന് ബി, ഒമേഗ3ഫാറ്റി ആസിഡുകള്, ഡിഎച്ച്എ എന്നിവയാണ് ഇതിനു സഹായിക്കുന്നത്. ഡിപ്രഷന്, ഓര്‍മപ്രശ്‌നങ്ങള്, സ്‌കീസോഫീനിയ പോലുള്ള അസുഖങ്ങള് തടയാന് ഇത് ഏറെ നല്ലതാണ്.\nനല്ലൊരു പ്രോട്ടീന് ഉറവിടം കൂടിയാണ് അയല. ഇതുകൊണ്ടുതന്നെ വിശപ്പു കുറച്ചു തടി കുറയ്ക്കാന് നല്ലത്. മസിലുകളുടെ വളര്‍ച്ചയ്ക്കും പ്രോട്ടീനുകള് ഏറെ അത്യാവശ്യമാണ്. ഇതിനു പുറകെ കോശങ്ങളുടെ ആരോഗ്യത്തിനും ഇത് ഏറെ ഉത്തമമാണ്.\nഅയല സെലീനിയം സമ്പുഷ്ടമാണ്. ഇതുകൊണ്ടുതന്നെ ശരീരത്തിന്റെ പ്രതിരോധശേഷി വര്‍ദ്ധിപ്പിയ്ക്കാന് ഏറെ ഉത്തമവും. ഇതിന് ആന്റി ഓക്‌സിഡന്റ് ഗുണങ്ങളുള്ളതു കൊണ്ടുതന്നെ ക്യാന്‍സര് പോലുള്ള രോഗങ്ങള് തടയാനും ഏറെ നല്ലതാണ്.\nകണ്ണിന്റെയും ചര്‍മത്തിന്റെയും ആരോഗ്യത്തിന്\nവൈറ്റമിന് ഇ ധാരാളം അടങ്ങിയ ഒന്നാണ് അയല. ഇത് കണ്ണിന്റെയും ചര്‍മത്തിന്റെയും ആരോഗ്യത്തിന് ഏറെ നല്ലതുമാണ്. കാഴ്ചപ്രശ്‌നങ്ങള്‍ക്കുള്ള നല്ലൊരു പരിഹാരമാണ് വൈറ്റമിന് ഇ. ഇതുപോലെ ചര്‍മത്തിന്റെ ഇലാസ്റ്റിസിറ്റി വര്‍ദ്ധിപ്പിയ്ക്കാനും ഏറെ അത്യാവശ്യം. ഇത് ചുളിവുകള് അകറ്റുവാന് സഹായിക്കുന്നു.\nഅയലയില് വൈറ്റമിന് ബി 12 അടങ്ങിയിട്ടുണ്ട്. ഇത് എനര്‍ജി വൈറ്റമിന് എന്നാണ് പൊതുവെ അറിയപ്പെടുന്നത്. ഇതിന്റെ കുറവ് ശരീരത്തിന് തളര്‍ച്ചയും ഡിപ്രഷനുമെല്ലാമുണ്ടാക്കുന്ന ഒരു ഘടകമാണ്.\nശരീരത്തിന്റെ പൊതുവായ പ്രവര്‍ത്തനത്തിന് ഇലക്ട്രോളൈറ്റുകള് അത്യാവശ്യമാണ്. കാല്‍സ്യം, മഗ്നീഷ്യം, സോഡിയം, പൊട്ടാസ്യം എന്നിവയാണ് പൊതുവെ ഇലക്ട്രോളൈറ്റുകള് എന്ന് അറിയപ്പെടുന്നത്. ഇത് നാഡികളുടേയും മസിലുകളുടേയും പ്രവര്‍ത്തനത്തിന് അത്യാവശ്യമാണ്. രക്തത്തിന്റെ പിഎച്ച് തോത് കൃത്യമായി നില നിര്‍ത്താന് അത്യാവശ്യവും.\nസിങ്കിന്റെ നല്ലൊരു ഉറവിടം\nസിങ്കിന്റെ നല്ലൊരു ഉറവിടം കൂടിയാണ് അയല. പുരുഷന്മാരിലെ ടെസ്‌റ്റോസ്റ്റിറോണ് ഹോര്‍മോണ് ഉല്‍പാദനത്തിന് ഇത് ഏറെ നല്ലതാണ്. ഈ ഹോര്‍മോണ് മസില് വളര്‍ച്ചയ്ക്കും ലൈംഗികശക്തിയ്ക്കുമെല്ലാം ഏറെ അത്യാവശ്യവുമാണ്.\nRead more about: health body fish ആരോഗ്യം ശരീരം മീന്\nHealth Benefits Of Eating Mackerel, read more to know about


ജയ് ഷായ്ക്കെതിരെ ആരോപണം: പ്രതിരോധിച്ച് ആർ.എസ്.എസ്\nന്യൂഡൽഹി: ബി.ജെ.പി ദേശീയ അദ്ധ്യക്ഷൻ അമിത് ഷായുടെ മകൻ ജയ് ഷായുടെ കമ്പനി അനധികൃതമായി ആനുകൂല്യങ്ങൾ നേടിയെടുത്തെന്ന ആരോപണത്തെ പ്രതിരോധിച്ച് ആർ.എസ്.എസ് രംഗത്തെത്തി. ജയ് ഷായ്ക്കെതിരായ തെളിവുണ്ടെങ്കിൽ മാത്രമെ അന്വേഷണം നടത്തേണ്ട ആവശ്യമുള്ളുവെന്ന് ഭോപ്പാലിൽ നടന്ന യോഗത്തിനിടെ ആർ.എസ്.എസ് അറിയിച്ചു.\nഅഴിമതി നടന്നതായി പ്രാഥമികമായി തെളിവുകൾ വേണമെന്ന് ആർ.എസ്.എസ് ജോയിന്റ് ജനറൽ സെക്രട്ടറി ദത്താത്രേയ ഹോസബലെ അഭിപ്രായപ്പെട്ടു. ജയ് ഷായുടെ ഉടമസ്ഥതയിലുള്ള കമ്പനിയുടെ വരുമാനത്തിൽ കഴിഞ്ഞ ഒരു വർഷത്തിനിടെ 16,000 മടങ്ങ് വർദ്ധനയുണ്ടായെന്ന മാദ്ധ്യമ റിപ്പോർട്ടാണ് ആരോപണത്തിന് ആധാരം.\nജയ് ഷായുടെ സ്വത്തിലുണ്ടായ വളർച്ചയെക്കുറിച്ച് സി.ബി.ഐ അന്വേഷണം ആവശ്യപ്പെട്ട് കോൺഗ്രസും ആംആദ്മി പാർട്ടിയും രംഗത്തെത്തിയിരുന്നു.\nഎന്നാൽ തെറ്റായ വാർത്ത പ്രസിദ്ധീകരിച്ച സ്ഥാപനത്തിനെതിരെ 100 കോടി രൂപ നഷ്ടപരിഹാരം ആവശ്യപ്പെട്ട് മാനനഷ്ടക്കേസ് ഫയൽ ചെയ്തതായും ജയ് ഷാ അറിയിച്ചിരുന്നു. ജയ് ഷായ്ക്കെതിരെ അന്വേഷണം വേണമെന്ന് ബി.ജെ.പിയുടെ മുതിർന്ന നേതാവും മുൻ കേന്ദ്ര മന്ത്രിയുമായ യശ്വന്ത് സിൻഹ ഉൾപ്പെടെയുള്ളവരും ആവശ്യപ്പെട്ടിട്ടുണ്ട്.


അബ്ബ വീണ്ടുമെത്തുന്നു; നാലു പതിറ്റാണ്ടിനു ശേഷം ലോകപ്രശസ്ത സ്വീഡിഷ് ബാൻഡ് വീണ്ടും ഒരുമിച്ചുപാടുന്നു | ABBA reunite after four decades\nഅബ്ബ വീണ്ടുമെത്തുന്നു; നാലു പതിറ്റാണ്ടിനു ശേഷം ലോകപ്രശസ്ത സ്വീഡിഷ് ബാൻഡ് വീണ്ടും ഒരുമിച്ചുപാടുന്നു\nറിയ ജോയ് September 05, 2021 10:54 AM IST\nഎന്തൊരു തിരിച്ചുവരവാണത്! ഇനിയൊരിക്കലും ഒരുമിച്ചൊരു സംഗീതവേദിയുണ്ടാകില്ലെന്ന ശപഥമെടുത്തു പിരിഞ്ഞ് 40 വർഷത്തെ ഇടവേളയ്ക്കു ശേഷം പുതിയൊരു ആൽബവുമായി അബ്ബ എന്ന സ്വീഡിഷ് മ്യൂസിക് ബാൻഡ് തിരിച്ചുവരുന്നു. പാശ്ചാത്യ സംഗീതപ്രിയരെ പുളകംകൊള്ളിക്കുന്ന ഈ വാർത്ത ഔദ്യോഗികമായി പുറത്തുവിട്ടത് അബ്ബ മ്യൂസിക് ബാൻഡിലെ ഗായകരായ ജോൺ യുൽവിയസും ബെന്നി ആൻഡേഴ്സണും തന്നെയാണ്. എഴുപതു വയസ്സു പിന്നിട്ട ഇരുവർക്കുമൊപ്പം ഇവരുടെ മുൻജീവിത പങ്കാളികളും അബ്ബ ബാൻഡിലെ ഗായികമാരുമായിരുന്ന ആഗ്നെതാ ഫാക്സ്റ്റോഗും ആനി ഫ്രീദും കൂടി കൈകോർത്തുകൊണ്ടാണ് പുതിയ ആൽബം ‘വൊയേജ്’ ഒരുക്കുന്നത്. നവംബർ 5നായിരിക്കും പുതിയ ആൽബത്തിന്റെ റിലീസ്. അടുത്ത വർഷം ‘അബ്ബ വൊയേജ്’ എന്ന പേരിൽ ലണ്ടനിൽ പുതിയൊരു വിർച്വൽ മ്യൂസിക് ഷോയും ഇവരുടെ സ്വപ്നങ്ങളിലുണ്ട്. ഹോളോഗ്രാം ടെക്നോളജിയുടെ സഹായത്തോടെ ഗായകർ ഡിജിറ്റൽ അവതാർ ആയി മാറിക്കൊണ്ടുള്ള ലൈവ് സ്റ്റേജ് ഷോ എന്നതായിരിക്കും ഷോയുടെ മുഖ്യ ആകർഷണം. അബ്ബയുടെ തന്നെ ഹിറ്റ് ഗാനങ്ങളുൾപ്പെടെ 22 ഗാനങ്ങളായിരിക്കും ഷോയിൽ അവതരിപ്പിക്കുക. കോവിഡ് പ്രതിസന്ധിയെത്തുടർന്ന് ഷോയുടെ സാങ്കേതിക പശ്ചാത്തലം ഒരുക്കുന്നതിൽ വന്ന കാലതാമസമാണ് പ്രോജക്ട് വൈകുന്നതിന്റെ കാരണമെന്നും അബ്ബസംഘം അറിയിച്ചു. 2018 മുതൽ പുതിയൊരു ആൽബത്തിനു വേണ്ടി വീണ്ടും ഒരുമിക്കുന്നതിന്റെ ആലോചന ഇവർ തുടങ്ങിയിരുന്നത്രേ.\nസ്വീഡനിലെ സ്റ്റോക്ഹോമിൽനിന്നു പോപ്പിലും ജാസിലും റോക്കിലും പാട്ടുകെട്ടിയ നാലു കൂട്ടുകാർ. ഇവരുടെ പേരുകളുടെ ആദ്യക്ഷരങ്ങൾ കൂട്ടിയിണക്കിയാണ് ആ പേരു തന്നെ: അബ്ബ. അബ്ബ ഒരു കാലത്തിന്റെ പ്രിയസംഗീതമായിരുന്നു. 1972 മുതൽ 1982 വരെയുള്ള പത്തുവർഷക്കാലം പാട്ടീണങ്ങളുടെ പടകുകളിൽ കടലേഴും താണ്ടി സംഗീതത്തിന്റെ പുത്തൻവൻകരകൾ തേടിയവർ.\nലോകത്തെമ്പാടുമായി അവരുടെ ആൽബങ്ങളും സിംഗിളുകളും 380 ദശലക്ഷം കോപ്പികളാണു കണ്ണടച്ചു തുറക്കുംവേഗം വിറ്റുപോയത്. ബീറ്റിൽസിനുശേഷം ലോകത്ത് ഏറ്റവുമധികം പാട്ടുകൾ വിറ്റുപോയതിന്റെ റെക്കോർഡും അബ്ബയുടേതാണ്. ഇംഗ്ലിഷ് സംസാരഭാഷയല്ലാത്ത സ്വീഡന്റെ ഗായകസംഘത്തെ പാശ്ചാത്യ ലോകത്ത് തരംഗം സൃഷ്ടിച്ചു. കാനഡ, ഓസ്ട്രേലിയ, അയർലൻഡ്, അമേരിക്ക, സൗത്ത് ആഫ്രിക്ക, സ്പെയിൻ... അങ്ങനെ ലോകഭൂപടത്തിൽ തന്നെ അബ്ബ പാട്ടുകൾകൊണ്ട് അടയാളപ്പെട്ടുകിടന്നു...\nജോണും ആൻഡേഴ്സണുമായിരുന്നു അബ്ബയുടെ ആദ്യപാട്ടുകാർ. ‘ഈസിന്റ് ഇറ്റ് ഈസി ടു സേ’.. ഇരുവരും ഒരുമിച്ചു ചെയ്ത ആ ഗാനമാണ് പിന്നീടങ്ങോട്ടുള്ള സംഗീതവേദികളിലേക്കു നടന്നു കയറാൻ അവർക്ക് ആത്മവിശ്വാസം നൽകിയത്. അബ്ബ എന്ന കൂട്ടുസംരംഭം അപ്പോഴും ഒരു സ്വപ്നമായി ബാക്കി നിന്നു ആ ചെറുപ്പക്കാരുടെ മനസ്സിൽ. ആ കൂട്ടുകെട്ടിലേക്കാണ് ഇരുപത്തിമൂന്നുകാരിയായ ആനി ഫ്രീദയുടെ കടന്നുവരവ്. ജോണിനും ആൻഡേഴ്സണുമൊപ്പം ജാസ് വായിക്കാനെത്തിയ പെൺകുട്ടി ആൻഡേഴ്സന്റെ ജീവിതസഖിയായി മാറി. വൈകാതെ നാൽവർ സംഘത്തിലെ അവസാനത്തെ പാട്ടുകാരിയുമെത്തി: പതിനെട്ടുകാരിയും സുന്ദരിയുമായ ആഗ്നെതാ ഫാക്സ്റ്റോഗ്. പാട്ടുകാരിയും പാട്ടെഴുത്തുകാരിയുമായ ആഗ്നെതയെ ജോൺ തന്റെ ഗായകസംഘത്തിലേക്കു മാത്രമല്ല, ജീവിതത്തിലേക്കു കൂടി വിളിച്ചു. അങ്ങനെ അബ്ബ പിറന്നു.\nനാലു കൂട്ടുകാരുടെ പാട്ടുസംരംഭം എന്നതിനപ്പുറം രണ്ടു ജോഡി അനുരാഗികൾ പാട്ടുകൊണ്ട് പ്രണയിച്ചും പരിഭവിച്ചും കലഹിച്ചും ഉന്മാദനൃത്തച്ചുവടുവച്ചും ഇന്ദ്രജാലമൊരുക്കുകയായിരുന്നു. മമ്മാ മിയ, വാട്ടർലൂ, ഡാൻസിങ് ക്വീൻ, ഐ ഹാവ് എ ഡ്രീം..അങ്ങനെ നീളുന്നു ഹിറ്റ് ചാർട്ടിൽ ഇടംപിടിച്ച അബ്ബഗാനങ്ങൾ.\nവെറും പത്തുവർഷം. ഇണപിരിയാ കൂട്ടുകാർ അപ്പോഴേക്കും വഴി പിരിഞ്ഞു, എല്ലാ അർഥത്തിലും. 1982ൽ അബ്ബ എന്ന കൂട്ടുകെട്ട് അവസാനിച്ചെങ്കിലും നാൽവർ സംഘത്തിന്റെ കഥ നാലുവഴിക്ക് പിന്നെയും തുടർന്നു. വിവാഹമോചനം മുതൽ മറവിരോഗമുൾപ്പെടെയുള്ള കൊടുംസങ്കടങ്ങൾകൊണ്ടു വലഞ്ഞ നാലു പതിറ്റാണ്ടിന്റെ മൗനം ഭേദിച്ച് അബ്ബ വീണ്ടും ഒരുമിക്കുന്നതിന്റെ ആശ്വാസത്തിലും അതിരറ്റ സന്തോഷത്തിലുമാണ് ആരാധകർ.


പാപ്പരത്ത നടപടി: വീഡിയോകോൺ ഓയിൽ വെഞ്ചേഴ്സിനായി ഒ.എൻ.ജി.സി.യും | 07Dec2021\nമുംബൈ : പാപ്പരത്ത നടപടിയിൽ വീഡിയോകോണിന്റെ അന്താരാഷ്ട്ര എണ്ണഖനന-പര്യവേക്ഷണ സംരംഭമായ വീഡിയോകോൺ ഓയിൽ വെഞ്ചേഴ്സിനായി (വി.ഒ.വി.എൽ.) പൊതുമേഖലാ എണ്ണക്കമ്പനിയായ ഒ.എൻ.ജി.സി. താത്പര്യപത്രം സമർപ്പിച്ചേക്കും. വീഡിയോകോൺ ഇൻഡസ്ട്രീസിന്റെ രീതിയിൽ വിലയിടിയാതിരിക്കാനാണ് ഒ.എൻ.ജി.സി.യെ നടപടികളിൽ പങ്കെടുപ്പിക്കാൻ വായ്പാസ്ഥാപനങ്ങളുടെ സമിതി ശ്രമിക്കുന്നത്. വായ്പാസ്ഥാപനങ്ങളുടെ അഭ്യർഥനയെത്തുടർന്ന് ലേലനടപടികളിൽ പങ്കെടുക്കാൻ ഒ.എൻ.ജി.സി. സമ്മതമറിയിച്ചതായാണ് വിവരം.\nവീഡിയോകോൺ ഇൻഡസ്ട്രീസിനുകീഴിലെ 12 കമ്പനികൾക്കും ചേർന്ന് ലിക്വിഡേഷൻ മൂല്യത്തിനടുത്ത തുകയാണ് താത്പര്യപത്രത്തിൽ സമർപ്പിച്ചത്. കൂടുതൽ അപേക്ഷകരില്ലാതെ വന്നതോടെ ഈ തുകയ്ക്ക് പുനരുജ്ജീവനപദ്ധതി അംഗീകരിക്കാൻ എൻ.സി.എൽ.ടി.യും നിർബന്ധിതമായി. ഇത് വ്യാപകമായ പരാതിക്കും വിമർശനത്തിനും ഇടയാക്കിയിരുന്നു. തുടർന്ന്, ജൂലായ് 19-ന് ദേശീയകമ്പനി നിയമ അപ്പലറ്റ് ട്രിബ്യൂണൽ ഇത് സ്റ്റേചെയ്തു.\nഒ.എൻ.ജി.സി. സമ്മതമറിയിച്ച സാഹചര്യത്തിൽ വി.ഒ.വി.എലിന്റെ പാപ്പരത്തനടപടികൾ പുനരാരംഭിക്കാൻ എസ്.ബി.ഐ.യുടെ നേതൃത്വത്തിലുള്ള കൺസോർഷ്യം റിസൊല്യൂഷൻ പ്രൊഫഷണലിനോട് നിർദേശിച്ചിട്ടുണ്ട്. വി.ഒ.വി.എലിന് താത്പര്യപത്രം സമർപ്പിക്കാൻ ഡിസംബർ 11 വരെയാണ് സമയം നൽകിയിട്ടുള്ളത്. എന്നാൽ, ഇതിനായി കൂടുതൽ സമയം വേണമെന്ന് ഒ.എൻ.ജി.സി. ആവശ്യപ്പെട്ടിട്ടുണ്ട്. ഇൻഡൊനീഷ്യ, ബ്രസീൽ എന്നിവിടങ്ങളിലായി എണ്ണ-വാതക ഖനന, പര്യവേക്ഷണ സംരംഭങ്ങളുള്ള വി.ഒ.വി.എലിന് 30,640 കോടി രൂപയുടെ ബാധ്യതയാണ് നിലവിലുള്ളത്.


ലൈംഗികതയിലെ വില്ലന്മാര് – Times Kerala\nBy Rodger Fernandaz Last updated Jan 17, 2020\nസ്ത്രീ പുരുഷ ഭേദമന്യേ ലൈംഗിക ജീവിതത്തോടുള്ള താല്‍പര്യക്കുറവ് പലരുടേയും ദാമ്പത്യത്തില് പ്രശ്‌നങ്ങള് സൃഷ്ടിക്കാറുണ്ട്.\nപുരുഷന്മാരില് പ്രശ്‌നങ്ങളുണ്ടാക്കുന്നതില് പ്രധാന വില്ലനാണ് ഉദ്ധാരണക്കുറവ്. നാല്‍പതു കഴിഞ്ഞവരിലാണ് ഈ പ്രശ്‌നം കൂടുതലായി കണ്ടുവരുന്നതെങ്കിലും ജീവിതരീതികളും അസുഖങ്ങളും ചെറുപ്പക്കാരിലും ഈ പ്രശ്‌നമുണ്ടാക്കുന്നുണ്ട്. ഇതിന് വൈദ്യശാസ്ത്രത്തില് ചികിത്സയുമുണ്ട്.\nസ്ത്രീകളില് ആര്‍ത്തവവിരാമം താല്‍പര്യങ്ങള് കുറയ്ക്കുന്നതായി കണ്ടുവരുന്നുണ്ട്. മാനസികമായും ശാരീരികമായും ഒരു സ്ത്രീ പ്രശ്‌നങ്ങള് നേരിടുന്ന ഒരു കാലഘട്ടമാണിത്. മെനോപോസ് തങ്ങളുടെ സ്ത്രീത്വം നശിപ്പിച്ചു കളയും എന്നൊരു ധാരണ പല സ്ത്രീകളിലും സെക്‌സിനോട് വിമുഖതയുണ്ടാക്കുന്നതുണ്ട്. ഇതുകൂടാതെ ഹോര്‍മോണ് വ്യതിയാനങ്ങള് കാരണം ലൈംഗികബന്ധം വേദനയുളവാക്കുന്നതും മുഖം തിരിക്കാന് സ്ത്രീകളെ പ്രേരിപ്പിക്കുന്നു.\nകുഞ്ഞുണ്ടാകുന്നത് ദമ്പതികള്‍ക്കിടയിലെ ശാരീരിക അടുപ്പത്തെകുറയ്ക്കുന്നുണ്ട്. പ്രത്യേകിച്ചും സ്ത്രീകളില്. കുഞ്ഞിനെപ്പറ്റിയുള്ള ചിന്തയും കുഞ്ഞിന്റെ പരിചരണവും ആണ്, പെണ് ഭേദമില്ലാതെ ഇത്തരം കാര്യങ്ങളില് ഭംഗം വരുത്തുന്നുണ്ട്.\nകൊവിഡ് വ്യാപനം; ഇന്ത്യയില് വെന്‍റിലേറ്ററുകളുടെ ഉപയോഗം വര്‍ധിച്ചതായി…\nമാലിന്യങ്ങൾ കൊണ്ട് നിറഞ്ഞു ;സംഭരണ ശേഷി കുറഞ്ഞ് അരുവിക്കര ഡാം\nമദ്യപാനവും പുകവലിയും സ്ത്രീ പുരുഷന്മാരില് ലൈംഗിക പ്രശ്‌നങ്ങളുണ്ടാക്കുന്നുണ്ട്. നിത്യേനയുള്ള മദ്യപാനം പുരുഷന്മാരില് പിറ്റിയൂട്ടറി ഗ്രന്ഥിയെ ബാധിക്കുകയും അതുവഴി സംവേദനക്ഷമത കുറയുകയും ചെയ്യും. അമിതമായി മദ്യം ഉപയോഗിക്കുന്ന പുരുഷന്മാരില് ലൈംഗികശേഷി പൂര്‍ണമായും നഷ്ടപ്പെടുന്ന സംഭവങ്ങളും റിപ്പോര്‍ട്ട് ചെയ്യപ്പെട്ടിട്ടുണ്ട്.\nഉറക്കക്കുറവ് പലരിലും ലൈംഗികജീവിതത്തെ ലൈംഗികജീവിതത്തില് പ്രശ്‌നങ്ങളുണ്ടാക്കുന്നുണ്ട്.\nഡിപ്രഷനും പലരുടേയും ജീവിതത്തില് സെക്‌സിനെ ബാധിക്കുന്ന ഒന്നാണ്. ചിലര് ഡിപ്രഷന് മാറുവാനുള്ള മരുന്നുകള് കഴിക്കുന്നുണ്ടായിരിക്കും. ഇത്തരം മരുന്നുകള് സെക്‌സ് താല്‍പര്യങ്ങളെ നശിപ്പിക്കുന്നതായി കണ്ടുവരുന്നുണ്ട്.\nഇവയ്ക്കു പുറമെ ദമ്പതികള് തമ്മിലുള്ള പ്രശ്‌നങ്ങളും പരസ്പരബന്ധത്തെ നശിപ്പിക്കുന്നുണ്ട്.\n‘അല വൈകുണ്ഠപുരമുലൂ’; ചിത്രത്തിലെ പുതിയ ലിറിക് വീഡിയോ ഗാനം പുറത്തുവിട്ടു\nഹണിമൂണും യൂറിനറി ഇന്‍ഫെക്ഷനും!\nവിശാഖപട്ടണം വാതക ചോർച്ച കേസ്; എൽജി പോളിമർ സിഇഒ ഉൾപ്പെടെയുള്ള എട്ട്…\nലിപ്സ്റ്റിക്ക് ഇടുന്ന പെണ്ണുങ്ങൾ, ബ്ലൗസ് ഇറക്കി വെട്ടുന്ന പെണ്ണുങ്ങൾ,…


കോവിഡ് ബാധിതര് രണ്ടര ലക്ഷത്തിലേറെ, ഇന്നലെയും പതിനായിരത്തിനടുത്ത്; രാജ്യത്ത് മരണം 7000 കടന്നു - Samakalika Malayalam\nകോവിഡ് ബാധിതര് രണ്ടര ലക്ഷത്തിലേറെ, ഇന്നലെയും പതിനായിരത്തിനടുത്ത്; രാജ്യത്ത് മരണം 7000 കടന്നു\nBy സമകാലിക മലയാളം ഡെസ്‌ക് | Published: 08th June 2020 09:52 AM |\nLast Updated: 08th June 2020 09:52 AM | A+A A- |\nലോക്ക് ഡൗണിനു ശേഷം ആരാധനാലയങ്ങള് തുറന്നതോടെ ബംഗളൂരുവിലെ ക്ഷേത്രത്തില് ദര്‍ശനത്തിന് എത്തിയവര്/എഎന്‍ഐ\nന്യൂഡല്‍ഹി: തുടര്‍ച്ചയായി നാലാം ദിനവും രാജ്യത്ത് കോവിഡ് ബാധിതരുടെ എണ്ണം പതിനായിരത്തിനടുത്ത്. കഴിഞ്ഞ 24 മണിക്കൂറിനിടെ 9983 പേര്‍ക്കാണ് വൈറസ് ബാധ സ്ഥിരീകരിച്ചത്. 206 പേര് ഇന്നലെ കോവിഡ് മൂലം മരിച്ചു.\nരാജ്യത്ത് രോഗികളുടെ എണ്ണം രണ്ടര ലക്ഷം കടന്നു. 2,56,611 പേര്‍ക്കാണ് ഇതുവരെ ഇതുവരെ രോഗം സ്ഥിരീകരിച്ചത്. ഇതില് 1,24.095 പേര് രോഗമുക്തരായി. 1.25,381 പേരാണ് ആശുപത്രികളില് ഉള്ളത്. ഇന്നലത്തെ 206 പേര് കൂടിയായതോടെ രാജ്യത്ത് കോവിഡ് ബാധിച്ചു മരിക്കുന്നവരുടെ എണ്ണം 7135 ആയി.\nജോണ് ഹോപ്കിന്‍സ് സര്‍വകലാശാലയുടെ കണക്ക് അനുസരിച്ച് ലോകത്താകെ കോവിഡ് രോഗികളുടെ എണ്ണം 70 ലക്ഷം കടന്നു. ഇതുവരെ രോഗം സ്ഥിരീകരിച്ചവരുടെ എണ്ണം 7,086,740 ആയി. കോവിഡ് മൂലം ഇതുവരെ 4,06,127 പേരാണ് മരിച്ചത്.\nഏറ്റവുമധികം രോഗബാധിതരുള്ളത് അമേരിക്കയിലാണ്. ഇവിടെ കോവിഡ് രോഗികളുടെ എണ്ണം 20 ലക്ഷം കടന്നു. 2,007,449 പേര്‍ക്കാണ് രോഗം സ്ഥിരീകരിച്ചത്. കോവിഡ് ബാധിച്ച് മരിച്ചവരുടെ എണ്ണം 1,12,469 ആയി. ലാറ്റിനമേരിക്കയില് കനത്ത ആശങ്ക വിതയ്ക്കുന്ന ബ്രസീലില് 691,962 പേര്‍ക്ക് രോഗബാധയുണ്ടായി. റഷ്യയില് 467,673 പേര് രോഗബാധിതരായി.\nപുതുതായി 3045 പേര്‍ക്ക് കൂടി കോവിഡ് സ്ഥിരീകരിച്ചതോടെ സൗദിയിലെ ആകെ രോഗബാധിതരുടെ എണ്ണം 1,01,914 ആയി. ആകെ മരണ സംഖ്യ 712 ആയി ഉയര്‍ന്നു. തലസ്ഥാന നഗരമായ റിയാദില് മാത്രം 8103 പേര് ചികിത്സയിലുണ്ട്. സൗദിയില് ആകെ 28385 പേര് നിലവില് ചികിത്സയിലുണ്ട്. രോ?ഗ ബാധിതരുടെ എണ്ണത്തില് 15ാമതാണ് സൗദി.


പാട്ടുപാടി ക്വാറന്റീൻ; തെന്നിന്ത്യന് താരം ആന്‍ഡ്രിയ ജെര്‍മിയയ്ക്ക് കോവിഡ്-19 സ്ഥിരീകരിച്ചു – Media Mangalam\nപാട്ടുപാടി ക്വാറന്റീൻ; തെന്നിന്ത്യന് താരം ആന്‍ഡ്രിയ ജെര്‍മിയയ്ക്ക് കോവിഡ്-19 സ്ഥിരീകരിച്ചു\nചെന്നൈ: തെന്നിന്ത്യന് താരം ആന്‍ഡ്രിയ ജെര്‍മിയയ്ക്ക് കോവിഡ്-19 സ്ഥിരീകരിച്ചു. വൈറസ് ബാധയുടെ വിവരം താരം തന്നെയാണ് സോഷ്യല് മീഡിയയിലൂടെ പങ്കുവെച്ചത്. താനിപ്പോള് ഹോം ക്വാറന്റീനിലാണെന്നും സുഖം പ്രാപിച്ചു വരികയാണെന്നും ആന്‍ഡ്രിയ വ്യക്തമാക്കി. പാട്ടു പാടുന്ന ഒരു വിഡിയോയ്‌ക്കൊപ്പമായിരുന്നു പോസ്റ്റ്.\n‘കഴിഞ്ഞയാഴ്ച കോവിഡ് പോസിറ്റീവായി. എന്ന പരിചരിച്ച സുഹൃത്തുകള്‍ക്കും കുടുംബാഗംങ്ങള്‍ക്കും നന്ദി. ഇപ്പോഴും ക്വാറന്റീനിലാണ്, സുഖം പ്രാപിച്ചു വരുന്നു. സോഷ്യല് മീഡിയയില് നിന്ന് ഒരു ഇടവേള എടുത്തു, രോഗബാധിതയായതാണ് ബ്രേക്ക് എടുക്കാനുണ്ടായ ഒരു കാരണം. ഇതു കൂടാതെ നമ്മുടെ രാജ്യം ഇത്രയും മോശമായ കോവിഡ് പ്രതിസന്ധിയിലൂടെ കടന്നു പോകുമ്പോള് എന്താണ് പോസ്റ്റ് ചെയ്യേണ്ടതെന്ന് എനിക്കറിയില്ലായിരുന്നു. എല്ലായ്പ്പോഴും എന്നപോലെ, എന്ത് പറയണമെന്ന് അറിയാത്തതിനാല്, ഞാന് എന്റെ ഹൃദയത്തില് നിന്ന് പാടുന്നു, എല്ലാം പറയുന്ന പ്രത്യാശയെന്നും- ആന്‍ഡ്രിയ പോസ്റ്റില് കുറിച്ചു.\nandrea jeremiah covid covid-19 home Quarantine\nന്യൂയോർക്ക് അന്താരാഷ്ട്ര ചലച്ചിത്രമേളയിൽ മികച്ച നടനുള്ള അവാർഡ് നേടി അനുപം ഖേർ\nസ്വര്‍ണവിലയില് തുടര്‍ച്ചയായ രണ്ടാം ദിവസവും കുതിപ്പ്; പവന് 400 രൂപ വര്‍ധിച്ച് 35,600 രൂപയായി


പച്ചവെള്ളം മാത്രം കുടിച്ച്, വസ്ത്രം മാറ്റാനാകാതെ, ആട്ടിയോടിക്കപ്പെട്ട്...അവസാനം അവര് എത്തി | CoronaVirus malayalees shares their travel experience from Maharashtra to Kerala\nപച്ചവെള്ളം മാത്രം കുടിച്ച്, വസ്ത്രം മാറ്റാനാകാതെ, ആട്ടിയോടിക്കപ്പെട്ട്...അവസാനം അവര് എത്തി\nMar 26, 2020, 10:40 AM IST\nരാത്രി സ്റ്റേഷനിലിറങ്ങിയതോടെ റെയിൽവേ പോലീസ് വിരട്ടിയോടിച്ചു. അവിടെനിന്ന് റോഡിലെത്തിയതോടെ ലോക്കൽ പോലീസും ഓടിച്ചു. ഒരു രാത്രി മുഴുവൻ കള്ളന്മാരെപ്പോലെ പതുങ്ങി ആരുടെയും കണ്ണിൽപ്പെടാതെ കഴിഞ്ഞു\n• മഹാരാഷ്ട്രയിൽനിന്ന് തൃശ്ശൂരിലെത്തിയ മലയാളികൾ\nതൃശ്ശൂർ: അവർക്കറിയാം ഇത് ഒരു യുദ്ധത്തിന്റെ ഭാഗമാണ്. മഹാവ്യാധിക്കെതിരായ സന്ധിയില്ലാത്ത യുദ്ധത്തിന്റെ ഭാഗം. അതിന്റെ വ്യസനവും വേദനയും പറഞ്ഞ് പരാതിയും ആരോപണവും ഉയർത്തുന്നുമില്ല. എങ്കിലും വീട്ടിലിരിക്കാൻ പോലും ക്ഷമ കാണിക്കാത്തവർ അറിയണം, ഈ അനുഭവത്തിന്റെ ആഴം.\nപ്രധാനമന്ത്രിയുടെ ജനതാ കർഫ്യൂ പ്രഖ്യാപനത്തിന് തൊട്ടുപിന്നാലെ മഹാരാഷ്ട്രയിലെ ഒരു സ്വകാര്യ കമ്പനി ജീവനക്കാർക്ക് സന്ദേശം നൽകി. കമ്പനി പൂട്ടിയിടുകയാണ്, ജീവനക്കാർക്ക് നാട്ടിലേക്ക് മടങ്ങാം. സംസ്ഥാനത്ത് 144 നിയമം കൂടി പ്രഖ്യാപിക്കാൻ പോകുകയാണെന്നറിഞ്ഞതോടെ നാട്ടിലേക്ക് മടങ്ങാൻ കമ്പനിയിലെ 60 മലയാളികളും തീരുമാനിച്ചു. ജനതാ കർഫ്യൂവിന് മണിക്കൂറുകൾ മാത്രം അവശേഷിക്കേ ഒന്നും എടുക്കാതെ നാട്ടിലേക്കുപുറപ്പെട്ട് കേരളത്തിലേക്കുള്ള അവസാന തീവണ്ടിയിൽ ബുധനാഴ്ച പുലർച്ചെ തൃശ്ശൂരിൽ വന്നിറങ്ങിയ അവർ ഒരിക്കലും മറക്കാത്ത യാത്ര മാതൃഭൂമിയോട് പങ്കിട്ടു.\n21-ന് രാത്രി എട്ടോടെ സാരഗ്ര റെയിൽവേ സ്റ്റേഷനിലെത്തിയ 60 പേരെയും പോലീസ് വളഞ്ഞു. ഇവരെ കയറ്റി അയക്കേണ്ടത് പോലീസിന്റെ ചുമതലയായിരുന്നു. ടിക്കറ്റ് എടുക്കാൻ സന്നദ്ധരായിരുന്നെങ്കിലും പോലീസ് സമ്മതിച്ചില്ല. ടിക്കറ്റിന്റെ പേരുപറഞ്ഞ് അവിടെനിന്ന് രക്ഷപ്പെടാതിരിക്കാനായിരുന്നു അത്. രാവിലെ എട്ടിന് ചെന്നൈയിലേക്കുള്ള തീവണ്ടി വന്നതും എല്ലാവരെയും പോലീസ് ജനറൽ കംപാർട്ട്മെന്റിലേക്ക് കയറ്റി. വാതിലടച്ചു. തീവണ്ടി നീങ്ങിത്തുടങ്ങിയശേഷമാണ് പോലീസ് വാതിൽക്കൽ നിന്ന് മാറിയത്.\nടിക്കറ്റ് പരിശോധനയ്ക്കായി ആരുമെത്തിയില്ല. വിജനമായ സ്റ്റേഷനുകളെല്ലാം വാതിലടഞ്ഞ് കിടന്നു. അത്യപൂർവമായി മാത്രം ചില സ്റ്റേഷനിൽ ആളനക്കം കണ്ടു. തീവണ്ടി ചെന്നൈ വരേയേ ഉള്ളൂ എന്നറിഞ്ഞതോടെ വിജയവാഡയിലിറങ്ങാൻ അവർ തീരുമാനിച്ചു.\nരാത്രി സ്റ്റേഷനിലിറങ്ങിയതോടെ റെയിൽവേ പോലീസ് വിരട്ടിയോടിച്ചു. അവിടെനിന്ന് റോഡിലെത്തിയതോടെ ലോക്കൽ പോലീസും ഓടിച്ചു. ഒരു രാത്രി മുഴുവൻ കള്ളന്മാരെപ്പോലെ പതുങ്ങി ആരുടെയും കണ്ണിൽപ്പെടാതെ കഴിഞ്ഞു. പിറ്റേന്ന് പുലർച്ചെ വിവേക് എക്സ്പ്രസ് തീവണ്ടി എത്തിയപ്പോഴേക്കും റെയിൽവേ സ്റ്റേഷനിലേക്ക് പാഞ്ഞ് വണ്ടിയിൽ കയറി. വണ്ടിക്കുള്ളിൽ തിരക്ക് കുറവായിരുന്നു. അധികമാരും സംസാരിച്ചില്ല. സംസാരിച്ചത് വിശപ്പിനെപ്പറ്റിയായിരുന്നു. കുടിവെള്ളം യഥേഷ്ടമുള്ള ഒരു സ്റ്റേഷനിൽ വണ്ടി നിർത്തി. എല്ലാവരുമിറങ്ങി വേണ്ടുവോളം വെള്ളം കുടിച്ചു. വണ്ടി നിർത്തിയ ഇടങ്ങളിൽ ചിലർ ഇറങ്ങുകയും ചിലർ കയറുകയും ചെയ്തിരുന്നു.\n60 പേരും ഇപ്പോൾ തൃശ്ശൂരിലെ മുളങ്കുന്നത്തുകാവിലുള്ള കെട്ടിടത്തിൽ ആരോഗ്യവകുപ്പിന്റെ നിരീക്ഷണത്തിലാണ്. ഇനിയെന്ന് വീട്ടിലെത്തുമെന്നറിയാതെ... മഹാ അപരാധം ചെയ്തവരെപ്പോലെ. അപ്പോഴും അവർ പറയുന്നു. ഇതെല്ലാം ഒരു മഹാവ്യാധിക്കെതിരായ സന്ധിയില്ലാത്ത യുദ്ധത്തിന്റെ ഭാഗമാണല്ലോ.\nContent Highlights: CoronaVirus malayalees shares their travel experience from Maharashtra to Kerala


മൊഴിമാറ്റാൻ ഭീഷണി, ഗണേഷ് കുമാർ എംഎൽഎയുടെ സെക്രട്ടറിയുടെ പങ്ക്: പുതിയ സിം കാര്‍ഡ്, പത്തനാപുരം ടവര് ലൊക്കേഷന്, സിസിടിവി ദൃശ്യങ്ങള്; ഇവ നിര്‍ണായകം - ഇ വാർത്ത | evartha - ganesh kumar s office secretary booked for threatening witness in actress assault case\nമൊഴിമാറ്റാൻ ഭീഷണി, ഗണേഷ് കുമാർ എംഎൽഎയുടെ സെക്രട്ടറിയുടെ പങ്ക്: പുതിയ സിം കാര്‍ഡ്, പത്തനാപുരം ടവര് ലൊക്കേഷന്, സിസിടിവി ദൃശ്യങ്ങള്; ഇവ നിര്‍ണായകം\nകൊച്ചിയിൽ നടി ആക്രമിക്കപ്പെട്ട കേസിൽ സാക്ഷിയെ സ്വാധീനിക്കാൻ നടന്നത് വലിയ ഗൂഢാലോചന. മാപ്പുസാക്ഷിയായ ബേക്കൽ സ്വദേശി വിപിൻ ലാലിനെ സ്വാധീനിക്കാൻ പത്തനാപുരം എംഎൽഎയും നടനുമായ കെ.ബി ഗണേഷ് കുമാറിന്റെ ഓഫിസ് സെക്രട്ടറി കൊല്ലം സ്വദേശി എം പ്രദീപ് കോട്ടത്തല വിളിച്ചതായി വ്യക്തമായി.\nവിപിൻ ലാലിനെ വിളിക്കാൻ മാത്രമായി തമിഴ്‌നാട്ടിൽ നിന്നും സിം കാർഡ് എടുത്തതായി കണ്ടെത്തിയിട്ടുണ്ട്. ഈ സിമ്മിൽ നിന്നും വിപിൻ ലാലിനെ മാത്രമാണ് വിളിച്ചത്. ജനുവരി 28നായിരുന്നു പ്രദീപ് കുമാർ വിപിൻലാലിനെ ഫോൺവിളിച്ച് കൂറുമാറണമെന്ന് ആവശ്യപ്പെട്ടത്, ഇതിന്റെ ടവർ ലൊക്കേഷൻ പത്തനാപുരം ആണെന്ന് തിരിച്ചറിഞ്ഞിട്ടുണ്ട്.\nജനുവരി 23ന് പ്രദീപ് കുമാർ കാഞ്ഞങ്ങാടെത്തി വിപിൻ ലാലിന്റെ അമ്മാവന്റെ ഫോണിൽ നിന്ന് ബിബിനെ വിളിച്ച് മൊഴി മാറ്റാൻ ആവശ്യപ്പെട്ടിരുന്നു.കാഞ്ഞങ്ങാടെത്തി വിപിനെ വിളിച്ചതിനു ശേഷം സ്വന്തം ഫോണുപയോഗിച്ച് രണ്ട് പ്രധാന വ്യക്തികളെ കൂടി പ്രദീപ് കുമാർ വിളിച്ചിട്ടുണ്ട്. കേസിൽ ഉന്നതരുൾപ്പെട്ട ഗൂഢാലോചന നടന്നിട്ടുണ്ടെന്ന തെളിവുകളാണ് ഇതിലൂടെ പുറത്തുവരുന്നത്.\nകാഞ്ഞങ്ങാടെ ഹോട്ടലിൽ തങ്ങിയപ്പോൾ നൽകിയ മേൽവിലാസം പ്രദീപ് കുമാറിന്റേതാണ്. അടുത്തദിവസം ഓട്ടോ പിടിച്ച് ബേക്കലിലെത്തി വിപിൻ ലാലിന്റെ അമ്മാവൻ ഗിരീഷ് കുമാർ ജോലി ചെയ്യുന്ന ജ്വല്ലറിയിൽ എത്തി. അമ്മാവൻ ജോലി ചെയ്യുന്ന വാച്ച് സെക്ഷനിലെത്തി 6000 രൂപ മുടക്കി വാച്ച് വാങ്ങി. എന്നാൽ ഇതിന്റെ ബില്ലിൽ മറ്റൊരു പേരാണ് നൽകിയത്. ഇത് പോലീസ് അന്വേഷണത്തിൽ വ്യക്തമായി.\nനടിയെ ആക്രമിച്ച കേസിൽ മൊഴി മാറ്റാൻ ഭീഷണിയുണ്ടെന്ന് കാണിച്ച് മാപ്പുസാക്ഷി ബേക്കൽ സ്വദേശിയായ വിപിൻ ലാൽ നേരത്തെ പൊലീസിൽ പരാതി നൽകിയിരുന്നു. പ്രതിയായ ദിലീപിന് അനുകൂലമായി കോടതിയിൽ മൊഴി തിരുത്തണമെന്നാവശ്യപ്പെട്ട് നേരിട്ടും ഫോണിലൂടെയും ഭീഷണിപ്പെടുത്തിയെന്നാണ് വിപിൻ പരാതിയിൽ പറയുന്നത്. ഇതോടെയാണ് കൂടുതൽ വിവരങ്ങൾ പുറത്തുവന്നത്. ഫോൺകോൾ സംബന്ധിച്ച വിവരങ്ങളും ജ്വല്ലറിയിലെ സിസിടിവി ദൃശ്യങ്ങളും അന്വേഷണത്തിൽ നിർണായകമായി.\nകെപിസിസി ജന.സെക്രട്ടറി ജ്യോതികുമാർ ചാമക്കലയും പ്രദീപ് കുമാർ ബേക്കലിലെ ജ്വല്ലറിയിലെത്തിയതിന്റെ സിസിടിവി ദൃശ്യങ്ങൾ നേരത്തെ പുറത്തുവിട്ടിരുന്നു.\n‘മാപ്പുസാക്ഷിയായ ബേക്കൽ സ്വദേശി വിപിൻലാലിന്റെ ബന്ധുവിനെ കാണാൻ പ്രദീപ് എത്തുന്ന ദൃശ്യങ്ങൾ ആണിത്. ദൃശ്യങ്ങളിൽ ഉള്ളത് പ്രദീപ് കോട്ടത്തല. 2020 ജനുവരി 24നാണ് പ്രദീപ് കാസർകോട്ടെ സ്വകാര്യ ജ്വല്ലറിയിൽ എത്തിയത്. ഗണേഷ് കുമാറെന്ന ഇടത് എംഎൽഎയുടെ താൽപര്യം എന്താണെന്ന് സ്ത്രീ സുരക്ഷയുടെ വക്താക്കൾ മറുപടി പറയണം’ ചാമക്കാല ഫെയ്‌സ്ബുക്ക് കുറിപ്പിലൂടെ ചോദിച്ചു.\nTopics: Actress attack case KB Ganeshkumar threatening witness